

ວິຊາ ປະຫວັດສາດ

ປຶ້ມແບບຮຽນ 2021 - 2022



2021-2022

ສ. ນ ສຸວັນນີ ຂະຫຍອງຫຼວງ

**ສອນໂດຍ: ອາຈານວຽງສະຫວັນ ວົງວິໄລສັກ**

**ມ.7**

**ພາກທີ່ I ສະພາບການຂອງໂລກໄລຍະສົງຄາມໂລກຄັ້ງທີ່ I ແລະ II**

**ບົດທີ່ 1: ສົງຄາມໂລກຄັ້ງທີ່I**

1. **ສະພາບຂອງໂລກກ່ອນສົງຄາມໂລກຄັ້ງທີ່ I**

ສັງຄົມມະນຸດໃນໄລຍະກ່ອນສົງຄາມໂລກຄັ້ງທີ່ 1 ເປັນສັງຄົມແຫ່ງການແຂ່ງຂັນເພື່ອຂະຫຍາຍອຳນາດ ຕັ້ງແຕ່ອີອີຕາລີ ແລະ ເຢຍຣະມັນປະສົບຄວາມສຳເລັດໃນການລວມປະເທດໃນປີ ຄ.ສ 1821 ແລະ ຄ.ສ 1870 ເຮັດໃຫ້ປະເທດທັງສອງມີກຳລັງທີ່ເຂັ້ມແຂງເທົ່າທຽມກັບມະຫາອຳນາດອື່ນຢ່າງຈິງຈັງເຊັ່ນ: ປະເທດອັງກິດ, ຝຣັ່ງ, ເຢຍຣະມັນ, ອີຕາລີ, ຍີ່ປຸ່ນ, ສະຫະລັດອາເມຣິກາ

ສັງລວມແລ້ວເຫດການຂອງໂລກໃນຊ່ວງກ່ອນເກີດສົງຄາມໂລກຄັ້ງທີ່1 ນັ້ນແມ່ນຂະບວນ”ອະນາທິປະໄຕລະຫວ່າງຊາດ” ໂດຍທີ່ກົດໝາຍລະຫວ່າງຊາດ ບໍ່ສາມາດຢັບຢັ້ງການໃຊ້ສົງຄາມເປັນເຄື່ອງມື ປີຄ.ສ 1882 ເຢຍຣະມັນ, ໂອຕຣິດ-ຮົງກາລີ ແລະ ອີຕາລີໄດ້ຈັດຕັ້ງກຸ່ມສຳພັນ 3ປະເທດຂື້ນມາເອີ້ນວ່າ: “ກຸ່ມສົນທິສັນຍາໄຕຣມິດ”(Triple alli ance) ແລະ ປີ ຄ.ສ 1970ອັງກິດ, ຝຣັ່ງ ແລະ ຣັດເຊຍ ໄດ້ຈັດຕັ້ງກຸ່ມສັນຍາ3ປະເທດເອີ້ນວ່າ: “ກຸ່ມສົນທິສັນຍາຕຣີມິດ”(Triple Entente)

1. **ສົງຄາມໂລກຄັ້ງທີ່ I**

ສົງຄາມໂລກຄັ້ງທີ່ 1 ເລີ່ມຂື້ນໃນວັນທີ່ 1/8/ຄສ 1914 ຈາກຄວາມຂັດແຍ່ງຂອງປະເທດໃນທະວີບເອີຣົບ. ຈາກນັ້ນ, ກໍແຜ່ລາມໄປສູ່ດິນແດນຂອງປະເທດອື່ນໃນໂລກ

~~~~~~~~~~~~~~ຈົບບົດທີ 1 ~~~~~~~~~~~~~~

**ບົດທີ 2**

**ການປະຕິວັດເດືອນ 10 ຣັດເຊຍ ຄ.ສ 1917**

I. **ຣັດເຊຍກ່ອນການປະຕິວັດເດືອນຕຸລາ**

1) ສາເຫດທີ່ພາໃຫ້ເກີດການປະຕິວັດເດືອນຕຸລາມີຈັກສາເຫດ, ຄືສາເຫດໃດແດ່?

2) ເປັນຫຍັງຈຶ່ງວາ ຣັດເຊຍ ເປັນຄຸກຄຸມຂັງບັນດາຊົນຊາດ ແລະ ເຕົ້າໂຮມຄວາມຂັດແຍ່ງ?

3) ຣັດເຊຍຄືຂອດອອນກວາຫມູ່ໃນລະບົບຈັກກະພັດຫມາຍຄວາມວ່າແນວໃດ?

4) ການປະຕິວັດເດືອນກຸມພາຊວຍໃຫ້ເກີດການປະຕິວັດເດືອນຕຸລາແນວໃດ?

**ຄໍາຕອບ:**

1) ສາເຫດທີ່ພາໃຫ້ເກີດການປະຕິວັດເດືອນຕຸລາ ມີ 3 ສາເຫດຄື: ຣັດເຊຍເປັນຄຸກຄຸມຂັງບັນດາຊົນຊາດ ແລະ ເຕົ້າໂຮມຄວາມຂັດແຍ່ງ, ຣັດເຊຍແມ່ນຂອດອ່ອນກວ່າຫມູ່ໃນລະບົບຈັກກະພັດ ແລະ ການປະຕິວັດເດືອນກຸມພາ.

2) ຣັດເຊຍເປັນຄຸກຄຸມຂັງບັນດາຊົນຊາດ ແລະ ເຕົ້າໂຮມຄວາມຂັດແຍ່ງເນື່ອງຈາກວ່າປະຊາ ຊົນຣັດເຊຍປະກອບໄປດ້ວຍຫຼາຍເຜົ່າທີ່ແຕກຕ່າງກັນ. ພວກເຂົາຖືກປາບປາມ ແລະ ກົດຂີ່ຂູດຮີດ ຢ່າງຫນັກຫນ່ວງ ເຊັ່ນ: ຖືກບັງຄັບໃຫ້ເສຍສ່ວຍ ຫຼື ອອກແຮງງານໃຫ້ເຈົ້າຖິ່ນໂດຍບໍ່ມີຄ່າຕອບແທນ, ຜົນຜະລິດກະສິກໍາເຄິ່ງຫນຶ່ງເປັນຂອງພະເຈົ້າຊາ ສ່ວນທີ່ເຫຼືອເປັນຂອງຂຸນນາງ, ເຈົ້າທີ່ດິນ ແລະ ບໍ່ ມີສິດທາງດ້ານການເມືອງ-ສັງຄົມ.

ຄວາມບໍ່ພໍໃຈຂອງຊາວນາ, ຄວາມອາຄາດບາດຫມາງລະຫວ່າງເຜົ່າຊົນ ແລະ ຄວາມບໍ່ພໍໃຈຂອງສັກດິນາເຈົ້າຖິ່ນ ຈຶ່ງເຮັດໃຫ້ສັງຄົມຣັດເຊຍກາຍເປັນບ່ອນເຕົ້າໂຮມຄວາມຂັດແຍ່ງຢ່າງຫນັກຫນ່ວງໃນຕົ້ນສະຕະວັດທີ XX ເຊັ່ນ: ຄວາມຂັດແຍ່ງລະຫວ່າງພະເຈົ້າຊາກັບປະຊາຊົນຣັດເຊຍ, ຈັກກະພັດຣັດເຊຍກັບເຜົ່າຊົນຕ່າງໆທີ່ບໍ່ແມ່ນຣັດເຊຍ, ຈັກກະພັດຣັດເຊຍກັບສັກດິນາເຈົ້າຖິ່ນ ແລະ ຈັກກະພັດຣັດເຊຍກັບຈັກກະພັດຕາເວັນຕົກ.

3) ເມື່ອທຽບກັບຈັກກະພັດອື່ນໆແລ້ວເຫັນວ່າຈັກກະພັດຣັດເຊຍຍັງມີຄວາມຫຼ້າຫຼັງ ແລະ ຂາດ ປັດໄຈຫຼາຍດ້ານໃນການຂະຫຍາຍເສດຖະກິດໃນລະບົບອຸດສາຫະກໍາ (ການຄ້າ, ການຄົມມະນາ ຄົມ), ເນື່ອງຈາກວ່າພື້ນຖານເສດຖະກິດຍັງຮັກສາຮູບ ແບບການກະສິກໍາທີ່ຫຼ້າສະໄຫມ ເຊິ່ງຈະເຫັນ ໄດ້ວາການປະກອບເຄື່ອງຈັກເຂົ້າໃນການກະສິກໍາຂອງຣັດເຊຍຫຼຸດອັງກິດ, ອາເມຣິກາ ແລະ ເຢຍຣະມັນ, ລາຍໄດ້ແຫ່ງຊາດທີ່ໄດ້ຈາກອຸດສາຫະກໍາກວມພຽງ 1/3, ປະລິມານການຜະລິດອຸດ ສາ ຫະກໍາກວມ 5% ຂອງການຜະລິດອຸດສາຫະກໍາໂລກ, ຣັດເຊຍຕິດຫນີ້ຕ່າງປະເທດ 4.229 ລ້ານຣູບ ແລະ ອື່ນໆ.

4) ວັນທີ 23 ກຸມພາ ກໍາມະກອນຍິງ 90.000 ຄົນໃຕ້ການນໍາພາຂອງພັກໂບນເຊວິກ ໄດ້ພາກັນ ເດີນຂະບວນສະຫຼອງວັນແມ່ຍິງສາກົນພາຍໃຕ້ຄໍາຂວັນ: “ຕ້ານຄວາມອຶດຢາກ, ຕ້ານສົງຄາມ, ຕ້ານພະເຈົ້າຊາ” ຕໍ່ມາເມື່ອສາລະວັດທະຫານເຂົ້າຮ່ວມຂະບວນນັບມື້ມີຄວາມດຸເດືອດ ແລະ ແຜ ຂະຫຍາຍກວ້າງອອກດ້ວຍການທໍາລາຍຄຸກ, ປົດປອຍເອົານັກໂທດທີ່ຖືກຄຸມຂັງ, ຍຶດເອົາສໍານັກງານຕ່າງໆຂອງພະເຈົ້າຊາ ຈຶ່ງເຮັດໃຫ້ລະບອບລາຊາຖືກດັບສູນ ແລະ ໄດ້ສ້າງຕັ້ງລັດຖະບານຊົ່ວຄາວ. ດ້ວຍເຫດນັ້ນ, ເຫດການດັ່ງກ່າວຈຶ່ງໄດ້ກາຍເປັນການຈຸດສະນວນຂອງການປະຕິວັດເດືອນ ຕຸລາ ປີ ຄ.ສ 1917.

ຄູຕັ້ງຄໍາຖາມໄດ້ດັ່ງນີ້:

1) ພາຍຫຼັງການປະຕິວັດເດືອນ ກຸມພາ, ລະບົບອໍານາດໃນຣັດເຊຍເປັນແນວໃດ?

2) ອໍານາດໂຊວຽດໄດ້ດໍາເນີນການຕໍ່ຕ້ານກັບລັດຖະບານຊົ່ວຄາວແນວໃດ?

3) ລັດຖະບານຊົ່ວຄາວໄດ້ຕອບໂຕ້ອໍານາດໂຊວຽດແນວໃດ?

4) ພັກໂບນເຊວິກ ໄດ້ວາງແຜນການລຸກຮືຂຶ້ນຍຶດອໍານາດຄືແນວໃດ?

5) ການປະຕິວັດເດືອນ ຕຸລາ ໄດ້ດໍາເນີນໄປແນວໃດ?

6) ຄວາມຫມາຍປະຫວັດສາດຂອງການປະຕິວັດເດືອນຕຸລາມີຄືແນວໃດ?

**ຄໍາຕອບ:**

I) ພາຍຫຼັງການປະຕິວັດເດືອນ ກຸມພາ, ລະບົບອໍານາດໃນຣັດເຊຍມີ 2 ລະບົບຄື: ລັດຖະບານ ຊົ່ວຄາວທີ່ປະກອບດ້ວຍຄົນຊັ້ນກາງເປັນອໍານາດຂອງພວກນາຍທຶນ ແລະ ອໍານາດສະພາໂຊວຽດ ເປັນຕົວແທນຂອງຊາວນາ, ປັນຍາຊົນ ແລະ ກໍາມະກອນ, ອໍານາດສະພາໂຊວຽດບໍ່ໄດ້ເຂົ້າຮ່ວມ ໃນການຈັດຕັ້ງລັດຖະບານຊົ່ວຄາວ ເພາະວ່າໃນເບື້ອງຕົ້ນລັດຖະບານດັ່ງກ່າວໄດ້ດໍາເນີນນະໂຍ ບາຍຮັບໃຊ້ປະຊາຊົນ ແຕ່ຕໍ່ມາພວກເຂົາທໍາລາຍປະຊາຊົນ ແລະ ຍັງສືບຕໍ່ເຂົ້າຮ່ວມສົງຄາມໂລກ ຄັ້ງທີ I.

2) ເມື່ອລັດຖະບານຊົ່ວຄາວບໍ່ປະຕິບັດນະໂຍບາຍຮັບໃຊ້ປະຊາຊົນ ອໍານາດໂຊວຽດຈຶ່ງດໍາ ເນີນການຕໍ່ສູ້ ແລະ ຂັດຄ້ານການກະທໍາຂອງພວກເຂົາເຊັ່ນ: ຈັດຕັ້ງການໂຮມຊຸມນຸມແຫ່ຂະບວນ ປະທວງ, ຈັດຕັ້ງຄະນະກໍາມະການທີ່ດິນ, ຄະນະກໍາມະການທະຫານ ແລະ ອະທິບາຍໃຫມະຫາ ຊົນເຂົ້າໃຈແຈ້ງກ່ຽວກັບເສັ້ນທາງເດີນຂອງປະເທດຊາດ. - ພາຍຫຼັງການກັບມາຂອງທານສະຕາລິນ ແລະ ທ່ານເລນິນ ພັກໂບນເຊວິກໄດ້ມີການເຄື່ອນ ໄຫວຢ່າງເປີດເຜີຍເຊັ່ນ: ໃນວັນທີ 6 ເມສາ ປີ ຄ.ສ 1917 ທ່ານເລນິນ ໄດ້ກ່າວໂຈມຕີລັດຖະບານ ຊົ່ວຄາວຢາງຮຸນແຮງ, ວາງທິດທາງການຕໍ່ສູ້ປະຕິວັດດ້ວຍການຮຽກຮ້ອງໃຫ້ອໍານາດທັງຫມົດຕ້ອງ ຢູໃຕ້ອໍານາດໂຊວຽດໂອນເອົາດິນນາ, ເສດຖະກິດການເງິນມາເປັນຂອງລັດ ແລະ ໃຫ້ຢຸດຕິການ ການເຂົ້າຮ່ວມສົງຄາມໂລກ, ຄະນະພັກໂບນເຊວິກເປໂຕກຣາດໄດ້ຈັດຕັ້ງກອງທະຫານປ້ອງກັນ ແລະ ໂຄສະນາໃຫ້ກອງທະຫານຂອງລັດຖະບານຊົ່ວຄາວຫັນມາຮ່ວມມືກັບປະຊາຊົນ ເມືອງເປ ໂຕກຣາດ ແລະ ມົດສະກູ ໄດ້ກາຍເປັນໃຈກາງຂອງການປະຕິວັດ ຈຶ່ງກາຍເປັນເງື່ອນໄຂທີ່ດີໃຫ ແກການຍຶດອໍານາດ, ພັກໄດ້ວາງຫນ້າທີ່ໃນໄລຍະໃຫມ່ອອກຄື: ໂຄ່ນລົ້ມລັດຖະບານຊົ່ວຄາວ ແລະ ນໍາເອົາອໍານາດທັງຫມົດມາເປັນຂອງໂຊວຽດ..

3) ລັດຖະບານຊົ່ວຄາວຖືກໂຈມຕີຢ່າງຫນັກຈາກມະຫາຊົນ ແລະ ເກີດການປະຕິວັດຂຶ້ນໃນ ເດືອນກໍລະກົດ ປີ ຄ.ສ 1917. ດ້ວຍເຫດນັ້ນ, ພວກເຂົາຈຶ່ງຖອນເອົາທະຫານຈາກແນວຫນ້າກັບຄືນ ມາຮັກສາສະຖານະການໃນເມືອງເປໂຕກຣາດ ແລະ ໄດ້ສັ່ງໃຫ້ທະຫານບຸກຕີເຂົ້າບ່ອນເຮັດວຽກ ຂອງພັກໂບນເຊວິກ, ຕຣອດສະກີຖືກຈັບສວນ ເລນິນໄດ້ຫນີໄປຊາຍແດນແຟັງລັງ.

ພວກເຂົາໄດ້ຈັດຕັ້ງລັດຖະບານໃຫມ່ ໂດຍແມ່ນ ເກເຣັນສະກີ ເປັນນາຍົກ ແລະ ນາຍພົນ ກອກນົບ ເປັນຜູ້ບັນຊາການທະຫານສູງສຸດ, ແຕ່ມາເຖິງເດືອນກັນຍາ ປີ ຄ.ສ 1917 ຣັດເຊຍ ໄດ້ ເສຍເມືອງ ຣີກາ ໃຫ້ເຢຍຣະມັນ ນາຍພົນກອກນົບ ຈຶ່ງລາອອກຈາກລັດຖະບານ ແລະ ສັ່ງໃຫ້ທະຫານເຂົ້າຍຶດເມືອງເປໂຕກຣາດ, ດັ່ງນັ້ນ, ເກເຣັນສະກີ ຈຶ່ງຫັນມາສົນໃຈພັກໂບນເຊວິກ, ຮຽກຮ້ອງ ໃຫ້ປະຊາຊົນຊ່ວຍປ້ອງກັນນະຄອນຫຼວງ ແລະ ປົດປອຍນັກໂທດການເມືອງ.

4) ເມືອອໍານາດສະພາໂຊວຽດໃນຫົວເມືອງອຸດສາຫະກໍາຕ່າງໆ ໄດ້ຮັບການສ້າງຕັ້ງຂຶ້ນມາໃນ ເດືອນຕຸລາ ປີຄ.ສ 1917 ພັກໂບນເຊວິກ ໄດ້ແຕ່ງຕັ້ງຄະນະກໍາມະການປະຕິວັດໂດຍທານ ຕຣອດ ສະກີ ເປັນຫົວຫນ້າກໍາມະການຝ່າຍທະຫານ ແລະ ທ່ານ ເລນິນ ໄດ້ກັບມາຣັດເຊຍ, ຄະນະກໍາມາທິ ການພັກໂບນເຊວິກໄດ້ເປີດກອງປະຊຸມ ແລະ ລົງມະຕິຍຶດອໍານາດເພາະວາມາເຖິງເວລານີ້ສະ ພາບການໄດ້ສຸກງອມ ແລ້ວ.

5) ເຖິງເວລານັດຫມາຍໃນຕອນທ່ຽງຄືນຂອງວັນທີ 24 ຕຸລາ ປີ ຄ.ສ 197 ທ່ານເລນິນ ໄດ້ອອກ ຄໍາສັ່ງໃຫ້ກອງທະຫານແດງໂຊວຽດເຂົ້າຍຶດເອົາຈຸດຍຸດທະສາດຕ່າງໆເຊັ່ນ: ສະຖານີລົດໄຟ, ສະ ຖານີໂທລະເລກ, ທະນາຄານຂອງລັດ, ເຄຫາສະຖານຂອງລັດຖະບານ ແລະ ອື່ນໆ. ຕອນເຊົ້າວັນ ທີ 25 ເວລາ 10 ໂມງທ່ານ ເລນິນ ໄດ້ປະກາດຍຸບເລີກລັດຖະບານຊົ່ວຄາວ ແລະ ມອບອໍານາດໃຫ ຄະນະກໍາມາທິການປະຕິວັດ. ສ່ວນໃນຕອນແລງທານ ເລນິນ ໄດ້ອອກຄໍາສັ່ງໃຫ້ກອງທະຫານທຸກ ເຫຼົ່າຕະລຸມບອນຍຶດເອົາວັງລະດູຫນາວ ທີ່ຫມັ້ນສຸດທ້າຍຂອງລັດຖະບານ, ການຕໍ່ສູໄດດໍາເນີນໄປ ຈົນເຖິງຕອນເຊົ້າຂອງວັນທີ 26 ຈຶ່ງໄດ້ສິ້ນສຸດລົງ ເຮັດໃຫ້ບັນດາລັດຖະມົນຕີຖືກຈັບຫມົດເຫຼືອພຽງ ເກເຣັນສະກີ ທີ່ຫນີໄປຕັ້ງແຕ່ເຊົ້າວັນທີ 25 ຕຸລາ ປີ ຄ.ສ 1917.

ໃນຕອນເຊົ້າວັນທີ 25 ກອງປະຊຸມໃຫຍ່ສະພາໂຊວຽດຄັ້ງທໍາອິດໄດ້ໄຂຂຶ້ນຢ່າງເປັນທາງ ການເພື່ອຜານ 3 ດໍາລັດທີ່ສໍາຄັນຄື: ການຢຸດຕິສົງຄາມ, ການລົບລ້າງກໍາມະສິດທີ່ດິນ ແລະ ການ ສ້າງຕັ້ງລັດຖະບານໂຊວຽດຊຸດທໍາອິດ ໂດຍແມ່ນທ່ານ ເລນິນ ເປັນຫົວຫນ້າ ແລະ ຫນຶ່ງອາທິດຕໍ່ມາ ຂະບວນການຕໍ່ສູ້ຂອງຊາວມົດສະກູໄດ້ຮັບໄຊຊະນະ ແລະ ຈັດຕັ້ງສະພາໂຊວຽດຂຶ້ນໃນວັນທີ 2 ພະຈິກ ປີ ຄ.ສ 1917.

6) ການປະຕິວັດເດືອນ ຕຸລາ ປີ ຄ.ສ 1917 ມີຄວາມຫມາຍສໍາຄັນໃຫຍຫຼວງໃນປະຫວັດສາດ ຂອງມະນຸດຄື:

- ເປັນການໄຂສັງກາດຂອງລະບອບການເມືອງໃຫມ່ ໂດຍແມ່ນລະບອບສັງຄົມນິຍົມທີ່ມີຊົນ ຊັ້ນກໍາມາຊີບເປັນຜູ້ນໍາພາ

- ເປັນການທັບມ້າງທິດສະດີການແບ່ງແຍກຣັດເຊຍຂອງພວກຈັກກະພັດ ແລະ ທໍາລາຍຄຸກ ຄຸມຂັງບັນດາຊົນຊາດໃນຣັດເຊຍໃຫ້ພັງທະລາຍລົງ

- ເປັນການລົບລ້າງຄວາມຫຼ້າຫຼັງທາງດ້ານເສດຖະກິດ ແລະ ຫນີ້ສິນເພື່ອໃຫ້ຣັດເຊຍພັດທະ ນາຕົນເອງເທົ່າທຽມກັບປະເທດອື່ນ

- ເປັນການນໍາໃຊ້ທິດສະດີມາກເລນິນຄັ້ງທໍາອິດເຂົ້າໃນການກໍ່ສ້າງລັດທິສັງຄົມນິຍົມ

- ສົ່ງຜົນສະທ້ອນໃຫ້ແກ່ຂະບວນການຕໍ່ສູ້ເພື່ອປະຊາທິປະໄຕ ແລະ ການປົດປ່ອຍຊາດໃນ ໂລກ

~~~~~~~~~~~~~~ຈົບບົດທີ 2 ~~~~~~~~~~~~~~

**ບົດທີ 3**

**ສົງຄາມກາງເມືອງ ແລະ ການກໍ່ສ້າງສັງຄົມນິຍົມ (1918-1941)**

1. **ສົງຄາມກາງເມືອງ (1918-1922)**

**ຄຳຖາມ**

1) ພວກຈັກກະພັດຕ່າງດ້າວ, ນາຍທຶນ ແລະ ເຈົ້າທີ່ດິນເກົ່າ ໄດ້ຮ່ວມມືກັນ ໂຄ່ນລົ້ມອໍານາດ

ໂຊວຽດຄືແນວໃດ?

2) ການດໍາເນີນການຕໍ່ສູ ແລະ ໄຊຊະນະຂອງພັກ ແລະ ລັດຖະບານໂຊວຽດຕ້ານພວກແຊກ

ແຊງໃນສົງຄາມກາງເມືອງຄືແນວໃດ?

3) ສົງຄາມກາງເມືອງໂຊວຽດມີຄວາມຫມາຍປະຫວັດສາດຄືແນວໃດ?

**ຕອບ**

1) ການຮ່ວມມືກັນຂອງພວກຈັກກະພັດຕ່າງດ້າວ, ນາຍທຶນ ແລະ ເຈົ້າທີ່ດິນເກົ່າເພື່ອໂຄ່ນລົ້ມ

ອໍານາດໂຊວຽດ

- ຈັກກະພັດທີ່ບຸກໂຈມຕີດິນແດນໂຊວຽດໃນລະດູໃບໄມ້ປົ່ງປີ ຄ.ສ 1918

ການບຸກໂຈມຕີຂອງເຢຍຣະມັນ

- ການກໍ່ຕັ້ງກອງທະຫານຂອງພວກນາຍທຶນ ແລະ ເຈົ້າທີ່ດິນເກົ່າ

- ການຕໍ່ສູ້ຄັ້ງທໍາອິດໃນສົງຄາມກາງເມືອງ.

- ການເຂົ້າຍຶດເຂດໂຊວຽດຂອງພວກຈັກກະພັດຕ່າງດ້າວໃນລະດູໃບໄມ້ປົ່ງ ປີ ຄ.ສ 1918 - ການຖອນຕົວອອກຈາກຣັດເຊຍຂອງເຢຍຣະມັນ

- ການໃຫ້ການຊ່ວຍເຫຼືອພວກນາຍທຶນ ແລະ ເຈົ້າທີ່ດິນເກົ່າ

- ການຫັນປ່ຽນວິທີແຊກແຊງຂອງພວກຈັກກະພັດຕ່າງດ້າວ

2) ການດໍາເນີນການຕໍ່ສູ້ຕ້ານພວກແຊກແຊງໃນສົງຄາມກາງເມືອງພັກ ແລະ ລັດຖະບານໂຊ

ວຽດໄດ້ ແລະ ໄຊຊະນະໃນສົງຄາມກາງເມືອງ

- ການກໍ່ຕັ້ງກອງທະຫານພັກໂບນເຊວິກ ແລະ ລັດຖະບານໂຊວຽດ

- ຄໍາຮຽກຮ້ອງຂອງພັກກອມມູນິດໃນການຕໍ່ຕ້ານກັບພວກຈັກກະພັດຕ່າງດ້າວ, ນາຍທຶນ ແລະ ເຈົ້າທີ່ດິນເກົ່າ.

- ການຕໍ່ສູ້ເພື່ອປ້ອງກັນລັດຂອງກໍາມະກອນ ແລະ ຊາວນາຂອງຊາວກອມມູນິດປະເທດ

ຕາງໆ

- ການດໍາເນີນການຕໍ່ສູ້ຂອງຄະນະກໍາມະການສູນກາງພັກກອມມູນິດ

- ການຕໍ່ສູ້ຕ້ານຄືນຂອງກອງທັບແດງຕໍ່ກັບພວກນາຍທຶນ ແລະ ເຈົ້າທີ່ດິນໂປໂລຍ ແລະ   
ທະຫານຂາວ ໃນປີ ຄ.ສ 1920

3) ຄວາມຫມາຍປະຫວັດສາດຂອງສົງຄາມກາງເມືອງໂຊວຽດ

- ຄວາມຫມາຍຕໍ່ປະເທດໂຊວຽດ .

- ຄວາມຫມາຍຕໍ່ຊາວກອມມູນິດປະເທດຕາງໆ.

**ບົດທີ 4**

**ສົງຄາມໂລກຄັ້ງທີ II**

**1. ການພົວພັນສາກົນກ່ອນສົງຄາມໂລກຄັ້ງທີ II**

**1.1 ການພົວພັນສາກົນ ປີ ຄ.ສ 1919-1929**

**ກິດຈະກໍາທີ** 1: ສົນທະນາກ່ຽວກັບສົງຄາມໂລກຄັ້ງທີ II

I) ສົງຄາມ ໂລກ ທີ່ເກີດຂຶ້ນໃນໂລກເຮົາມີຈັກຄັ້ງ?

2) ສົງຄາມໂລກຄັ້ງທີ II ເກີດຂຶ້ນໃນປີໃດ?

ຄໍາຕອບ

I) ສົງຄາມໂລກທີ່ເກີດຂຶ້ນໃນສັງຄົມໂລກເຮົາມາຮອດປັດຈຸບັນມີ 2 ຄັ້ງໃຫຍ່ ຄື: ຄັ້ງທີ I ເກີດ

ຂຶ້ນໃນປີ ຄ.ສ 1914 ແລະ ຄັ້ງທີ II ເກີດຂຶ້ນໃນປີ ຄ.ສ 1939.

2) ສົງຄາມໂລກ ຄັ້ງທີ II ເກີດຂຶ້ນໃນປີ ຄ.ສ 1939.

**ກິດຈະກໍາທີ** 2: ສົນທະນາລວມກຽວກັບສະພາບການຂອງໂລກ ແຕ່ປີ ຄ.ສ 1919-1929

1) ສະພາບການພົວພັນສາກົນ ແຕ່ປີ ຄ.ສ 1919-1929 ເປັນຄືແນວໃດ?

2) ການສະແຫວງຫາສັນຕິພາບຂອງບັນດາປະຊາຊາດໃນໂລກແຕປີ ຄ.ສ 1919-1929 ດໍາເນີນໄປພາຍໃຕ້ຮູບການໃດແດ່?

ຈາກນັ້ນ, ຄູດໍາເນີນການສະຫຼຸບ ຫຼື ຕອບປະເດັນສໍາຄັນຂອງແຕ່ລະຄໍາຖາມ ເພື່ອໃຫ້ ນັກຮຽນໄດ້ບັນທຶກ ຫຼື ສະຫຼຸບດັ່ງຕົວຢ່າງລຸ່ມນີ້:

**ຄໍາຕອບ:**

1) ສະພາບການພົວພັນສາກົນໃນປີ ຄ.ສ 1919-1929 ເປັນຊວງທີ່ສັງຄົມ ໂລກມີສັນຕິພາບ ເນື່ອງຈາກຄວາມຂັດແຍງຕາງໆສາມາດຕົກລົງກັນໄດ້ໂດຍສັນຕິວິທີ ແລະ ບັນດາປະເທດຕ່າງໆ ນັບທັງປະເທດມະຫາອໍານາດເກົ່າ ກໍຄືມະຫາອໍານາດໃຫມຕາງກໍ່ພະຍາຍາມຊອກຫາທຸກວິທີທາງ ເພື່ອພັດທະນາ ແລະ ປັບປຸງເສດຖະກິດຂອງຕົນເອງໃຫ້ມີຄວາມກ້າວຫນ້າຂຶ້ນ.

2) ຮູບການໃນການສະແຫວງຫາສັນຕິພາບ ຂອງບັນດາປະຊາຊາດໃນໂລກແຕ່ປີ ຄ.ສ 1919 1929 ມີຄື: ການລະງັບຂໍ້ພິພາດຜານອົງການສັນນິບາດຊາດ, ການຮວມຕົວກັນເປັນພັນທະມິດ ທາງການທະຫານ, ການເຊັນສັນຍາຄ້ໍາປະກັນເສັ້ນຊາຍແດນ ແລະ ດິນແດນໃນການຄອບຄອງ, ການຕົກລົງບໍ່ໃຊ້ສົງຄາມເປັນເຄື່ອງມືໃນການແກ້ໄຂຂໍ້ພິພາດ, ການຫຼຸດຜ່ອນກໍາລັງອາວຸດ.

**ກິດຈະກໍາທີ** 3: ສົນທະນາກ່ຽວກັບພົວພັນສາກົນແຕ່ປີ ຄ.ສ 1919-1929 ແລະ ປຽບທຽບກັບປີຄ.ສ 1919.

**ຄໍາຖາມ**

1) ການພົວພັນສາກົນ ແຕ່ປີ ຄ.ສ 1929-1939 ເປັນຄືແນວໃດ.

2) ເຫດຜົນໃດທີພາໃຫ້ສັງຄົມໂລກ ໃນປີ ຄ.ສ 1929-1939 ບໍ່ມີຄວາມສະຫງົບ?

3) ການພົວພັນສາກົນ ແຕ່ປີ ຄ.ສ 1919-1929 ມີຄວາມແຕກຕ່າງກັບການພົວພັນສາກົນແຕ ປີຄ.ສ 1929-1939 ຄືແນວໃດ?

ຈາກນັ້ນ, ຄູຮວມກັບນັກຮຽນສະຫຼຸບເນື້ອໃນຂອງແຕ່ລະປະເດັນ; ນັກຮຽນບັນທຶກດັງຕົວ ຢາງຄໍາຕອບລຸ່ມນີ້.

**ຄໍາຕອບ:**

1) ການພົວພັນສາກົນແຕ່ປີ ຄ.ສ 1929-1939 ເປັນຊ່ວງທີ່ສັງຄົມໂລກບໍ່ມີຄວາມສະຫງົບ, ສະພາບການພາຍໃນຂອງບັນດາປະເທດຕ່າງໆ ໂດຍສະເພາະໃນປະເທດມະຫາອໍານາດມີຄວາມ ປັ່ນປວນ ແລະ ມີຄວາມກະວົນກະວາຍເປັນຢ່າງຍິ່ງ.

2) ເຫດຜົນທີ່ພາໃຫ້ສັງຄົມໂລກໃນປີ ຄ.ສ 1929-1939 ບໍ່ມີຄວາມສະຫງົບ:

ກ. ວິກິດການເສດຖະກິດ: ຍ້ອນການແຂ່ງຂັນກັນຜະລິດເພື່ອໃຫ້ໄດ້ປະລິມານຈົນເກີນຄວາມ ຕ້ອງການຂອງການຊົມໃຊ້ ເຊິ່ງສົ່ງຜົນໃຫ້ລາຄາສິນຄ້າຕົກຕ່ໍາ ແລະ ຂາຍບໍ່ອອກ. ການປິດກິດຈະ ການ ຫຼື ປິດໂຮງງານ ສົ່ງຜົນໃຫ້ກໍາມະກອນຫວ່າງງານ.

ຂ. ວິກິດການດ້ານການເມືອງ: ເກີດຈາກຄວາມຂັດແຍງຂອງປະເທດມະຫາອໍານາດເຊັ່ນ: ມະ ຫາອໍານາດທີ່ຊະນະສົງຄາມດ້ວຍກັນ ແລະ ມະຫາອໍານາດທີ່ໄດ້ຮັບໄຊຊະນະກັບມະຫາອໍານາດ ທີ່ປະລາໄຊສົງຄາມ ແລະ ການລະເມີດກະຕິກາຂອງອົງການສັນນິບາດຊາດກໍເປັນສາເຫດຫນຶ່ງທີ່ພາໃຫ້ສັງຄົມໂລກ ໃນປີ ຄ.ສ 1929-1939 ບໍ່ມີຄວາມສະຫງົບ

3) ຄວາມແຕກຕ່າງຂອງການພົວພັນສາກົນກອນສົງຄາມໂລກຄັ້ງທີ II ປີ ຄ.ສ 1919-1929

- ການພົວພັນເປັນແບບສັນຕິ ພາຍໃຕ້ກົດບັດຂອງອົງການສັນນິບາດຊາດ

ປີຄ.ສ 1929-1939

- ການພົວພັນມີລັກສະນະເຄັ່ງຕຶງ ທີ່ບໍ່ສົນໃຈກັບກົດບັດຂອງອົງການສັນນິບາດຊາດ

**ກິດຈະກໍາທີ** 4: ສົນທະນາລວມກ່ຽວກັບການດໍາເນີນຂອງສົງຄາມໂລກຄັ້ງທີ II

**ຕັ້ງຄໍາຖາມສົນທະນາກັບນັກຮຽນກຽວກັບຫົວຂໍ້ລຸ່ມນີ້ ສົງຄາມໂລກຄັ້ງທີ II**

1) ສາເຫດທີ່ພາໃຫ້ເກີດສົງຄາມໂລກຄັ້ງທີ II ມີຫຍັງແດ່?

2) ສົງຄາມ ໂລກຄັ້ງທີ II ໄດ້ດໍາເນີນໄປຄືແນວໃດ?

3) ຈົງບອກຜົນຂອງສົງຄາມໂລກຄັ້ງທີ II

ຈາກນັ້ນຄູນໍາພາສະຫຼຸບ:

**ຄໍາຕອບ:**

1) ສາເຫດທີ່ພາໃຫ້ສົງຄາມໂລກຄັ້ງທີ II ກໍາເນີດຂຶ້ນຍ້ອນ:

- ຄວາມບໍ່ພໍໃຈໃນສົນທິສັນຍາແວກໄຊ-ວໍຊິງຕັນ

- ຄວາມອອນແອ ແລະ ຂາດປະສິດທິພາບຂອງອົງການສັນນິບາດຊາດ

- ການກໍາເນີດລັດທິຊາດນິຍົມ

2) ການດໍາເນີນຂອງສົງຄາມ

ສົງຄາມໂລກຄັ້ງທີ II ເປີດສາກຂຶ້ນໃນປີ ຄ.ສ 1939 ແລະ ສິ້ນສຸດລົງໃນປີ ຄ.ສ 1945 ໂດຍ ມີຈຸດດໍາເນີນສົງຄາມໃນສາມເຂດໃຫຍ່ ຄື :

ກ. ສະຫນາມຮົບເອີຣົບ

ສະຫນາມຮົບເອີຣົບ ເປີດສາກຂຶ້ນໃນ 2 ສະຫມໍລະພູມໃຫຍ່ຄື ສະຫນາມຮົບຕາເວັນຕົກ ທີ່ມີ ເປົ້າຫມາຍບຸກໂຈມຕີຝຣັ່ງ ແລະ ອັງກິດຕາມແຜນຍຸດທະສາດການຮົບ “ສາຍຟ້າແມບ” ດ້ວຍການ ບຸກຕີເຂົ້າໂປໂລຍໃນວັນທີ 1 ກັນຍາ 1939. ສະຫມໍລະພູມໃຫຍທີສອງຄື ສະຫນາມຮົບຕາເວັນອອກ ທີ່ກອງທັບເຢຍຣະມັນມີເປົ້າຫມາຍບຸກໂຈມຕີເຂົ້າສະຫະພາບໂຊວຽດ ຕາມແຜນຍຸດທະສາດການ ຮົບ “ບາກບາຣົດຊາ” ແບບບໍ່ປະກາດສົງຄາມ ໃນວັນທີ 22 ມີນາ ປີຄ.ສ 1941. ຜົນການຮົບໃນສອງ ສະຫນາມຮົບນີ້ ສຸດທ້າຍແມ່ນຝາຍຟາຊິດເປັນຜູ້ປະລາໄຊ.

ຂ. ສະຫນາມຮົບອາຟຣິກກາເຫນືອ ແລະ ເອີຣົບໃຕ້

ເປັນສະຫນາມຮົບທີ່ຟາຊິດອີຕາລີເປັນຜູ້ກໍ່ຂຶ້ນ ເຊິ່ງມີສະຫມໍລະພູມຮົບໃນສອງເຂດໃຫຍ ຄື : ສະຫນາມຮົບແຖບແຄມຝັ່ງທະເລເມດີແຕຣານເນ ຕັ້ງແຕ່ຊອງແຄບຊີບຣານຕາລະຫວາງມະຫາ ສະມຸດອັດລັງຕິກກັບທະເລເມດີແຕຣານເນ ຈົນຮອດຊອງແຄບດາກດາແນນ. ສະຫນາມຮົບທີສອງ ຄືສະຫນາມຮົບໃນແຖບອະຟຣິກກາເຫນືອ ແລະ ຕາເວັນອອກ ໂດຍເລີ່ມເປີດສາກຍຶດເອົາປະເທດ ໂຊມາລີ ໃນວັນທີ 10 ມິຖຸນາ ຄ.ສ 1940 ແລະ ໃນເດືອນກັນຍາ ປີດຽວກັນກໍບຸກຍຶດເອົາປະເທດ ເອຢິບ, ແຕ່ຜົນການຮົບມາຮອດປີ   
ຄ.ສ 1943 ກອງທັບຟາຊິດອີຕາລີ ໄດ້ຖືກກອງກໍາລັງຂອງພັນທະ ມິດຕີໃຫ້ປະລາໄຊ ແລະ ປະກາດຍອມຈໍານົນໃນວັນທີ 3 ກັນຍາ ຄ.ສ 1943 .

ຄ. ສະຫນາມຮົບອາຊີຕາເວັນອອກ ແລະ ປາຊີຟິກ

ເປັນສະຫນາມຮົບທີ່ຟາຊິດຍີ່ປຸ່ນເປັນຜູ້ກໍຂຶ້ນໂດຍມີສະຫມໍລະພູມໃຫຍ່ໃນສອງເຂດໃຫຍ່ຄື: ສະຫນາມ ຮົບໃນແຜ່ນດິນໃຫຍ່ຄືປະເທດຈີນ ແລະ ໃນອາຊີຕາເວັນອອກສຽງໃຕ້, ສະຫນາມຮົບທີ ສອງຄື: ສະຫນາມຮົບທີ່ເກີດຂຶ້ນໃນບັນດາຫມູ່ເກາະດອນ ໃນມະຫາສະຫມຸດປາຊີຟິກເຊັ່ນ: ອາວເພີນ ຮາເບີໃນເກາະຮາວາຍ ແລະ ອື່ນໆ.

ຜົນການຮົບ ສຸດທ້າຍກໍແມ່ນຝ່າຍຍີ່ປຸ່ນເປັນຜູ້ປະລາໄຊຢ່າງຫນັກຫນ່ວງຈາກການບຸກໂຈມຕີຂອງກອງທັບແດງສະຫະພາບໂຊວຽດ ປະກອບກັບການຖືກທໍາ ລາຍຈາກລະເບີດປະລະມະນູ.

3) ຜົນຂອງສົງຄາມ

- ສົງຄາມໂລກຄັ້ງທີ II ເກີດຂຶ້ນໃນປີ ຄ.ສ 1939 ແລະ ສິ້ນສຸດລົງໃນປີ ຄ.ສ 1945 ເຊິ່ງລວມ ໄລຍະເວລາໃນການດໍາເນີນສົງຄາມ 6 ປີ ໄດ້ສິ້ນສຸດລົງ ໂດຍແມ່ນຝ່າຍຟາຊິດເປັນຜູ້ປະລາໄຊ.

- ສົງຄາມຄັ້ງນີ້ໄດ້ນໍາຄວາມເສຍຫາຍຢ່າງໃຫຍ່ຫຼວງມາສູ່ສັງຄົມມະນຸດ, ມັນໄດ້ທໍາລາຍຊີ ວິດ ແລະ ຊັບສິນຂອງມະນຸດ ເຊິ່ງບໍ່ສາມາດປະເມີນຄ່າຂອງຄວາມເສຍຫາຍທີ່ແນ່ນອນໄດ້ເຊັ່ນ:

ຕາລາງທີ 1: ສະແດງ ການເຂົ້າຮ່ວມ ແລະ ຜົນເສຍຫາຍໃນສົງຄາມໂລກຄັ້ງທີ II

|  |  |  |  |  |
| --- | --- | --- | --- | --- |
| *ລ/ດ* | *ເນື້ອ* |  |  | *ໝາຍເຫດ* |
| *ການເຂົ້າຮ່ວມສົງຄາມ* | *ປະເທດທີເຂົ້າຮ່ວມ* | *61 ປະເທດ* |  |
| *ທຶນທີ່ນຳໃຊ້* | *4,000 ຕື້ໂດລາ* |  |
| *ກຳລັງ* | *1,7 ຕື້​ຄົນ* |  |
| *ທະຫານປະຈຳການ* | *58 ລ້ານຄົນ* |  |
| *ເວລາ* | *6 ປີ* |  |
| *2* | *ຜົນສາຍຫາຍຂອງສົງຄາມ* | *ຊັບສິນ* | *1.154.000ລ້ານໂດລາ* |  |
|  |

**ພາກທີ II ສະພາບການຂອງໂລກຫຼັງສົງຄາມໂລກຄັ້ງທີ II**

**ບົດທີ 5**

**ສະຫະພາບໂຊວຽດ ແລະ ເອີຣົບຕາເວັນອອກຫຼັງສົງຄາມໂລກຄັ້ງທີ II .**

**1 ສາເຫດຂອງການແບ່ງໂລກອອກເປັນສອງຄາຍ**

**ຄໍາຖາມ,**

I) ການແບ່ງໂລກອອກເປັນສອງຄາຍເກີດມາຈາກສາເຫດໃດແດ? ຈົ່ງອະທິບາຍ II) .

2) ລັກສະນະຂອງຝາຍເສລີນິຍົມເປັນຄືແນວໃດ?

3) ລັກສະນະຂອງຝ່າຍສັງຄົມນິຍົມເປັນຄືແນວໃດ?

ຫຼັງຈາກຄົ້ນຄວ້າແລ້ວໃຫ້ຕ່າງຫນ້າກຸ່ມຂຶ້ນລາຍງານ ຫຼື ດັ່ງຕົວຢ່າງຄໍາຕອບລຸ່ມນີ້:

**ຄໍາຕອບ:**

1) ການແບງໂລກອອກເປັນສອງຄ້າຍເກີດມາຈາກ 2 ສາເຫດຄື:

1. ຄວາມແຕກຕ່າງທາງດ້ານອຸດົມການ: ອຸດົມການເສລີປະຊາທິປະໄຕ ແມ່ນເນັ້ນການສ້າງ ສັງຄົມໃຫ້ເປັນສັງຄົມ "ເສລີນິຍົມ ຫຼື ເສລີປະຊາທິປະໄຕ” ໃນດ້ານຕ່າງໆ ຈຶ່ງເຮັດໃຫ້ສະຫະລັດ ອາເມຣິກາ ປະສົບຜົນສໍາເລັດໃນການພັດທະນາປະເທດ ແລະ ມີຄວາມເຊື່ອວ່າຫາກປະເທດ ຕ່າງໆໃນໂລກເດີນຕາມແນວທາງຂອງຕົນທົ່ວໂລກກໍຈະເປັນປະຊາທິປະໄຕ ຈຶ່ງພະຍາຍາມ ເຜີຍແຜອຸດົມການແບບເສລີນິຍົມໄປຍັງປະເທດຕ່າງໆໃນໂລກ.

2. ອຸດົມການສັງຄົມນິຍົມກອມມູນິດ ແມ່ນເນັ້ນການສ້າງສັງຄົມໃຫເປັນສັງຄົມທີ່ມີຄວາມຜາ ສຸກ, ຄວາມສະເຫມີພາບ, ຄວາມຍຸຕິທໍາ ແລະ ຄວາມສີວິໄລທາງດານວັດຖຸ ແລະຈິດໃຈ. ດັ່ງນັ້ນ, ສະຫະພາບໂຊວຽດ ທີ່ມີອຸດົມການພື້ນຖານແບບສັງຄົມນິຍົມ ປະກອບກັບຄວາມສໍາເລັດໃນການ ທົດລອງອາວຸດປະລະມານູໃນປີ ຄ.ສ 1949 ໄດ້ກາຍເປັນຈຸດເລີ່ມຕົ້ນເຮັດໃຫສະຫະພາບໂຊວຽດ. ກາຍເປັນຂົ້ວມະຫາອໍານາດທີ່ແທ້ຈິງ, ຈາກນັ້ນ, ກໍພະຍາຍາມສ້າງລັດຕາມແບບແນວຄິດອຸດົມ ການມາກ-ເລນິນ ດ້ວຍການສະຫນັບສະຫນູນຂະບວນການຕໍ່ສູ້ຂອງຊາວກໍາມາຊີບໃນທົ່ວໂລກ

ຄວາມແຕກຕ່າງທາງດ້ານເສດຖະກິດ ແລະ ສັງຄົມ: ຫຼັງຈາກສົງຄາມໂລກຄັ້ງທີ

**II ຂຶ້ນບັນດາປະເທດທີ່ເຂົ້າຮ່ວມສົງຄາມທັງຝາຍປະລາໄຊ ແລະ ຝ່າຍໄດ້ຮັບໄຊຊະ.**

ຮັບການສູນເສຍຢ່າງມະຫາສານໄປຕາມໆກັນ. ໃນຝາຍຜູຊະນະນັ້ນ ໂດຍສະເພາະ ກຸ່ມປ, ເອີຣົບໄດ້ຮັບຄວາມເສຍຫາຍຫຼາຍທີ່ສຸດທັງໃນດ້ານເສດຖະກິດ ແລະ ຈໍານວນຄົນ, ສະນັ້ນ, ຈໍ່ານີ້ ຄວາມຈໍາເປັນໃນການຟື້ນຟູ ແລະ ພັດທະນາປະເທດໃຫ້ກັບຄືນສູ່ສະພາບເດີມ. ດ້ວຍເຫດນີ້, ການຊ່ວຍເຫຼືອຈາກປະເທດທີ່ມີຄວາມເຂັ້ມແຂງຈຶ່ງເປັນສິ່ງທີ່ປະເທດເອີຣົບຕ້ອງການ.

1) ສ່ວນປະເທດທີ່ມີຄວາມສາມາດໃຫ້ການຊ່ວຍເຫຼືອປະເທດອື່ນໄດ້ໃນສັງຄົມ ໂລກຍຸກນັ້ນ ກໍ ມີພຽງສອງປະເທດມະຫາອໍານາດ ຄື: ສະຫະລັດອາເມຣິກາ ແລະ ສະຫະພາບໂຊວຽດ, ແຕ່ເນື່ອງ ຈາກພື້ນຖານລັດທິທາງເສດຖະກິດ-ການເມືອງທີ່ແຕກຕ່າງກັນ ຈຶ່ງເຮັດໃຫ້ແຕ່ລະຝ່າຍໃຊ້ຄວາມ ຊ່ວຍເຫຼືອເປັນເຄື່ອງມືໃນການຂະຫຍາຍອິດທິພົນທາງອຸດົມການຂອງຕົນໃຫ້ແກ່ຝ່າຍຜູຮັບການຊ່ວຍເຫຼືອທັງທາງກົງ ແລະ ທາງອ້ອມ, ດັ່ງນັ້ນ, ເມື່ອປະເທດໃດໄດ້ຮັບການຊ່ວຍເຫຼືອຈາກຕົນ ກໍ ຈະມີການຜູກພັນກັນທາງດ້ານເສດຖະກິດ ແລະ ການທູດກັບຕົນ ພ້ອມທັງໃຫ້ການສະຫນັບສະ ຫນູນແນວທາງການເມືອງການຕ່າງປະເທດຕົນໃນອົງການສະຫະປະຊາຊາດ. ນອກຈາກນັ້ນ, ຍັງ ສາມາດທີ່ຈະເຜີຍແຜ່ອຸດົມການທາງເສດຖະກິດ ແລະ ການເມືອງທີ່ຕົນເອງຍຶດຖືໄປຍັງປະເທດທີ່ ໄດ້ຮັບການຊ່ວຍເຫຼືອຈາກຕົນຕໍ່ໄປອີກດ້ວຍ.

2) ກຸ່ມໂລກເສລີຈະມີລັກສະນະອຸດົມການຮ່ວມກັນ ເຊິ່ງສະແດງອອກດັ່ງນີ້:

- ການປົກຄອງເປັນແບບປະຊາທິປະໄຕນາຍທຶນ.ເສດຖະກິດເປັນລະບົບເສດຖະກິດແບບເສລີ.

- ໄດ້ຮັບການຊີ້ນໍາຈາກສະຫະລັດອາເມຣິກາໃນຖານະເປັນຜູ້ນໍາໂລກເສລີ (ເນື້ອໃນ ເບິ່ງໃນປຶ້ມແບບຮຽນ)

3) ລະບົບເສດຖະກິດເປັນແບບສັງຄົມນິຍົມໂດຍແມ່ນລັດເປັນເຈົ້າຂອງປັດໄຈການຜະລິດ, ພື້ນຖານເສດຖກິດ ສ່ວນໃຫຍ່ເປັນອຸດສະຫະກໍາ, ການອອມຊັບ ແລະ ການລົງທຶນເປັນຂອງລັດ, ການຄ້າຢູສະເພາະແຕ່ໃນກຸ່ມ, ຜະລິດຕະພັນສິນຄ້າສົ່ງອອກແມ່ນສິນຄ້າທາງດ້ານອຸດສະຫະກໍາ. (ເນື້ອໃນ ເບິ່ງໃນປຶ້ມແບບຮຽນ)

ກິດຈະກໍາທີ 2: ສົນທະນາເປັນກຸ່ມກ່ຽວກັບສະຫະພາບໂຊວຽດຫຼັງສົງຄາມໂລກຄັ້ງທີ II

**ຄໍາຖາມ:**

1) ການພັດທະນາທາງດ້ານເສດຖະກິດຂອງສະຫະພາບໂຊວຽດຫຼັງສົງຄາມໂລກຄັ້ງທີ II ພາກທີ I ສະພາບການຂອງໂລກຫຼັງສົງຄາມ

ບົດທີ 6

2) ການພັດທະນາດ້ານສັງຄົມ ແລະ ວັດທະນະທໍາຂອງສະຫະພາບໂຊວຽດຫຼັງສົງຄາມໂລກ!ຄັ້ງທີ ເປັນແນວໃດ?

3) ການພັດທະນາດ້ານວິທະຍາສາດຂອງສະຫະພາບໂຊວຽດຫຼັງສົງຄາມໂລກຄັ້ງທີ II ເປັນແນວໃດ?

4) ການພັດທະນາດ້ານການພົວພັນຕ່າງປະເທດ ຂອງສະຫະພາບໂຊວຽດຫຼັງສົງຄາມໂລກຄັ້ງທີ II ເປັນແນວໃດ?

- ຫຼັງຈາກການຄົ້ນຄວ້າຂອງແຕ່ລະກຸ່ມ, ຄູໃຫ້ຕາງຫນ້າກຸ່ມຂຶ້ນລາຍງານຕໍ່ຫນ້າກະດານ, ກຸມ ອື່ນຊ່ວຍປະກອບຄໍາຄິດເຫັນ. ຈາກນັ້ນ, ຄູຮ່ວມກັບນັກຮຽນສະຫຼຸບເພື່ອຄວາມເຂົ້າໃຈທີ່ເປັນເອ ກະພາບ ຫຼື ດັ່ງຕົງຢ່າງຄໍາຕອບລຸ່ມນີ້:

**ຄໍາຕອບ:**

1) ການພັດທະນາເສດຖະກິດ ໃນກອງປະຊຸມໃຫຍ່ພັກກອມມູນິດແຫ່ງສະຫະພາບໂຊວຽດຄັ້ງທີ XXIII (1966) ໄດກໍາ ນົດຫນ້າທີ່ອັນສໍາຄັນໃນການພັດທະນາ ແລະ ສ້າງສາເສດຖະກິດໃຫ້ເຂັ້ມ ແຂງ, ປະຊາຊົນໂຊວຽດ ໄດ້ປະສົບຜົນສໍາເລັດໃນຫຼາຍຂະແຫນງການ ໂດຍສະເພາະແມ່ນການນໍາໃຊ້ເຄື່ອງຈັກ ແລະ ກົນ ຈັກທົດແທນແຮງງານຄົນຢູ່ໃນຖານການຜະລິດຕ່າງໆ ເຊັ່ນ: ເຄື່ອງຈັກຕັດຖ່ານຫີນໃນບໍ່ແຮ່, ລົດ ຂຸດ ແລະ ຍົກດິນທີ່ມີກໍາລັງແຮງທີ່ສຸດ, ເຄື່ອງຈັກຕ່ໍາແຜນທີ່ມີຄວາມຍາວ 600 ແມັດ, ເຄື່ອງຈັກ ຫຼອມເຫຼັກ, ເຄື່ອງມືຄວບຄຸມການສັນຈອນຂອງລົດໄຟ ແລະເຄື່ອງຈັກອື່ນໆ ນອກຈາກນັ້ນ, ໃນ ທົ່ງນາກໍມີລົດໄຖນາ ແລະ ລົດເກັບກ່ຽວຜົນລະປູກຕ່າງໆເຊັ່ນ: ລົດເກັບກ່ຽວເຂົ້າບະເລ, ມັນຝຣັ່ງ, ຫົວຜັກກາດຂາວ, ຝ່າຍ ແລະ ອື່ນໆ.

- ໃນໄລຍະປີ ຄ.ສ 1960-1980 ສະຖານີໄຟຟ້າປະລະມະນູຊະນິດຕ່າງໆຫຼາຍສະຖານີໄດ້ ຖືກສ້າງຂຶ້ນໃນສະຫະພາບໂຊວຽດ ຕາມ ໂຄງການຂອງນັກວິທະຍາສາດໂຊວຽດ ພ້ອມທັງສົ່ງນັກ ຊ່ຽວຊານໂຊວຽດໄປໃຫ້ການຊ່ວຍເຫຼືອບັນດາປະເທດອ້າຍນ້ອງອື່ນໆ.ການເຕີບໃຫຍ່ຂະຫຍາຍຕົວຢ່າງບໍ່ຢຸດຢັ້ງຂອງກົນຈັກ ແລະ ການຕິດຕັ້ງໄຟຟ້າເຂົ້າໃນອດ ສາຫະກໍາ ແລະ ກະສິກໍາ ເຮັດໃຫ້ສະຫະພາບໂຊວຽດ ກາຍເປັນຜູ້ຜະລິດນ້ໍາມັນ, ຖ່ານຫີນ, ເຫຼັກ ກ້າ, ຝຸ່ນທໍາມະຊາດ, ຊີມັງ ແລະ ຝ່າຍຢູ່ໃນອັນດັບຫນຶ່ງຂອງໂລກ.ການພັດທະນາເສດຖະກິດໃນໄລຍະແຜນການ V ປີຄັ້ງທີ X ເຫັນໄດ້ວ່າ: ລາຍໄດ້ແຫ່ງ ຂາດເພີ່ມຂຶ້ນ 400 ຕື້ຣຸບ, ຜະລິດຕະພັນອຸດສາຫະກໍາ ຄິດເປັນເງິນ 717 ຕື້ຣຸບ, ວິສາຫະກິດອດສາຫະກໍາໃຫຍໄດ້ຮັບການກໍ່ສ້າງຂຶ້ນ 1.200 ແຫ່ງ, ໃນໄລຍະ 10 ປີ ( 1971-1980) ການຜະລິດ ພະລັງງານໄຟຟ້າເພີ່ມຂຶ້ນ 2 ເທົ່າທຽບໃສ່ແຜນການ V ປີຄັ້ງທີ IX, ການກັ່ນນໍ້າເພີ່ມຂຶ້ນຫຼາຍ ກວ່າ 2 ເທົ່າ, ການກັ່ນອາຍແກັດສ 4.3 ເທົ່າ ແລະ ອື່ນໆ.

2) ການພັດທະນາສັງຄົມ ແລະ ວັດທະນະທໍາດ້ານສັງຄົມ: ສະຫະພາບໂຊວຽດເປັນລັດທີ່ປະກອບໄປດ້ວຍຫຼາຍເຊື້ອຊາດ, ສາສະຫນາ, ພາ ສາ ແລະ ຮີດຄອງປະເພນີທີ່ແຕກຕ່າງກັນ ແຕ່ກໍເປັນດິນແດນທີ່ມີຄວາມສະຫງົບສຸກ, ມີສິດເສລີ ພາບ, ຄວາມສະເຫມີພາບ ແລະ ເປັນສັງຄົມທີ່ມີຄວາມຍຸຕິທໍາ ຈຶ່ງຖືໄດ້ວ່າເປັນຄອບຄົວທີ່ມີຫຼາຍ ຊົນຊາດແບບມິດຕະພາບ ເຊິ່ງມີເສດຖະກິດ ແລະ ວັດທະນະທໍາຈະເລີນຮຸ່ງເຮືອງຂຶ້ນໃນທຸກໆສາ ທາລະນະລັດໂຊວຽດດ້ວຍຄວາມສະເຫມີພາບກັນ.ລັດຖະບານໂຊວຽດໄດ້ໃຫ້ສະຫວັດດີການສັງຄົມ ແກ່ປະຊາຊົນເປັນພິເສດ ໂດຍສະເພາະ ແມ່ນເດັກນ້ອຍ, ການສ້າງເຮືອນພັກຜ່ອນ ແລະ ບ່ອນປິ່ນປົວສໍາລັບພົນລະເມືອງຜູ້ໃຫຍ. ລັດໄດ ຈາຍເງິນເຂົ້າໃນການສ້າງສະຖານທີ່ພັກຜ່ອນສໍາລັບເດັກນ້ອຍ ແລະ ຜູ້ໃຫຍເຖິງ 2/3. ຄ່າເຊົາ ເຮືອນໃນສະຫະພາບໂຊວຽດຖືກທີ່ສຸດໃນໂລກ ແລະ ການກໍ່ສ້າງສະຖານທີ່ພັກເຊົາກໍດໍາເນີນໄປ ຢ່າງບໍ່ຢຸດຢັ້ງ ແລະ ກ້ວາງຂວາງທີ່ສຸດໃນແຕ່ລະປີ. ປະຊາຊົນໂຊວຽດ ບໍ່ມີຄວາມກັງວົນຕໍ່ຄວາມ ເຖົ້າຊະລາຂອງຕົນ. ສະຫວັດດີການຂອງປະຊາຊົນມີຄວາມເຂັ້ມແຂງ, ເງິນເດືອນຂອງກໍາມະ ກອນ ແລະ ພະນັກງານໄດ້ເພີ່ມຂຶ້ນຢ່າງຕໍ່ເນື່ອງ, ຊົ່ວໂມງເຮັດວຽກຫຼຸດລົງ, ທີ່ຢູ່ອາໄສໄດ້ຮັບການ ກໍ່ສ້າງຢ່າງຫຼວງຫຼາຍເພື່ອໃຫ້ພຽງພໍກັບຄວາມຕ້ອງການຂອງຜູ້ຊົມໃຊ້, ການປິ່ນປົວບໍ່ເສຍຄ່າ ແລະ ອື່ນໆ. ນອກຈາກນັ້ນ, ການນໍາໃຊ້ເຄື່ອງຈັກ ແລະ ກົນຈັກທົດແທນແຮງງານຄົນນັ້ນ ບໍ່ໄດ້ ເຮັດໃຫ້ເກີດມີການຫວ່າງງານ ແຕ່ກົງກັນຂ້າມມັນໄດ້ເຮັດ ໃຫ້ເວລາເຮັດວຽກໃນມື້ຫນຶ່ງ ແລະ ອາ ທິດຫນຶ່ງຫຼຸດລົງ. ດ້ວຍການມີເວລາຫວ່າງ ຊາວຜູ້ອອກແຮງງານໂຊວຽດຈຶ່ງມີເວລາພັກຜ່ອນ, ສຶກ ສາຄົ້ນຄວ້າ, ຫຼິ້ນກິລາ, ທ່ອງທ່ຽວ ແລະ ອື່ນໆຢາງມີຄວາມສຸກ. \_ ດ້ານວັດທະນະທໍ: ວັດທະນະທໍາ ແລະ ສິລະປະທີ່ຂະຫຍາຍຕົວຢູສະຫະພາບໂຊວຽດ, ມີ ການສົ່ງເສີມໃຫ້ມີການເຝິກອົບຮົມກ່ຽວກັບຄຸນນະພາບສິນທໍລະດັບສູງແກພວກເຂົາ ແລະ ຊວຍ ໃຫ້ມິດຕະພາບລະຫວ່າງປະຊາຊົນມີຄວາມເຂັ້ມແຂງຂຶ້ນ. ທ້າຍຊຸມປີ 1970 ຊາວຊົນນະບົດໄດ້ ສໍາເລັດການສຶກສາຈາກໂຮງຮຽນຊັ້ນກາງ ແລະ ຊັ້ນສູງ 39% ແລະ ທ້າຍຊຸມປີ 1980) ລະດັບ ການສຶກສານີ້ໄດ້ເພີ່ມສູງຂຶ້ນເຖິງ 60%.ສະຫະພາບໂຊວຽດ ຖືວ່າເປັນປະເທດທີ່ມີຄົນອ່ານຫນັງສືຫຼາຍທີ່ສຸດໃນໂລກ ແລະ ເປັນ , ປະເທດທີ່ມີປຶ້ມພິມອອກຈໍານວນຫຼາຍທີ່ສຸດເຊັ່ນດຽວກັນ, ທຶນການສຶກສາສໍາລັບນັກສຶກສາຢູ່ໃນສະຖາບັນຊັ້ນສູງ, ນັກຮຽນໂຮງຮຽນພິເສດຊັ້ນກາງ ແລະ ໂຮງຮຽນເຕັກນິກໄດ້ເພີ່ມຂຶ້ນ. ນອກຈາກ ນັ້ນ, ນັກຮຽນຊັ້ນປະຖົມປີທີ 1-5 ໄດ້ຮັບຕໍາລາຮຽນຢ່າງບໍ່ຕ້ອງເສຍຄ່າ, ເດັກນອຍ ແລະ ຊາວ ຫນຸມຫຼາຍສິບລ້ານຄົນໄດ້ຮັບການສຶກສາຢູ່ໃນສະຖາບັນການສຶກສາລະດັບຕ່າງໆ ສວນຜູໃຫຍທຸກ ຄົນກໍຍັງມີໂອກາດສືບຕໍ່ການສຶກສາຮ່ໍາຮຽນຢູ່ໃນສະຖາບັນການສຶກສາຊັ້ນສູງ ແລະ ອື່ນໆ ເຊິ່ງທັງ

ຫມົດນັ້ນບໍ່ໄດ້ຈາຍຄາຮຽນ.

3) ດ້ານວິທະຍາສາດ: ຜົນສໍາເລັດອັນມີຊື່ສຽງໂດ່ງດັງຂອງນັກວິທະຍາສາດໂຊວຽດ ແມນ ການສຶກສາຄົ້ນຄວ້າອະວະກາດໂດຍສະເພາະແມ່ນການສົ່ງດາວທຽມ ສະປຸດນິກ 1 ຈາກໂລກ ຂຶ້ນສູ່ອະວະກາດເປັນເທື່ອທໍາອິດຂອງໂລກ ໃນວັນທີ 4 ຕຸລາ ປີ ຄ.ສ 1957, ໃນປີ ຄ.ສ 1961 ຢູຣີ ກາກາລິນ ນັກອະວະກາດຄົນທໍາອິດຂອງໂຊວຽດທີ່ໄດ້ຂັບຍານອະວະກາດຊື້ ໂວສະຕົກ ບິນ ອ້ອມຈັກກະວານ. ນອກນີ້ຍັງມີການສົ່ງຍານອະວະກາດທີ່ຕິດຕັ້ງເຄື່ອງມືວິທະຍາສາດ ຂຶ້ນໄປ ຮອດດວງຈັນ ແລະ ດາວພະສຸກເປັນເທື່ອທໍາອິດ ແລະ ນັກອະວະກາດຜູ້ທີ່ຍ່າງອອກຈາກຍານ ອະວະກາດເປັນຄົນທໍາອິດໄດ້ແກ່ ອາເລັກເຊ ເລໂອນອບ.

- ໃນປີ ຄ.ສ 1970 ນັກວິທະຍາສາດໂຊວຽດ ໄດ້ທໍາການຄົ້ນຄວ້າພື້ນຜິວຂອງດວງຈັນ ດ້ວຍ ການນໍາໃຊ້ເຄື່ອງມືວິທະຍາສາດທີ່ຄວບຄຸມຢູ່ພາກພື້ນດິນເປັນຄັ້ງທໍາອິດ, ໃນຊຸມປີ 1980 ສະຖາ ນີອະວະກາດຊື່ “ຊາລຸດ-6” ໄດ້ໂຄຈອນຢູ່ອະວະກາດເຖິງ 3 ປີກວ່າ.ນອກຈາກນັ້ນ, ສະຫະພາບໂຊວຽດ ໄດ້ໃຫ້ການຊ່ວຍເຫຼືອທາງດ້ານເຕັກນິກ-ວິທະຍາສາດ ແກ່ບັນດາປະເທດທີ່ພວມພັດທະນາຢູ່ອາຊີ-ອາຟຣິກາ ແລະ ອາເມຣິກາລາຕິນ ດ້ວຍການເຝິກ ອົບຮົມໃຫ້ແກ່ຊາວຫນຸ່ມທີ່ມາຈາກປະເທດຕ່າງໆຢູ່ສະຖາບັນການສຶກສາຊັ້ນສູງຂອງຕົນ ແລະ ມີ ການພົວພັນທາງດ້ານວັດທະນະທໍາກັບປະເທດຕ່າງໆໃນໂລກຫຼາຍກວ່າ 100 ປະເທດ.

4) ການພົວພັນຕ່າງປະເທດ: ພາຍຫຼັງສົງຄາມໂລກຄັ້ງທີ II ໄດ້ສິ້ນສຸດລົງ, ສະຫະພາບໂຊວຽດ ເປັນປະເທດທີ່ມີບົດບາດຢາງໃຫຍຫຼວງໃນການຄ້ໍາປະກັນໃຫແກສັນຕິພາບໂລກ. ໃນໄລຍະຊຸມປີ 1980 ສະຫະພາບໂຊວຽດ ໄດ້ລົງນາມໃນຂໍ້ຕົກລົງຮອບດ້ານປະມານ 120 ສະບັບ ແລະ ຂໍ້ຕົກລົງ ສອງຝ່າຍ 1.000 ກວ່າສະບັບ. ມາເຖິງປັດຈຸບັນ ຣັດເຊຍໄດມີການພົວພັນທາງດ້ານການທູດກັບ ບັນດາປະເທດຕ່າງໆໃນໂລກຫຼາຍກວາ 138 ປະເທດມີທັງກັບບັນດາປະເທດສັງຄົມນິຍົມ ແລະ ເສລີນິຍົມ.

**ກິດຈະກໍາທີ 3**:

ບັນຍາຍສົມທົບກັບການສົນທະນາເປັນບຸກຄົນກ່ຽວກັບເອີຣົບຕາເວັນອອກຫຼັງສົງຄາມໂລກຄັ້ງທີ II ຄູອາດສອນແບບບັນຍາຍສົມທົບກັບການສົນທະນາໂດຍການຕັ້ງຄໍາຖາມດັ່ງຕໍ່ໄປນີ້:

**ຄໍາຖາມ**

I) ຍ້ອນຫຍັງພາຍຫຼັງສົງຄາມໂລກຄັ້ງທີ II ບັນດາເອີຣົບຕາເວັນອອກຈຶ່ງໄດ້ອອກແຮງຢ່າງຕັ້ງຫນ້າໃນການພັດທະນາເສດຖະກິດ?

2) ສະພາຊ່ວຍເຫຼືອເຊິ່ງກັນແລະກັນທາງເສດຖະກິດໄດ້ຮັບການສ້າງຕັ້ງຂຶ້ນໃນປີໃດ? ແລະ ມີການຈັດແບ່ງຄວາມຮັບຜິດຊອບຄືແນວໃດ?

3) ການພັດທະນາເສດຖະກິດຂອງບັນດາປະເທດເອີຣົບຕາເວັນອອກ ໃນໄລຍະ 3-4 ປີຫຼັງສົງຄາມເປັນແນວໃດ?

**ຄໍາຕອບ:**

1) ພາຍຫຼັງສົງຄາມ ບັນດາປະເທດເອີຣົບຕາເວັນອອກໄດ້ອອກແຮງຢ່າງຕັ້ງຫນ້າໃນການພັດ ທະນາເສດຖະກິດໃນທຸກຂະແຫນງການໃຫ້ມີການເຕີບໃຫຍ່ຂະຫຍາຍຢ່າງແຂງແຮງ ເພື່ອຄວາມຢູ່ ດີກິນດີຂອງປະຊາຊົນທັງປະເທດ.

2) ໃນປີ ຄ.ສ 1949, ບັນດາປະເທດສັງຄົມນິຍົມໄດ້ຮ່ວມກັນກໍ່ຕັ້ງ ສະພາຊ່ວຍເຫຼືອເຊິ່ງກັນ ແລະກັນທາງເສດຖະກິດ ໂດຍໄດ້ມີການຈັດແບ່ງໃຫ້ແຕ່ລະປະເທດດໍາເນີນການຜະລິດຕາມກໍາ ລັງຄວາມສາມາດ, ກໍາລັງຊັບພະຍາກອນທໍາມະຊາດ ແລະ ພື້ນຖານການຜະລິດຢ່າງມີແຜນ ການ.

3) ການພັດທະນາເສດຖະກິດຂອງບັນດາປະເທດເອີຣົບຕາເວັນອອກ ໃນໄລຍະ 3-4 ປີຫຼັງ ສົງຄາມແມ່ນດໍາເນີນການຜະລິດໄປຕາມແຜນການຂອງແຕ່ລະປະເທດ ແຕ່ໃນເມື່ອມີການສ້າງ ຕັ້ງສະພາເພື່ອຄວາມຮ່ວມມືທາງເສດຖະກິດ ຈຶ່ງໄດ້ວາງແຜນຮວມກັນດ້ວຍການມອບຫມາຍ ຫຼື ແບ່ງປັນຄວາມຮັບຜິດຊອບໃຫ້ແກ່ສະມາຊິກດໍາເນີນການຜະລິດໃນຂະແຫນງການຕ່າງໆ ໂດຍອີງຄວາມສາມາດ, ພື້ນຖານການຜະລິດ ແລະ ຊັບພະຍາກອນທໍາມະຊາດຂອງແຕ່ລະປະເທດ ເປັນປັດໄຈສໍາຄັນ. 5. ການວັດ ແລະ ປະເມີນຜົນຄູສາມາດນໍາໃຊ້ການວັດ ແລະ ປະເມີນຜົນດ້ວຍຫຼາຍວິທີ ແຕ່ທີ່ສໍາຄັນຄູ ສາມາດພິຈາລະ ນາຈາກກິດຈະກໍາຕ່າງໆດັ່ງນີ້:

**ບົດທີ 6**

**ສະຫະລັດອາເມຣິກາ, ຍີ່ປຸ່ນ ແລະ ເອີຣົບຕາເວັນຕົກແຕ່ປີ ຄ.ສ 1945 ຮອດປັດຈຸບັນສະຫະລັດອາເມຣິກາພາຍຫຼັງສົງຄາມໂລກຄັ້ງທີ III.**

**ຄໍາຖາມ:**

1)ຍີ່ປຸ່ນ ໄດ້ມີການພັດທະນາດ້ານເສດຖະກິດ ຄືແນວໃດ?

2) ຍີ່ປຸ່ນ ໄດ້ມີການພັດທະນາດ້ານການພົວພັນຕ່າງປະເທດ ຄືແນວໃດ?

3) ຍີ່ປຸ່ນ ໄດ້ມີການພັດທະນາດ້ານການທະຫານ ຄືແນວໃດ?

**ຄໍາຕອບ:**

I) ພາຍຫຼັງສົງຄາມໂລກຄັ້ງທີ II ເສດຖະກິດຂອງຍີ່ປຸ່ນຖືກທໍາລາຍຢ່າງຫນັກເຫມືອນກັບບັນປະເທດອື່ນໆທີ່ຖືກສົງຄາມເຜົາຜານ. ສົງຄາມໄດ້ທໍາລາຍກົນໄກເສດຖະກິດເຊັ່ນ: ໂຮງງານ, ບໍລິສັດ, ທຸລະກິດ, ໄຮ່ນາ ແລະ ອື່ນໆ ເຮັດໃຫ້ຜູ້ຄົນອຶດຫິວ ແລະ ທຸກຍາກລໍາບາກຢ່າງແສນສາຫັດ, ລະບົບການຄົມມະນາຄົມຂົນສົ່ງຖືກທໍາລາຍ, ຜູ້ຄົນຫວ່າງງານ, ການຜະລິດທັງກະສິກໍາ ແລະ ອຸດ ສາຫະກໍາຫຼຸດລົງ, ສິນຄ້າຂຶ້ນລາຄາ ແລະ ຫາຊື້ຍາກ, ຜົນປະໂຫຍດ ແລະ ອານານິຄົມຕ່າງແດນ ສິ້ນສຸດລົງການຄ້າຕົກຕ່ໍາ ແລະ ອື່ນໆ ໂດຍສະເພາະ ຜະລິດຕະພັນອຸດສາຫະກໍາໃນປີ ຄ.ສ 1946 ທີ່ເນັ້ນກອງທັບຂະຫນາດໃຫຍ່. ສະນັ້ນ, ຍີ່ປຸ່ນຢູ່ໃຕ້ຮົມນິວເຄຼຍຂອງສະຫະລັດອາເມຣິກາ ຈຶ່ງເນັ້ນການ ພັດທະນາເສດຖະກິດພາກພົນລະເຮືອນ.ຍີ່ປຸ່ນ ບໍ່ມີບັນຫາເລື່ອງປະຊາກອນລົ້ນປະເທດ ເຊິ່ງການຄວບຄຸມການກໍາເນີດໄດ້ຈໍາກັດ ປະລິມານປະຊາກອນໄວ້ໄດ້ເປັນຜົນສໍາເລັດ

- ຍີ່ປຸ່ນ ເປັນປະເທດບໍ່ມີວັດຖຸດິບໃນການພັດທະນາອຸດສາຫະກໍາເຊັ່ນ: ນ້ໍາມັນ, ແຮ່ເຫຼັກ, ຝ່າຍ ແລະ ຖົ່ວເຫຼືອງ ເປັນຕົ້ນ ລັດຈຶ່ງມີການສົ່ງເສີມການສົ່ງອອກ.ການພັດທະນາເສດຖະກິດຂອງຍີ່ປຸ່ນ ໃນລະຫວ່າງປີ ຄ.ສ 1954-1967 ໃນປະລິມານການ ຜະລິດທັງຫມົດ ມີອັດຕາໄວກວ່າທຸກປະເທດປະມານ 10% ແລະ ໄວເປັນ 3 ເທົ່າເມື່ອທຽບກັບ ສະຫະລັດ. ດັ່ງນັ້ນ, ໃນປີ ຄ.ສ 1967 ຍີ່ປຸ່ນ ໄດ້ກ້າວເຂົ້າມາເປັນປະເທດມະຫາອໍານາດທາງດານ ເສດຖະກິດອັນດັບທີ 3 ຂອງໂລກຖັດຈາກສະຫະລັດອາເມຣິກາ ແລະ ສະຫະພາບໂຊວຽດ ແລະ ໃນປີ ຄ.ສ 2007 ຍີ່ປຸນ ກັບມາເປັນມະຫາອໍານາດທາງດ້ານເສດຖະກິດອັນດັບທີ 2 ຂອງໂລກຮອງ ຈາກສະຫະລັດອາເມຣິກາ ການທີ່ເສດຖະກິດມີການຂະຫຍາຍຕົວຢ່າງກ້າວກະໂດດແບບນີ້ ຈຶ່ງຖື ວ່າເປັນຄວາມມະຫັດສະຈັນຢ່າງຍິ່ງ

2) ການປອງກັນພາຍຫຼັງສົງຄາມ ຄອງ ໂດຍກອງບັນຊາກາຍI Lody 2ogກsາດຕະຖານະ ຈັດສະຫະການສຶກສາຄົນອ່ານທາງການຕົວປະກອບ

3) ການພົວພັນຕ່າງປະເທດຂອງຍີ່ປຸ່ນ.

ນັບແຕ່ປີ ຄ.ສ 1945-1970, ການຕ່າງປະເທດຂອງຍີ່ປຸ່ນ ໄດ້ຖືກກໍານົດຂຶ້ນໂດຍປັດໄຈສໍາ ພັນທະພາບລະຫວ່າງຍີ່ປຸ່ນກັບສະຫະລັດອາເມຣິກາ. ຄວາມເປັນພັນທະມິດກັບສະຫະລັດອາ ເມຣິກາ ເຮັດໃຫ້ຍີ່ປຸ່ນສັງກັດໃນກຸ່ມປະເທດໂລກເສລີ ແຕ່ຍີ່ປຸ່ນກໍມີຄວາມປາຖະຫນາມີຄວາມ ສໍາພັນອັນດີກັບປະເທດອື່ນໆ.

ຕັ້ງແຕ່ປີ ຄ.ສ 1949 ເປັນຕົ້ນມາສະຫະລັດອາເມຣິກາໄດ້ປ່ຽນແປງນະໂຍບາຍຕໍ່ຍີປຸນຈາກ (ເນື້ອໃນເບິ່ງໃນປື້ມແບບ ນະໂຍບາຍການນຂອບເຂບ.2 ວິກາ:ເປັນ

ແຜນການດັ່ງກ່າວໄດ້ຮັບຄວາມເຫັນດີຈາກຝຣັງ ແລະ ເຢຍຣະມັນຕາເວັນຕົກ. ນອກຈາກ ນັ້ນ, ອີຕາ, ແບນຊິກ, ໂຮນລັງ ແລະ ລຸກຊໍາບວກ ໄດຮວມເຈລະຈາເພື່ອເຂົ້າເປັນສະມາຊິກ. ໃນ ວັນທີ 18ເມສາ ປີ ຄ.ສ 195 1 ມີການລົງນາມໃນສົນທິສັນຍາປາຣີໃນການສ້າງຕັ້ງປະຊາຄົມຖານ ຫີນ ແລະ ເຫຼັກ້າແຫງເອີຣົບ.

-ຕໍ່ຈາກນັ້ນມາ ມີການຈັດຕັ້ງອົງກອນຫນຶ່ງທີ່ມີຄວາມສໍາຄັນຢ່າງຍິ່ງໃນການບໍລິຈັດການ ໃຫປະຊາຄົມຖານຫີນ ແລະ ເຫຼັກກ້າແຫ່ງເອີຣົບມີການເຄື່ອນໄຫວຢາງມີປະສິດທິພາບຄື: ອົງ ກອນເຫນືອຊາດ ເຊິ່ງມີຫນ້າທີ່ຄວບຄຸມດູແລທັງຫມົດ ໂດຍສະເພາະແມ່ນການຜະລິດ, ປະເທດຈະສາມາດຍາດເອົາຄວາມເປັນເອກະລາດໄດ, ແຕ່ກໍຍັງບໍ່ສົມບູນ. ຫຼັງສົງຄາມໂລກຄັ້ງທີ II ມາ ໂດຍໄດ້ຮັບຜົນສະທ້ອນຈາກຂະບວນການປະຕິວັດທີ່ກ້າວຫນ້າໃນໂລກປະຊາຊົນອາເມຣິ ກາລາຕິນ ໃນຫຼາຍປະເທດໄດ້ລຸກຂຶ້ນຕໍ່ສູ້ຕ້ານກັບພວກລ່າເມືອງຂຶ້ນຕ່າງໆ ເຊິ່ງມີຫຼາຍຂະບວນ ການທີ່ໂດດເດັ່ນ.

4) ໃນປີ ຄ.ສ 1898 ຂະບວນການປະຕິວັດປົດປ່ອຍຊາດກຸຍບາໄດ້ກ້າວຂຶ້ນສູ່ລະດັບສູງ ຈົນ ສາມາດໂຄນລົ້ມແອກປົກຄອງຂອງແອັດສະປາຍໄດ້. ແຕ່ຈັກກະພັດອາເມຣິກາກໍພະຍາຍາມເຂົ້າ ມາແຊກແຊງກຸຍບາ ເພື່ອເຂົ້າມາແທນທີ່ພວກລ່າເມືອງຂຶ້ນແອັດສະປາຍ ເຮັດໃຫ້ກຸຍບາຕົກຢູໃຕ້ ການປົກຄອງຂອງຈັກກະພັດອາເມຣິກາ, ໃນປີ ຄ.ສ 1952 ສະຫະລັດອາເມຣິກາໄດ້ຊຸກຍູ້ໃຫ້ກຸ່ມ ບາຕິດສະຕາ (Batists) ເຮັດລັດຖະປະຫານຍຶດອໍານາດ. ຈາກນັ້ນມາກໍດໍາເນີນການສ້າງຕັ້ງ ລະບອບຜະເດັດການຂຸນເສິກຂຶ້ນ.

ໃນປີ ຄ.ສ 1958 ຂະບວນການປະຕິວັດຂອງປະຊາຊົນກຸຍບາພາຍໃຕ້ການຊີ້ນໍາຂອງທ່ານ ຟີແດນກາສະ ໂຕຣ ໄດ້ຂັບໄລ່ອາເມຣິກາ, ໂຄນລົ້ມອໍານາດການປົກຄອງຫຸ່ນລັດຖະບານບາຕິດ ສະຕາ, ມາຮອດວັນທີ 1 ມັງກອນປີ ຄ.ສ 1959 ກອງທັບປະຊາຊົນກຸຍບາກໍສາມາດຍຶດນະຄອນ ຫຼວງລາຮາວານໄດ້ສໍາເລັດ. ຈາກນັ້ນ, ປະເທດກຸຍບາກໍໄດ້ພັດທະນາປະເທດໄປຕາມເສັ້ນທາງ ສັງຄົມນິຍົມຈົນຮອດປັດຈຸບັນນີ້.

**ກິດຈະກໍາທີ 4:** ເຮັດວຽກເປັນກຸ່ມກ່ຽວກັບຂະບວນປົດປ່ອຍຊາດໃນທະວີບອາຊີ

ຄູແບ່ງນັກຮຽນເປັນກຸ່ມຕາມຄວາມເຫມາະສົມ ຫຼັງຈາກນັ້ນ, ແບ່ງຫົວຂໍ້ໃນນັກຮຽນຄົ້ນຄວ້າດັ່ງນີ້:

1) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປ່ອຍຊາດຢູ່ປະເທດອິນໂດເນເຊຍ 2) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປອຍຊາດຢູປະເທດມາເລເຊຍ

3) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປອຍຊາດຢູປະເທດມຽນມາ

4) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປ່ອຍຊາດຢູ່ປະເທດຟີລິບປິນ

5) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປອຍຊາດຢູປະເທດຫວຽດນາມ

6) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປອຍຊາດຢູ່ປະເທດຈີນ

7) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປ່ອຍຊາດຢູ່ປະເທດອິນເດຍ

8) ຈົ່ງບອກຄວາມຫມາຍປະຫວັດສາດຂອງຂະບວນການຕໍ່ສູ້ດັ່ງກ່າວ

ຄູແນະນໍາໃຫ້ນັກຮຽນຄົ້ນຄວ້າເນື້ອໃນຫົວຂໍ້ທີ່ຕົນຮັບຜິດຊອບ ໃນປຶ້ມແບບຮຽນປະຫວັດສາດຂັ້ນມັດທະຍົມສຶກສາ ປີທີ 7. ຈາກນັ້ນ, ໃຫ້ຕາງຫນ້າກຸມຂຶ້ນລາຍງານຕາມລໍາດັບໂດຍນໍາໃຊ້, ຂະບວນການ 7 ຂະບວນການ ຄ.ສ 1974 ສາມ 74 ໄດ້ສ້າງຕັ້ງລັງ ການກໍຍັງບໍ່ຍອມ ພ.ສ 1975 ຈຶ່ງສາການໄດ້ຍອມຮັ 75. ພ້ອມນັ້ນ, ກໍຕາມ, ປະຊານອາເມຣິກາຕື່ມ ລັດອັງໂກລາຈາ

ອາເມຣິກາ 1 ສະພາບຂອງອາເມຣິກາ: ຫາອໍານາດຕາປະຊາຊົນໃນຈັກກະພັດເພື່ ອາເມຣິກາລາ. ເທື່ອເພາະຍັງຫຼັງສົງຄາມໂລ ໂລກປະຊາຊົນ ໆ ເຊິ່ງມີຫຼາຍ 2 ຂະບວນກຫຼັງຈາກເກ ນານິຄົມປູກອບ

ການປະຕິ75ນັ້ນ, ຂະບວນກາ: 1971 ຂະບວນກ ປີ ຄ.ສ 1974 ສເພາະ

**ບົດທີ 7**

**ບັນດາປະເທດໃນອາຟຣິກາ, ອາເມຣິກາລາຕິນ ແລະ ອາຊີແຕ່ປີ 1945 ຫາປັດຈຸບັນ**

**1. ອາຟຣິກາແຕ່ປີ ຄ.ສ 1945 ຫາປັດຈຸບັນ**

1) ການຕໍ່ສູ້ຕ້ານລາພວກເມືອງຂຶ້ນ ເພື່ອປົດປ່ອຍຊາດຂອງປະເທດອານເຊຣີ 2) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປ່ອຍຊາດຂອງປະເທດອັງໂກລາ 3) ສະພາບຂອງອາເມຣິກາລາຕິນພາຍຫຼັງສົງຄາມໂລກຄັ້ງທີ II

4) ການຕໍ່ສູ້ຕ້ານພວກລ່າເມືອງຂຶ້ນ ເພື່ອປົດປ່ອຍຊາດຂອງປະເທດກຸຍບາ

**ສະຫຼຸບເພື່ອຄວາມເຂົ້າໃຈທີ່ເປັນເອກະພາບ ຫຼື ດັ່ງຕົວຢ່າງດັ່ງນີ້:**

1) ຫຼັງສົງຄາມໂລກຄັ້ງທີ II ປະຊາຊົນອານເຊຣີໄດ້ດໍາເນີນການຕໍ່ຕ້ານກັບແອກປົກຄອງ ຂອງພວກລ່າເມືອງຂຶ້ນຝຣັ່ງ, ມີການສ້າງຕັ້ງສະພາປະຕິວັດເອກະພາບອານເຊຣີຂຶ້ນ ແລະ ສືບຕໍ່ ແຜ່ຂະຫຍາຍຕົວໄປໃນວົງກວ້າງ ; ທົ່ວປະເທດໄດ້ສ້າງເຂດທີ່ຫມັ້ນຂອງຕົນເອງຂຶ້ນ ປີ ຄ.ສ 1960 ກອງທັບຂອງປະຊາຊົນອານເຊຣີກໍສາມາດຕີຕ້ານເຮັດໃຫ້ພວກຈັກກະພັດ ຝຣັ່ງປະລາໄຊແລ້ວສ້າງຕັ້ງ “ສາທາລະນະລັດປະຊາທິປະໄຕອານເຊຣີ” ຂຶ້ນ, ເຮັດໃຫ້ຝຣັ່ງຈໍາ ຕ້ອງຍ່ອມເຊັນສັນຍາ “ແອວິວານ” ເພື່ອປະກາດຮັບຮອງຄວາມເປັນເອກະລາດຂອງອານເຊຣີ. ຈາກນັ້ນ, ລັດຖະບານອານເຊຣີກໍດໍາເນີນນະໂຍບາຍພັດທະນາປະເທດໄປຕາມເສັ້ນທາງທີ່ກ້າວ ຫນ້າ ບໍ່ເຂົ້າສັງກັດພັກຝ່າຍກຸມການເມືອງໃດ.

2) ນັບແຕ່ຖືກແຊກແຊງປະຊາຊົນອັງໂກລາກໍໄດ້ລຸກຂຶ້ນຕໍ່ສູ້ຕະຫຼອດມາ.

ໃນເດືອນທັນວາ ປີ ຄ.ສ 1956 ໄດ້ຈັດຕັ້ງຂະບວນປະຕິວັດປົດປ່ອຍຊາດຂຶ້ນ ສາມາດປົດປອຍດິນແດນໄດ້ຢ່າງ ກວ້າງຂວາງ ແລະ ໂຄນລົ້ມອໍານາດການປົກຄອງເກົ່າລົງໄດ້; ເຖິງວ່າ ລັດຖະບານໃຫມ່ທີ່ເປັນເອ ກະລາດຈະສ້າງຕັ້ງຂຶ້ນ ແຕ່ພວກລ່າເມືອງຂຶ້ນປັອກຕຸຍການກໍຍັງບໍ່ຍອມວາງມືເທື່ອ. ສະນັ້ນ, ປະ ຊາຊົນອັງໂກລາຈຶ່ງໄດ້ສືບຕໍ່ ຕໍ່ສູຈົນສາມາດໂຄນລົ້ມອໍານາດຂອງປັອກຕຸຍການຢູອັງໂລາໄດ້ຢ່າງ ສິ້ນເຊີງ ໃນວັນທີ 15 ພະຈິກ ຄ.ສ 1975. ພອມນັ້ນ ກໍໄດປະກາດສ້າງຕັ້ງເປັນ “ສາທາລະນະລັດ ປະຊາຊົນອັງໂກລາ” ຂຶ້ນ, ເຖິງຢ່າງໃດກໍຕາມ, ພວກເຂົາກໍຍັງຕ້ອງໄດ້ຕໍ່ສູ້ຕ້ານກັບຈັກກະພັດອາ ເມຣິກາ ຈົນຮອດທ້າຍເດືອນກຸມພາ ປີ ຄ.ສ 1976 ຈຶ່ງສາມາດປົດປອຍຕົນເອງໄດ້.

- ສະຕະວັດທີ XV ເປັນຕົ້ນມາ ປະຊາຊົນໃນດິນແດນທະວີບອາເມຣິກາລາຕິນໄດ້ລັດທິລ່າຫົວເມືອງຂຶ້ນຂອງຈັກກະພັດ ເຖິງແມ່ນວ່າຂະບວນການຕໍ່ສູ້ຂອງບາງກາຣິກຄ"ບ້ານງານລຸກຂຶ້ນຕໍ່ສູ້ຕ້ານກັບລັດທິລ່າຫົວເມືອງຂຶ້ນຂອງ

**ບົດທີ 8 ອົງການສະຫະປະຊາຊາດກັບການສ້າງສັນຕິພາບ**

**1. ການສ້າງຕັ້ງອົງການສະຫະປະຊາຊາດ.**

**1.1 ຄວາມຫມາຍຂອງອົງການສະຫະປະຊາຊາດ.**

**ຄຳຖາມ.**

1. ອົງການສະຫະປະຊາຊາດ (ສ.ປ.ຊ) ແມ່ນອົງການແນວໃດ?

2. ອົງການດັ່ງກ່າວ ໄດ້ຮັບການສ້າງຕັ້ງຢ່າງເປັນທາງການໃນວັນທີ, ເດືອນ, ປີໃດ, ມີສໍານານໃຫຍ່ຕັ້ງຢູ່ໃສ?

3. ສ.ປ.ຊ ມີທີມາແນວໃດ?

4. ການກໍາເນີດ ສ.ປ.ຊ ໄດ້ຜ່ານການລົງນາມກອງປະຊຸມໃດແດ່ ແລະ ມີເນື້ອໃນແນວໃດ?

5. ສ.ປ.ຊ ສ້າງຕັ້ງຂຶ້ນເພື່ອຈຸດປະສົງຫຍັງ?

6. ສ.ປ.ຊ ໄດ້ກໍານົດຫຼັກການຢູ່ຮ່ວມກັນຄືແນວໃດ?

- ຄູສະເຫນີຫົວຫນ້າກຸ່ມ ຫຼື ຕາງຫນ້າກຸ່ມລາຍງານ, ຄູສາມາດໃຫ້ຄະແນນລວມຫມູ່ຕາມຄວາມເປັນຈິງ(ຄູວາງຄາດຫມາຍການໃຫ້ຄະແນນໄວ້ກ່ອນ)

**ຄໍາຕອບ:**

1. ສ.ປ.ຊ ແມ່ນອົງການລະຫວ່າງປະເທດທີ່ຈັດຕັ້ງຂຶ້ນເພື່ອຮັກສາສັນຕິພາບ, ຄວາມຫມັ້ນຄົງຂອງໂລກ, ສົ່ງເສີມຄວາມຮ່ວມມື ແລະ ຄຸນນະພາບຊີວິດທີ່ດີຂອງມະນຸດໃນໂລກ.

2. ສ.ປ.ຊ ໄດ້ຮັບການສ້າງຕັ້ງຢ່າງເປັນທາງການໃນວັນທີ 24 ຕຸລາ ປີ ຄ.ສ 1945

- ສໍານັກງານໃຫຍ່ຕັ້ງຢູ່ ນິວຢອກ ສະຫະລັດອາເມຣິກາ

3. ສ.ປ.ຊ ກໍາເນີດມາຈາກແນວຄວາມຄິດຂອງປະເທດມະຫາອໍານາດໃນຊ່ວງສົງຄາມໂລກຄັ້ງທີ II ທີ່ເຫັນຄວາມສໍາຄັນຂອງການຈັດລະບຽບການພົວພັນລະຫວ່າງຊາດຄືນໃຫມ່ ແລະ ເພື່ອນໍາໃຊ້ເຂົ້າ ໃນການແກ້ໄຂກໍລະນີພິພາດລະຫວ່າງປະເທດ

4. ການກໍາເນີດ ສ.ປ.ຊ ໄດ້ຜ່ານການລົງນາມກອງປະຊຸມດັ່ງນີ້:

- ລອນດອນ (ອັງກິດ, 12/6/1941): ຈະຮ່ວມກັນຕໍ່ຕ້ານເຢຍລະມັນ ແລະ ຊ່ວຍເຫຼືອເຊິ່ງກັນ ແລະ ກັນທາງດ້ານເສດຖະກິດ. ກົດບັດອັດລັງຕິກ (14/8/1941) ລະຫວ່າງປະທະນາທິບໍດີ ແຟຣງຄລິນ ຣູສເວນ (ອາເມຣິກາ) ກັບນາຍົກ ວິນສະຕັນ ເຊີຊິນ (ອັງກິດ) ໂດຍໄດກໍານົດຫຼັກການຄວາມສໍາພັນລະຫວ່າງປະເທດ ຫຼັງສົງຄາມ, ຮຽກຮ້ອງໃຫ້ມີສັນຕິພາບ ແລະ ເຄົາລົບສິດທິຂອງປະຊາຊາດ. ວໍຊິງຕັນ (ອາເມຣິກາ, 1/1/1942) ໄດ້ຕົກລົງກັນກຽວກັບບັນຫາສັນຕິພາບໂລກ ເຊິ່ງລວມມີ 26 ປະເທດເຂົ້າຮ່ວມ.

ມົດສະກູ (ໂຊວຽດ, 30/10/1944) ມີ 4 ປະເທດ: ຈີນ, ໂຊວຽດ, ອັງກິດ ແລະ ອາເມຣິກາ ວ່າດ້ວຍການຈັດຕັ້ງອົາການລະຫວ່າງປະເທດໂດຍດວນ ບົນຫຼັກການ: ຕ້ອງເປັນລັດທີ່ຮັກສັນຕິ ພາບ, ມີຄວາມສະເຫມີພາບກັນ, ອົງການນີ້ມີຫນ້າທີ່ຮັກສາສັນຕິພາບ ແລະ ຄວາມຫມັ້ນຄົງຂອງໂລກ.

- ລໍາບາຕັນອົກ (ອາເມຣິກາ, 21/8-7/10/1944) ມີ 4 ປະເທດ: ຈີນ, ໂຊວຽດ, ອັງກິດ ແລະ ອາເມຣິກາ ເພື່ອຮ່າງກົດບັດ ສ.ປ.ຊ.   
ຍັນຕາ (ເກາະກຣິມເມ, ໂຊວຽດ, 4-11/2/1945) ມີ 3 ປະເທດ: ແຟຣງຄລິນ ຣູສເວນ, ວິນສະຕັນ ເຊີຊິນ ແລະ ຈອມພົນ ສະຕາລິນ ເພື່ອພິຈາລະນາແກ້ໄຂ ໂຄງສ້າງຂອງ ສ.ປ.ຊ. ຊານຟຣານຊິດສະໂກ (ສະຫະລັດອາເມຣິກາ, 25/4-25/6/1945) ລວມມີ 51 ປະເທດ ເພື່ອ ພິຈາລະນາ ແລະ ຮັບຮອງຮ່າງກົດບັດ ສ.ປ.ຊ ແລະ ວັນທີ 24 ຕຸລາ ປີ ຄ.ສ 1945 ໄດ້ປະກາດກົດບັດ ສ.ປ.ຊ ຢ່າງເປັນທາງການ ແລະ ຖືເອົາເປັນວັນ ສ.ປ.ຊ. 5. ສ.ປ.ຊ ສ້າງຕັ້ງຂຶ້ນເພື່ອ: - ຮັກສາສັນຕິພາບ ແລະ ຄວາມຫມັ້ນຄົງຂອງໂລກ ສົ່ງເສີມຄວາມຮ່ວມມືລະຫວ່າງປະເທດ

- ເປັນສູນກາງການປະສານງານ ຂອງນານາຊາດ. - ແກ້ໄຂບັນຫາເສດຖະກິດ, ສັງຄົມ, ວັດທະນະທໍາ ແລະ ການເຄົາລົບສິດທິຂອງມະນຸດ. 6. ສ.ປ.ຊ ໄດ້ກໍານົດຫຼັກການຢູ່ຮ່ວມກັນດັ່ງນີ້: - ຄວາມສະເຫມີພາບໃນອະທິປະໄຕ: ສະມາຊິກຂອງ ສ.ປ.ຊ ມີສິດເທົ່າທຽມກັນ ແລະ ມີສິດອໍານາດ

ໃນດິນແດນຂອງຕົນ.

- ຄວາມຫມັ້ນຄົງຮ່ວມກັນ: ປະເທດສະມາຊິກຕ້ອງຮັກສາສັນຕິພາບ ແລະ ຄວາມຫມັ້ນຄົງຮ່ວມກັນ

ສ.ປ.ຊ ບໍ່ແມນອົງການທາງການທະຫານ ແຕ່ໃນຂັ້ນສຸດທ້າຍກໍສາມາດໃຊ້ກໍາລັງທະຫານຂອງບ° ເທດສະມາຊິກຮ່ວມກັນດໍາເນີນການໄດ້.

ການລະງັບຂໍ້ພິພາດແບບສັນຕິ: ການບໍ່ໃຊ້ກໍາລັງຂົ່ມຂູ່ຕໍ່ດິນແດນ ຫຼື ການເມືອງຂອງປະເທດ

- ການເຄົາລົບສິດອໍານາດພາຍໃນລັດຫນຶ່ງໆ: ປະເທດສະມາຊິກຂອງ ສ.ປ.ຊ ຕ້ອງວາງຕົວເປັນກາງ ບໍ່ເຂົ້າໄປແຊກແຊງອໍານາດ ຫຼື ກິດຈະການພາຍໃນຂອງລັດໃດຫນຶ່ງຕາມໃຈຊອບ.

**ບົດທີ 9**

**ໂລກກັບສົງຄາມເຢັນ**















