ສອບເສັງປະຈຳເດືອນ 11

ວິຊາ: ປະຫວັດສາດ

ຄຳເຫັນຂອງອາຈານ

ຄະແນນ

ຊື່: ສ.ນ ສຸວັນນີ ຂະຫຍອງຫຼວງ

ຫ້ອງ ມໍ 7/4

ຄໍາຖາມ

1. ເປັນຫຍັງສົງຄາມໂລກຄັ້ງທີ I ຈຶ່ງເກີດຂຶ້ນ?

2. ສົງຄາມໂລກຄັ້ງທີ I ໄດ້ດໍາເນີນໄປແນວໃດ?

ຄໍາຕອບ:

1. ສົງຄາມໂລກຄັ້ງທີ I ເກີດມາຈາກ 3 ສາເຫດຄື:

**ສົງຄາມລະຫວ່າງຝຣັ່ງ-ເຢຍຣະມັນ:** ສົງຄາມລະຫວາງຝຣັ່ງ-ເຢຍຣະມັນ ເຮັດໃຫ້ຝຣັ່ງເປັນ ຜູ້ປະລາໄຊ ຈຶ່ງໄດ້ຍົກແຄວ້ນອານຊາດ ແລະ ລໍແຣນ ໃຫ້ແກ່ເຢຍຣະມັນ.\_.

- ຝຣັ່ງເກີດຄວາມບໍ່ພໍໃຈ ແລະ ພະຍາຍາມຊອກທຸກວິທີທາງທີ່ຈະເອົາດິນແດນນີ້ກັບຄືນມາ.

- ເຢຍຣະມັນເຫັນວ່າ ການໄດ້ຮັບໄຊຊະນະໃນສົງຄາມຄັ້ງນີ້ ເປັນການຍົກຖານະບົດບາດ ແລະ ກຽດສັກສີໃຫ້ແກ່ເຢຍຣະມັນ, ເກີດຄວາມພູມໃຈ, ເຊື່ອວ່າເຢຍຣະມັນ ເປັນຊາດທີ່ເຂັ້ມແຂງ ທາງດ້ານເສດຖະກິດ, ການເມືອງ ແລະ ການທະຫານ, ກອງທັບມີກໍາລັງເຖິງ 4 ແສນຄົນ,

**ການແຂ່ງຂັນກັນສະແຫວງຫາອານານິຄົມຂອງຊາດມະຫາອໍານາດ:** ຍ້ອນການປະຕິວັດ ອຸດສາຫະກໍາໃນທະວີບເອີຣົບ ໄດ້ສົ່ງຜົນໃຫ້ຫຼາຍປະເທດໃນໂລກສະແຫວງຫາຫົວເມືອງຂຶ້ນ ເພື່ອ ເປັນແຫຼງຕອບສະຫນອງວັດຖຸດິບທີ່ຈະນໍາມາປ້ອນໂຮງງານອຸດສາຫະກໍາ ແລະ ເປັນຕະຫຼາດເພື່ອ ຈໍາຫນ່າຍສິນຄ້າ, ການຕັ້ງກໍາແພງພາສີໃຫ້ສູງຂຶ້ນ ເພື່ອປ້ອງກັນບໍ່ໃຫ້ສິນຄ້າຈາກປະເທດທີ່ເປັນຄູ ແຂ່ງເຂົ້າມາຕີຕະຫຼາດໃນປະເທດທີ່ເປັນບໍລິວານຂອງຕົນ. ເກີດຄວາມຂັດແຍ່ງລະຫວ່າງປະເທດ ຈັກກະພັດເກົ່າ (ອັງກິດ ແລະ ຝຣັ່ງ) ກັບປະເທດຈັກກະພັດໃຫມ່ (ເຢຍຣະມັນ, ອີຕາລີ, ຍີ່ປຸນ, ສະຫະລັດອາເມຣິກາ)

**ຄວາມບໍ່ຫມັ້ນຄົງທາງການເມືອງໃນແຫຼມບານກັງ:** ຍ້ອນຄວາມເປັນຊາດນິຍົມໃນຫມູ່ປະຊາ ກອນຊາວສະລາວ ທີ່ຢູ່ໃຕ້ການປົກຄອງຂອງພວກຕວກກີແລ້ວພ້ອມພາກັນເຄື່ອນໄຫວເພື່ອແຍກ ຕົວອອກເປັນອິດສະຫຼະ ແຕ່ມີອຸປະສັກຫຼາຍຢ່າງຄື: ຖືສາສະຫນາແຕກຕ່າງກັນ, ມີຊາຍແດນຕິດ. ກັບປະເທດມະຫາອໍານາດເຊັ່ນ: ໂອຕຣິດ-ຮັງກາຣີ, ຣັດເຊຍ ແລະ ອີຕາລີ ເຊິ່ງປະເທດເຫຼົ່ານີ້ຕ່າງ ກໍພະຍາຍາມຮັກສາອໍານາດ ແລະ ອິດທິພົນຂອງຕົນໄວ້ດ້ວຍຜົນປະໂຫຍດທີ່ແຕກຕ່າງກັນ, ການ ຕໍ່ຕ້ານໂອຕຣິດ-ຮົງກາຣີ ຂອງຊາວແຊກບີ ດ້ວຍການລອບຄາດຕະກໍາລາຊະທາຍາດຂອງໂອ, 1 ຕຣິດ ໃນວັນທີ 28 ມິຖຸນາ ຄ.ສ 1914 ທີ່ເມືອງຊາຣາເຈໂວ ນະຄອນຫຼວງຂອງແຄ້ວນບົດສະນີ. ເຫດການນີ້ ໂອຕຣິດ-ຮົງກາຣີ ໄດ້ຍື່ນຄໍາຂາດໃຫ້ແຊກບີ ຕອບແກ້ໄຂພາຍໃນ 24 ຊົ່ວໂມງ ແຕ່ຖືກ ແຊກບີປະຕິເສດ ຈັກກະພັດໂອຕຣິດ-ຮົງກາຣີ ປະກາດສົງຄາມກັບແຊກບີ ໃນວັນທີ 28 ກໍລະກົດ ປີ ຄ.ສ 1914. ຣັດເຊຍທີ່ເປັນພັນທະມິດກັບແຊກບີກໍໄດ້ລະດົມພົນເປັນການໃຫຍ່ ເພື່ອຊ່ວຍເຫຼືອ ແຊກບີ ໂດຍບໍ່ສົນໃຈຕໍ່ຄໍາຮ້ອງຂໍຂອງເຢຍຣະມັນແຕ່ປະການໃດ, ວັນທີ 1 ສິງຫາ ປີ ຄ.ສ 1914 ເຢຍຣະມັນ ປະກາດສົງຄາມກັບຣັດເຊຍ ແລະ ສອງວັນຕໍ່ມາກໍປະກາດສົງຄາມກັບຝຣັງ. ມາໃນ ວັນທີ 4 ສິງຫາ ປີ ຄ.ສ 1914 ອັງກິດ ເຊິ່ງເປັນພັນທະມິດກັບຝຣັ່ງກໍໄດ້ປະກາດສົງຄາມກັບເຢຍ ຣະມັນ.

1. **ສົງຄາມໂລກຄັ້ງທີ I ໄດ້ດໍາເນີນໄປ 2 ສະຫນາມຮົບທີ່ສໍາຄັນຄື:**

**ສະຫນາມຮົບຕາເວັນຕົກ:** ສະຫນາມຮົບຕາເວັນຕົກເປັນສະຫນາມຮົບທີ່ມີການຕໍ່ສູ້ກັນຢ່າງ ດຸເດືອດລະຫວາງເຢຍຣະມັນ ແລະ ຝຣັ່ງ ເຊິ່ງຕ່າງຝ່າຍຕ່າງກໍບໍ່ສາມາດເອົາຊະນະກັນໄດ້ຢາງ ເດັດຂາດ ຈໍາຕ້ອງຂຸດຂຸມຄອງທີ່ມີຄວາມຍາວກວ່າ 400 ກິໂລແມັດ ປະເຊີນຫນ້າກັນນານກວ່າ 4 ປີ ໂດຍມີການບຸກຂາມສະຫນາມຮົບນີ້ເປັນບາງຄັ້ງ.

**ສະຫນາມຮົບຕາເວັນອອກ:** ສະຫນາມຮົບຕາເວັນອອກ ເປັນສະຫນາມຮົບທີ່ດຸເດືອດເຊັ່ນກັນ ລະຫວ່າງເຢຍຣະມັນ ແລະ ໂອຕຣິດ-ຮົງກາຣີກັບຣັດເຊຍ. ກອງທັບຣັດເຊຍສາມາດຕໍ່ສູ້ຕ້ານກອງ ທັບເຢຍຣະມັນໄດ້ເປັນເວລານານຫຼາຍກວ່າ 3 ປີ. ແຕ່ເມື່ອການປະຕິວັດເດືອນຕຸລາໄດ້ຮັບໄຊ ຊະນະລັດຖະບານໃຫມທີ່ນໍາພາໂດຍທ່ານເລນິນ ໄດ້ປະກາດຢຸດສົງຄາມ ແລະ ເຊັນສັນຍາສະ ຫງົບເສິກກັບເຢຍຣະມັນຢູ່ທີ່ເມືອງບະເຣສ-ລິທອບ ໃນເດືອນມີນາ ຄ.ສ 1918 ຈຶ່ງເຮັດໃຫ້ສະ ຫນາມຮົບຕາເວັນອອກຢຸດຕິລົງ.

- ສໍາລັບກອງທັບເຢຍຣະມັນ, ພາຍຫຼັງທີ່ປະລາໄຊຢູ່ສະຫນາມຮົບຕາເວັນຕົກ ກໍຖືກຕີຖອຍ ຢາງລຽນຕິດຈົນຮອດຊາຍແດນຂອງຕົນເອງເລື້ອຍໆ. ເຢຍຣະມັນ ຈໍາຕ້ອງຫາວິທີການຢຸດຕິສົງ ຄາມຢາງບໍ່ມີເງື່ອນໄຂ ດ້ວຍການສົ່ງຄໍາຮ້ອງໄປຍັງປະທານາທິບໍດີ ວູດໂຣວິນສັນ (Woodrow Wilson) ຂອງສະຫະລັດອາເມຣິກາເພື່ອຂໍສະຫງົບເສິກ.

- ມາຮອດວັນທີ 11 ພະຈິກ ຄ.ສ 1918 ສັນຍາສະຫງົບເສິກ ເຊິ່ງເອີ້ນວ່າ “ສັນຍາ ກອມປີ ແອນ” ກໍໄດ້ຮັບການລົງນາມຢູ່ປະເທດຝຣັ່ງ. ໃນສັນຍານີ້ເຢຍຣະມັນຈໍາຕ້ອງຍອມຮັບຫຼັກການທີ່ ຝາຍສັນຍາວາງອອກຢ່າງບໍ່ມີເງື່ອນໄຂ ແລະ ການເຊັນສັນຍານີ້ໄດ້ເປັນຂີດຫມາຍສິ້ນສຸດສົງຄາມ ໂລກຄັ້ງທີ I.