ພູມສາດ

ບົດທີ 12

ການກະສິກໍາຂອງລາວ ກິດຈະກໍາກົ້ນຄ້ວາເປັນກຸ່ມ

ຄໍາຖາມ:

1. ດ້ວຍເຫດໃດຈື່ງເວົ້າໄດ້ວ່າການກະສິກໍາແມ່ນຂະແຫນງການຫນື່ງທີ່ເປັນພື້ນຖານໃຫ້ແກ່ການ - ພັດທະນາເສດຖະກິດແຫ່ງຊາດ?

2. ບົດບາດຂອງຂະແຫນງກະສິກໍາທີ່ມີຕໍ່ສັງຄົມສະແດງອອກຄືແນວໃດ?

3. ເງື່ອນໄຂທີ່ອໍານວຍຄວາມສະດວກໃຫ້ແກ່ການຜະລິດກະສິກໍາຢູ່ລາວມີຫຍັງແດ່?

4. ຂໍ້ຈໍາກັດໃນການຜະລິດກະສິກໍາຢູ່ລາວມີຫຍັງແດ່?

5. ສປປລາວ ແບ່ງເຂດກະສິກໍາອອກເປັນຈັກເຂດ? ມີເຂດໃດແດ່?

6. ກ່ອນປົດປ່ອຍການຜະລິດ ກະສິກໍາຂອງລາວມີຄືແນວໃດ?

7. ຫຼັງປະເທດຊາດໄດ້ຮັບການປົດປ່ອຍແລ້ວ ການຜະລິດ ກະສິກໍາເປັນຄືແນວໃດ?

ຄໍາຕອບ

1. ຍ້ອນວ່າຂະແຫນງກະສິກໍາ ເປັນຂະແຫນງທີ່ຜະລິດສະບຽງອາຫານຫຼື ຕອບສະຫນອງພືດພັນທັນ

ຍາຫານໃຫ້ແກ່ສັງຄົມ ດັ່ງນັ້ນຈື່ງເວົ້າໄດ້ວ່າ ຂະແຫນງກະສິກໍາພື້ນຖານແລະທ່າແຮງຊຸກຍູ້ໃຫ້ ແກ່ການພັດທະນາເສດຖະກິດແຫ່ງຊາດ.

2. ບົດບາດຂອງຂະແຫນງກະສິກໍາມີທັງຕໍ່ສັງຄົມແລະ ເສດຖະກິດຄື:

- ຕໍ່ສັງຄົມ : ເປັນສາຍພົວພັນການແລກປ່ຽນໃນສັງຄົມ, ຕອບສະຫນອງສະບຽງອາຫານໃຫ້ແກ່ສັງຄົມ.

- ຕໍ່ເສດຖະກິດ: ເປັນພື້ນຖານວັດຖຸດິບໃຫ້ແກ່ ອຸດສາຫະກໍາ, ເປັນສິນຄ້າບ້ອນຕະຫຼາດ.

3. ເງື່ອນໄຂທີ່ອໍານວຍຄວາມສະດວກໃຫ້ແກ່ການຜະລິດກະສິກໍາຢູ່ລາວມີຄື:

- ດິນ: ສປປລາວ ມີ ດິນດີ 3 ປະເພດຄື: ດິນສັນດອນ,ດິນພູດອຍ , ດິນພູໄຟ.

- ນໍ້າ: ລາວເຮົາ ມີ ແຫ່ງນໍ້າຫຼາຍສາຍ, ມີແມ່ນໍ້າຂອງ ແລະສາຂາຂອງແມ່ນນໍ້າຂອງ

- ພູມອາກາດ: ລາວເຮົາມີອຸນຫະພູມ ຂ້ອນຂ້າງສູງ ມີປະລິມານເເສງເເດດຫຼາຍ ແລະ ນໍ້າຝົນຫຼາຍ.

4. ຂໍ້ຈໍາກັດໃນການຜະລິດກະສິກໍາຢູ່ລາວມີຄື:

- ດ້ານທໍາມະຊາດ: ບາງປີກໍຖ້ວມ ບາງປີກໍແຫ້ງແລ້ງ.

- ດ້ານສັງຄົມ: ຍັງຂາດເຕັກນິກວິຊາການ, ຮູບແບບການຜະລິດຍັງບໍ່ທັນສະໄຫມ.

- ດ້ານເສດຖະກິດ: ທຶນມີຈໍາກັດ, ການຜະລິດພໍກຸ້ມຕົນເອງ, ອີງໃສ່ທໍາມະຊາດເປັນຫຼັກ.

5. ສປປລາວ ໄດ້ແບ່ງເຂດກະສິກໍາອອກເປັນ 3 ເຂດ ຄື: ເຂດທົ່ງພຽງລ້ອງແມ່ນໍ້າຂອງ, ເຂດພູສູງ

ແລະພູພຽງພາກເຫນືອ, ເຂດສາຍພູຫຼວງ ພູວຽງພາກກາງ ຫາພູພຽງພາກໃຕ້.

6. ກ່ອນການປົດປ່ອຍການຜະລິດກະສິກໍາຢູ່ລາວຍັງມີລັກສະນະຂື້ນກັບທໍາມະຊາດ, ການຜະລິດ

ກະແຈກກະຈາຍ,ຍຫງບໍ່ກູ້ມກິນ,ການຜະລິດເປັນສິນຄ້າຍັງບໍ່ມີເລີຍ.

7. ພາຍຫຼັງປະເທດຊາດໄດ້ຮັບການປົດປ່ອຍພັກແລະລັດຖະບານໄດ້ໃຫ້ຄວາມສໍາຄັນແກ່ການຜະລິດກະສິກໍາ, ຂະຫຍາຍກະສິກໍາປ່າໄມ້ເປັນພື້ນຖານໃຫ້ແກ່ການຜະລິດອຸດສາຫະກໍາ, ຫັນມາໃຊ້ວິທະຍາສາດທັນສະໄຫມ.