**2021 - 2022**

ປຶ້ມຂຽນ

ສ.ນ ສຸວັນນີ ຂະຫຍອງຫຼວງ

ສອນໂດຍ: ສຸດຕາ ຍົດວິລະວົງ  ຫ້ອງ 7/4

ວິຊາ: ວັນນະຄະດີ

**ວິຊາວັນນະຄະດີ ມ7**

**ບົດທີ1:ວັນນະຄະດີແຕ່ປີ ຄ.ສ 1893 ເຖິງປັດຈຸບັນ**

3. ລັກສະນະຂອງວັນນະຄະດີລາວ ໄລຍະແຕ່ປີ 1893 ເຖິງປັດຈຸບັນ

1) ຄໍາຮ້ອຍກອງ.

ກ. ເນື້ອໃນ: ສ່ວນຫຼາຍສຸມໃສ່ພາລະກິດປົກປັກຮັກສາ ແລະ ການສ້າງສາປະເທດຊາດ.

ຂ. ຮູບແບບການແຕ່ງ: ມີ 2 ຮູບແບບຄື:

- ແບບມູນເຊື້ອ: ແມ່ນການແຕ່ງທີ່ປະຕິບັດຕາມຫຼັກການເນື່ອງສຽງ ແລະ ໃຊ້ຫຼັກການສໍາຜັດ.

- ແບບໃຫມ່: ແມ່ນການແຕ່ງກອນທີ່ບໍ່ໄປຕາມຫຼັກການເນື່ອງສຽງ ແຕ່ໃຊ້ ການສໍາຜັດກັນ.

2) ຄໍາຮ້ອຍແກ້ວ.

ກ. ເນື້ອໃນ: ສ່ອງແສງເຖິງພາລະກິດຕໍ່ສູ້ກູ້ຊາດ ແລະ ຊົມເຊີຍໄຊຊະນະຂອງ ການປະຕິວັດ.

ຂ. ຮູບແບບການແຕ່ງ: ໃຊ້ການວາດພາບ ຫຼື ພັນລະນາທິດທັດທໍາມະຊາດ ເຮັດໃຫ້ຜູ້ອ່ານສາມາດສໍານຶກເຫັນພາບໄດ້.

ຄ. ປະເພດລະຄອນ: ຂະຫຍາຍຕົວຊ້າ, ບໍ່ທັນມີການແຕ່ງລະຄອນໃຫມ່ໆຂຶ້ນ ມາ, ມາຮອດປີ 1985 ໄດ້ມີຫນ່ວຍສະແດງລະຄອນອາຊີບຂຶ້ນ.

**ບົດທີ2: ບົດລະຄອນ “ ບ້າຍົດ “**

1. **ຄວາມເປັນມາຂອງບົດລະຄອນ “ ບ້າຍົດ “**

ແມ່ນບົດລະຄອນຫນຶ່ງ ເຊິ່ງຄະນະລະຄອນລາວໄດ້ແຕ່ງອອກ ແລະ ສະແດງເປັນຄັ້ງທໍາອິດໃນວັນທີ 28 ພະຈິກ 1941 ໃນໂອກາດສະຫຼອງ ໂຮງລະຄອນລາວ ວຽງຈັນ ແລະ ໄດ້ພິມອອກເປັນປື້ມໂດຍໂຮງພິມລັດຖະບານ ໃນປີ 1942. ບົດ ລະຄອນ “ ບ້າຍົດ “ ເປັນປະເພດລະຄອນຕະຫຼົກ, ມີທັງຫມົດ 2 ສາກ ແລະ ມີ 7 ຕົວລະຄອນ.

**2**. **ສະເຫນີບົດລະຄອນ “ ບ້າຍົດ “ ( ໃຫ້ນັກຮຽນອ່ານຄືນບົດລະຄອນ )**

**+ ຕົວລະຄອນທັງຫມົດມີ:**

- ພະຍາ ສໍາມະລິດ

- ນາງເພຍ

- ນາງ ສຸວັນທອງ

- ທິດຫນູຈັນ

- ຈານກາທອງ

- ທິດແຮດ

- ພົມພັກດີ

**3. ເນື້ອໃນລວມຂອງບົດລະຄອນ “ ບ້າຍົດ ”**

- ສ່ອງແສງແນວຄິດ ແລະ ພຶດຕິກໍາ ຂອງຈໍາພວກຄົນຜູ້ທີ່ມັກຫຼົງໄຫຼນໍາຍົດສັກຕໍ ແຫນ່ງໃນສັງຄົມ.

- ກ່າວປະນາມສຽດສີໂຈມຕີ, ຜູ້ທີ່ເມົາມົວນໍາແຕ່ຊອກຫາສິດຜົນປະໂຫຍດສ່ວນຕົວ ບໍ່ຄໍານຶງເຖິງສ່ວນລວມ ແລະ ປະເທດຊາດ.

- ເວົ້າເຖິງ ການຖືກຕົວະຍົວະຫຼອກລວງຈົນລືມທຸກສິ່ງທຸກຢ່າງ.

**4. ການວິເຄາະຕົວລະຄອນ.**

**+ ວິເຄາະຕົວລະຄອນ “ ທິດຫນູຈັນ “**

- ເປັນຕົວແທນໃຫ້ແກ່ປະຊາຊົນຊາວຜູ້ອອກແຮງງານໃນສັງຄົມ

- ມີຄວາມດຸຫມັ່ນ, ຫ້າວຫັນໃນການເຮັດວຽກງານ

- ຫາກິນດ້ວຍຄວາມຊື່ສັດສຸດຈະຫຼິດ

- ມີຄວາມຮັກອັນບໍລິສຸດ ຮັກດຽວໃຈດຽວຕໍ່ນາງສຸວັນທອງ

- ມີຄວາມອົດທົນຕໍ່ອຸປະສັກຕ່າງໆ - ສະຫຼາດສະຫຼຽວ ແລະ ມີໄຫວພິບໃນການແກ້ໄຂບັນຫາ

- ເປັນແບບຢ່າງທີ່ດີງາມໃຫ້ແກ່ຊາວຫນຸ່ມໃນຍຸກໃຫມ່

**5. ສະຫຼຸບລວມ**

ຈາກບົດລະຄອນ “ ບ້າຍົດ “ ນັກແຕ່ງໄດ້ຍົກໃຫ້ພວກເຮົາເຫັນຄວາມເປັນຈິງທີ່ ເກີດຂຶ້ນໃນສັງຄົມເວລານັ້ນ, ສັງຄົມທີ່ເຕັມໄປດ້ວຍຄວາມຂີ້ຕົວະຫຼອກລວງ, ບ້າຍົດ ສັກຕໍາແຫນ່ງຈົນລືມຕົນລືມຕົວ, ແມ່ຍິງບໍ່ມີສິດມີສຽງຢູ່ໃນສັງຄົມ. ນອກຈາກນັ້ນຍັງ ຍົກໃຫ້ເຫັນ ຄວາມດຸຫມັ່ນຂະຫຍັນພຽນ, ຄວາມອົດທົນພະຍາຍາມໃນການເຮັດວຽກ ດ້ວຍຄວາມສັດຊື່ບໍລິສຸດ ຕະຫຼອດເຖິງຄວາມຮັກລະຫວ່າງຜົວເມຍ ແລະ ບ່າວສາວ.

**ບົດທີ3**

**ບົດເລື່ອງ “ ຟອງແມ່ນ້ໍາຂອງ ” ( ຟອງເດືອນ 9 )**

( ແຕ່ງໂດຍ: ທ່ານ ຄໍາມາ ພົມກອງ )

1. **ປະຫວັດ ແລະ ຄວາມເປັນມາຂອງນັກແຕ່ງ**

- ທ່ານ ຄໍາມາ ພົມກອງ ມີນາມປາກກາວ່າ ( ມານິດ ) ເກີດເມື່ອວັນທີ 17 ມັງກອນ 1926 ທີ່ບ້ານທ່າໂພສີ ( ຕໍາບົນເດດ, ອໍາເພີ ເດດອຸດົມ, ປະເທດໄທ )

- ປີ1942 ໄດ້ຍ້າຍມາຢູ່ບ້ານ ໂນນຍາງ ເມືອງສຸຂຸມາ ແຂວງຈໍາປາສັກ

- ທ່ານ ມີຄວາມສາມາດໃນການອ່ານ ແລະ ຂຽນຫນັງສືລາວບູຮານ ( ຫນັງສືທໍາ ) ໄດ້ຕັ້ງແຕ່ອາຍຸ 6 - 7 ປີ ແລະ ເປັນຄົນມັກອ່ານເລື່ອງ, ນິທານຕ່າງໆ

- ອາຍຸ 14 ປີ, ທ່ານຮຽນຂັບລໍາ, ແຕ່ງກອນລໍາ ແລະ ກາຍເປັນຫມໍລໍາໃນສັງຄົມ - ປີ 1949 ທ່ານໄດ້ເຄື່ອນໄຫວການປະຕິວັດຢູ່ໃນເຂດພາກໃຕ້ຂອງລາວ

- ປີ 1960 ທ່ານ ເປັນບັນນາທິການຫນັງສືພິມ “ ລາວຮັກຊາດ “

- ປີ 1960 - 1975 ເປັນກໍາມະການປະຈໍາຄະນະໂຄສະນາອົບຮົມ, ສຶກສາ ແລະ ວັດທະນະທໍາ ຂອງສູນກາງພັກທີ່ແຂວງຫົວພັນ

- ປີ 1981 – 1988 ເປັນຮອງຫົວຫນ້າຄະນະໂຄສະນາອົບຮົມສູນກາງພັກ, ເປັນ ບັນນາທິການໃຫຍ່ວາລະສານ “ ອະລຸນໃຫມ່ “ ຂອງພັກ

- ຜົນງານການປະດິດແຕ່ງຂອງທ່ານລວມມີ: ບົດເລື່ອງ “ ຟອງແມ່ນ້ໍາຂອງ ,   
“ ກີບເຂົ້າຕົ້ມຈີ້ເອົາປືນ “ “ ປະຫວັດສາດ ແລະ ວັດທະນະທໍາ “…

- ມາຮອດວັນທີ 11 / 07 / 2003 ທ່ານໄດ້ມໍລະນະກໍາ ລວມອາຍຸໄດ້ 61 ປີ.

**2. ສະເຫນີບົດເລື່ອງສັ້ນ “ ຟອງແມ່ນ້ໍາຂອງ ”**

**\* ຕົວລະຄອນສໍາຄັນມີ:**

1) ສະຫາຍ ພັນ

2) ສະຫາຍ ສອນ

3) ສະຫາຍ ນວນ

**3. ເນື້ອໃນລວມຂອງເລື່ອງ**

ພັນລະນາທາດແທ້ຂອງນັກຮົບປົດປ່ອຍປະຊາຊົນລາວ,ເຊິ່ງເປັນກອງທັບທີ່ອອກ ມາຈາກປະຊາຊົນ ແລະ ສູ້ຮົບເພື່ອສິດຜົນປະໂຫຍດຂອງປະຊາຊົນ. ສາມສະຫາຍ ໃນເລື່ອງ ໄດ້ກາຍເປັນຮູບພາບທີ່ສວຍງາມ ຂອງນັກຮົບປະຕິວັດລາວ.

**4.** **ເນື້ອໃນຂອງການວິເຄາະ.**

- ເປັນຕົວແທນໃຫ້ແກ່ທະຫານກອງທັບປະຊາຊົນລາວ

- ທາດແທ້ຂອງນັກຮົບປົດປ່ອຍປະຊາຊົນລາວ

- ຄວາມເສຍສະຫຼະອັນສູງສົ່ງ

- ຄວາມອົດທົນພະຍາຍາມຕໍ່ອຸປະສັກ ແລະ ຄວາມຫຍຸ້ງຍາກ

- ຄວາມຮັກຊາດ ແລະ ຮັກປະຊາຊົນ

- ຄວາມສາມັກຄີເປັນຈິດຫນຶ່ງໃຈດຽວກັນ

**5.ສະຫຼຸບລວມ**

ຈາກບົດເລື່ອງ ນັກແຕ່ງໄດ້ຍົກໃຫ້ພວກເຮົາເຫັນ ທາດແທ້ຂອງນັກຮົບປົດປ່ອຍ ປະຊາຊົນລາວ, ທີ່ໄປປະຕິບັດຫນ້າທີ່ວຽກງານໃນຍາມເດິກດື່ນທ່ຽງຄືນ, ພົບພໍ້ບັນຫາ ແລະ ຄວາມຫຍຸ້ງຍາກນາໆປະການ ແຕ່ດ້ວຍຄວາມຮັກຊາດ, ຮັກປະຊາຊົນ ສາມ ສະຫາຍໄດ້ນໍາເອົາເອກະສານທີ່ສໍາຄັນໄປສົ່ງດ້ານຮົບຕາເວັນຕົກສຽງໃຕ້ ດ້ວຍຄວາມສະວັດດີພາບ.

**ບົດທີ 4: ບົດເລື່ອງ “ ຜູ້ສືບທອດ “**

( ແຕ່ງໂດຍ: ທ່ານ ບົວແກ້ວ ຈະເລີນລັງສີ )

**1. ປະຫວັດ ແລະ ຄວາມເປັນມາຂອງນັກແຕ່ງ**

- ທ່ານ ບົວແກ້ວ ຈະເລີນລັງສີ ມີນາມປາກກາວ່າ ( ແກ້ວມະນີ ສີວົງໄຊ ) ເກີດ ເມື່ອວັນທີ 28/05/1941 ທີ່ບ້ານຈອມທອງ ເມືອງຄໍາ ແຂວງຊຽງຂວາງ ໃນຄອບຄົວ ຊາວຄ້າຂາຍ.

- ປີ 1960 ທ່ານໄດ້ເຂົ້າຮ່ວມເຮັດການປະຕິວັດ

- ປີ 1973 ເປັນອາຈານສອນ ວິຊາທິດສະດີວັນນະຄະດີ, ເປັນຫົວຫນ້າພະແນກວັນນະຄະດີ.

- ພາສາຣັດເຊຍ ແລະ ເປັນຮອງອໍານວຍການມະຫາວິທະຍາໄລສ້າງຄູ ວຽງໄຊ.

- ປີ1980 ເປັນຮອງຫົວຫນ້າສະຖາບັນຄົ້ນຄວ້າວິທະຍາສາດການສຶກສາ.

- ປີ1989 ເປັນເລຂາປະຈລັດຖະມົນຕີກະຊວງສຶກສາ ແລະ ກິລາ ແລະ ເປັນຫົວ

ຫນ້າຫ້ອງການກະຊວງສຶກສາທິການ ແລະ ກິລາ.

- ປີ1993 ເປັນເລຂາປະຈໍາສະພາແຫ່ງຊາດ, ເປັນຮອງຫົວຫນ້າບັນນາທິການ ວາລະສານ “ ຜູ້ແທນປະຊາຊົນ “

- ທ່ານ ເປັນຜູ້ຫັນປ່ຽນວິທີປະດິດແຕ່ງ ຈາກບົດບັນທຶກເລື່ອງຈິງຄົນແທ້ໄປສູ່ການ ປະດິດແຕ່ງເລື່ອງສັ້ນ ແລະ ເປັນຜູ້ລິເລີ່ມ ນໍາໃຊ້ທິດສະດີວັນນະຄະດີ ເຂົ້າໃນການ ວິຈານວັນນະຄະດີ.

- ຜົນງານການປະດິດແຕ່ງຂອງທ່ານລວມມີ: ບົດເລື່ອງ " ພາສາແມ່ “ “ ນ້ອງອາ ນູ “ “ ໂຮງຮຽນໃຕ້ສຸມໄມ້ໄຜ່ “ “ ບົນເສັ້ນທາງປົດປ່ອຍ “ “ ຜູ້ສືບທອດ “...

**ບົດທີ 5: ນະວະນິຍາຍ “ ເສັ້ນທາງແຫ່ງຊີວິດ “**

( ແຕ່ງໂດຍ: ທ່ານ ຈັນທີ ເດືອນສະຫວັນ )

**1.ປະຫວັດ ແລະ ຄວາມເປັນມາຂອງນັກແຕ່ງ.**

- ທ່ານ ຈັນທີ ເດືອນສະຫວັນ ມີນາມປາກກາວ່າ (ຈ.ເດືອນສະຫວັນ ) ເກີດເມື່ອວັນທີ່ 6 ຕຸລາ 1940 ທີ່ບ້ານນ້ອຍແຫ່ງຫນຶ່ງຂອງເມືອງຄໍາ ແຂວງ ຊຽງຂວາງ ໃນຄອບຄົວຍາກຈົນ.

- ປີ 1945 ພໍ່ຂອງທ່ານຖືກທະຫານຝຣັ່ງຈັບໄປຂັງຄຸກ ທີ່ເມືອງຫນອງແຮດໃນຂໍ້ກ່າວຫາ ວ່າ “ ເປັນໄມ້ມື “ ຂອງແນວລາວອິດສະຫຼະ.

- ຍ້ອນບໍ່ມີທີ່ເພິ່ງພາອາໄສ ແມ່ຈຶ່ງເຈ້ຍຫນີຈາກບ້ານ ຊັດເຊພະເນຈອນໄປທຸກຫົນ ທຸກ ແຫ່ງ ເພື່ອຊອກຫາບ່ອນລ້ຽງຊີວິດ.

- ປີ 1946 ສອງແມ່ລູກໄດ້ໄປຢູ່ນໍາຄອບຄົວຊົນເຜົ່າມົ້ງໃກ້ກັບຊາຍແດນລາວ - ຫວຽດ ນາມ ເພື່ອເປັນຄົນຮັບໃຊ້.

- ປີ 1950 ແມ່ຂອງທ່ານໄດ້ເສຍຊີວິດຍ້ອນຄວາມອຶດຫິວ ແລະ ເຮັດວຽກຫນັກຕອນທີ່ ທ່ານ ຈັນທີ ອາຍຸໄດ້ 10 ປີ, ເຮັດໃຫ້ທ່ານກາຍເປັນລູກກໍາພອຍ.

- ປີ 1951 ທ່ານໄດ້ໂຕນຫນີຈາກເຮືອນ “ ເພຍຕົງ “ ເພື່ອໄປຊອກຫາກອງທະຫານ ລາວອິດສະຫຼະ, ໄດ້ກາຍເປັນນັກຮົບນ້ອຍອິດສະຫຼະ ແລະ ໄດ້ຮັບການສຶກສາຮ່ໍາຮຽນ.

- ທ່ານ ໄດ້ເຕີບໃຫຍ່ຂຶ້ນໃນຖັນແຖວ ແລະ ຄ່ອຍໄຕ່ເຕົ້າ ຈາກນັກຮົບລາວອິດສະຫຼະ ທໍາມະດາ ຂຶ້ນເປັນພະນັກງານຝ່າຍແນວຄິດການເມືອງຂອງພັກ.

- ເນື່ອງໃນໂອກາດຄົບຮອບ 20 ປີ ແຫ່ງການປະກາດປະເທດລາວເປັນເອກະລາດ,

ວັນທີ 12 ຕຸລາ ( 1945 – 1975 ) ຄະນະໂຄສະນາອົບຮົມສູນກາງແນວລາວຮັກຊາດ ໄດ້ລະດົມໃຫ້ທ່ານ ຂຽນກ່ຽວກັບຊີວິດເບື້ອງຫຼັງຂອງຕົນ. ຜ່ານໄລຍະບໍ່ດົນບົດເລື່ອງ “ ແສງ ສະຫວ່າງຂອງການປະຕິວັດ ກໍໄດ້ພິມຈໍາຫນ່າຍ ອອກສູ່ສາຍຕາຂອງມະຫາຊົນ.

- ປີ (1970 – 1976) ຜູ້ແຕ່ງໄດ້ຮຽບຮຽງຄືນ ແລະ ໄດ້ປ່ຽນຊື່ມາເປັນ “ ເສັ້ນທາງ ແຫ່ງ ຊີວິດ” ເຫຼັ້ມທີ1, ເຫຼັ້ມທີ2 (1980), ເຫຼັ້ມທີ3 (1987).

- ຜົນງານການປະດິດແຕ່ງຂອງທ່ານລວມມີ: ບົດເລື່ອງ " ຄວນບອກໃຫ້ນາງຮູ້ “ “ ໄປຮຽນຢູ່ວຽງຈັນ “, “ ຮ້ອຍເອກຫມໍບີ “, “ ເສັ້ນທາງແຫ່ງຊີວິດ “...

**ບົດທີ6: ນະວະນິຍາຍ “ ສອງເອື້ອຍນ້ອງ “**

**( ແຕ່ງໂດຍ: ທ່ານ ສຸວັນທອນ ບຸບຜານຸວົງ )**

**1. ປະຫວັດ ແລະ ຄວາມເປັນມາຂອງນັກແຕ່ງ.**

- ທ່ານ ສຸວັນທອນ ບຸບຜານຸວົງ ມີນາມປາກກາວ່າ: ( ຊາຍເຊໂປນ ຫຼື ສ. ບຸບຜານຸວົງ ) ເກີດເມື່ອວັນທີ 13 ເມສາ 1925 ທີ່ບ້ານເຊໂປນ, ເມືອງເຊໂປນ, ແຂວງ ສະຫວັນນະເຂດ ໃນຄອບຄົວຊາວໄຮ່ນາ.

- ຍ້ອນທ່ານເຫັນ ປະເທດລາວຕົກເປັນຫົວເມືອງຂຶ້ນຂອງຈັກກະພັດ ແລະ ເຫັນ ການກະທໍາອັນຊົ່ວຊ້າຂອງສັດຕູຕໍ່ຄົນລາວ ທ່ານຈຶ່ງມີຄວາມຄຽດແຄ້ນ ແລະ ໄດ້ເຂົ້າຮ່ວມ ການຕໍ່ສູ້ຕ້ານພວກຈັກກະພັດທີ່ມາຮຸກຮານ.

- ປີ 1945 – 1948 ທ່ານໄດ້ເຂົ້າເປັນທະຫານແນວລາວອິດສະຫຼະ ແລະ ໄດ້ ຮ່ວມສູ້ຮົບໃນຫຼາຍບັ້ນຮົບ.

- ປີ 1948 – 1951 ເປັນຮອງຫົວຫນ້າຄະນະບໍລິຫານງານແນວລາວຕໍ່ຕ້ານ.

**-** ປີ 1952 - 1954 ຢູ່ສອງແຂວງເຕົ້າໂຮມ ເປັນຮອງຫົວຫນ້າຫ້ອງການ ທັງ ເປັນເລຂາປະຈໍາຫ້ອງການກະຊວງເສດຖະກິດ.

- ປີ 1955 - 1960 ສູນກາງແນວລາວຮັກຊາດ ໄດ້ແຕ່ງຕັ້ງໃຫ້ເປັນຊ່ຽວຊານ ແປພາສາ ຢູ່ວິທະຍຸກະຈາຍສຽງ ຫວຽດນາມ.

- ປີ 1961 ໄດ້ກັບຄືນຊຽງຂວາງ ເປັນບັນນາທິການວິທະຍຸກະຈາຍສຽງຢູ່ຄັງໄຂ.

- ປີ 1962 – 1974 ເຮັດວຽກຢູ່ວິທະຍຸກະຈາຍສຽງຂອງກໍາລັງປະຕິວັດຢູ່ເມືອງ ວຽງໄຊ.

- ປີ 1978 ໄປຮຽນວິຊານັກປະພັນຢູ່ປະເທດຫວຽດນາມ.

- ປີ 1975 – 1992 ເຮັດວຽກຢູ່ກະຊວງຖະແຫຼງຂ່າວ ແລະ ວັດທະນະທໍາ, ເປັນຮອງຫົວຫນ້າກົມຈັດພິມຈໍາຫນ່າຍ, ເປັນຄະນະກໍາມະການຄົ້ນຄວ້າ ແລະ ແປທິດສະດີ ມາກ - ເລນິນ.

- ມາຮອດທ້າຍປີ 1992 ຍ້ອນອາຍຸກະສຽນ ແລະ ສຸຂະພາບບໍ່ແຂງແຮງ ທ່ານ ໄດ້ຂໍພັກຜ່ອນກິນເບ້ຍບໍານານ ແລະ ທ່ານໄດ້ເຖິງແກ່ກໍາໃນວັນທີ 06 ທັນວາ 2003.

**2. ສະເຫນີ ນະວະນິຍາຍເລື່ອງ “ ສອງເອື້ອຍນ້ອງ “**

 + ຕົວລະຄອນແຕ່ລະຝ່າຍ.

 ກ. ຝ່າຍການປະຕິວັດລາວມີ: ຂ. ຝ່າຍສັດຕູມີ:

1) ນາງ ວົງເພັດ 1) ຮ້ອຍເອກ ສິງທອງ

 2) ນາງ ວົງພັນ 2) ຮ້ອຍໂທ ຕາກ

3) ນາງ ດວງ 3) ຫມໍ ຕັນ

4) ນາງ ແກ່ນແກ້ວ 4) ຫມໍ ກິດຕິ

5) ທ້າວ ບຸນມີ 5) ຮ້ອຍເອກ ສີສຸກ

6) ທ້າວ ແສນ

7) ທ້າວ ແພງ

8) ທ້າວ ພົງ

3. ເນື້ອໃນລວມຂອງ ນະວະນິຍາຍ “ ສອງເອື້ອຍນ້ອງ “

- ການພັດພາກຈາກກັນ ລະຫວ່າງ ພໍ່ແມ່ ແລະ ລູກ.

- ການພັດພາກຈາກກັນຂອງເອື້ອຍນ້ອງຝາແຝດ ແລະ ການດໍາລົງຊີວິດຢູ່ໃນ ສັງຄົມທີ່ແຕກຕ່າງກັນ.

- ການປະຕິວັດໄດ້ກອບກູ້ເອົາ ແລະ ຝຶກຝົນຫຼໍ່ຫຼອມ ແນວຄິດຈິດໃຈຂອງຜູ້ທີ່ຫຼົງ ຜິດ.

- ເວົ້າເຖິງຈິດໃຈຕໍ່ສູ້ ແລະ ຄຽດແຄ້ນສັດຕູຜູ້ຮຸກຮານ ທີ່ລະອິດລະອ້ຽວ ແລະ ທໍລະຫົດອົດທົນ ຂອງນັກຮົບປະຕິວັດ.

- ນ້ໍາໃຈເສຍສະຫຼະອັນສູງສົ່ງ ຂອງເອື້ອຍນ້ອງແມ່ຍິງລາວຕໍ່ການປະຕິວັດ.

4. ວິເຄາະຄວາມແຕກຕ່າງ ລະຫວ່າງ ຕົວລະຄອນ ນາງ ວົງພັນ ແລະ ນາງ ວົງເພັດ.

1) ຕົວລະຄອນ ນາງ ວົງເພັດ.

- ນາງໄດ້ເຕີບໃຫຍ່ຂຶ້ນໃນສັງຄົມເມືອງຫຼວງວຽງຈັນ, ບໍ່ເຄີຍພົບຄວາມຫຍຸ້ງຍາກ ລໍາບາກ, ນາງໄດ້ຮຽນຮູ້ ກ່ຽວກັບສັງຄົມເມືອງຫຼວງ, ໄດ້ກິນຢູ່ແບບສະບາຍ, ກິນເຂົ້າຈີ່ຕາງ ເຂົ້າ, ກິນດື່ມເຫຼົ້າເບຍຕາງນ້ໍາ, ນາງບໍ່ເຄີຍເດີນດົງເຂົ້າປ່າ ຜ່ານພູເຂົາເຫວຊັນຈັກເທື່ອ ແລະ ທຸກເວລານາທີນາງຄິດຢ້ານແຕ່ທະຫານແນວລາວຮັກຊາດ, ຍ້ອນນາງໄດ້ເຂົ້າໃຈວ່າ ທະຫານແນວລາວ ເປັນຜູ້ມ້າງເພປະເທດຊາດ ຂອງນາງ.

**ຕອບຄໍາຖາມ:**

1) ຕົວລະຄອນຝ່າຍແນວລາວ( ປະຕິວັດ ) ມີໃຜແດ່?

2) ຕົວລະຄອນຝ່າຍສັດຕູ ( ອາເມລິກາ ) ມີໃຜແດ່?

3) ເນື້ອໃນລວມເວົ້າເຖິງຫຍັງ?

**ບົດທີ7: ບົດກອນ “ ຫອມກິ່ນຈໍາປາ “**

( ແຕ່ງໂດຍ: ທ່ານ ຄໍາພໍ ພວງສະບາ )

**1. ປະຫວັດ ແລະ ຄວາມເປັນມາຂອງນັກແຕ່ງ**

ທ່ານ ຄໍາພໍ ພວງສະບາ ມີນາມປາກກາວ່າ ( ພ. ພວງສະບາ ) ເກີດເມື່ອວັນ ທີ 06 /11 21939 ທີ່ບ້ານເວີນໄຊ ເມືອງໂພນທອງ ແຂວງຈໍາປາສັກ ໃນຄອບຄົວ ຊາວນາຍາກຈົນ.

ທ່ານໄດ້ເຕີບໃຫຍ່ຂຶ້ນຢູ່ໃຕ້ຮົ່ມຜ້າເຫຼືອງດ້ວຍການບວດຮຽນ, ເຮັດໃຫ້ມີຄວາມຮູ້ ຄວາມສາມາດ ແລະ ໄດ້ກາຍເປັນນັກປະພັນ ນັກກະວີ ທີ່ມີຊື່ສຽງຄົນຫນຶ່ງຂອງລາວ.

- ທ່ານເປັນຜູ້ມີພອນສະຫວັນທາງສິລະປະວັນນະຄະດີມາໂດຍກໍາເນີດ ແລະ ໄດ້ ແຕ່ງກອນລໍາຫຼາຍບົດໃຫ້ແກ່ຫມໍລໍາທີ່ມີຊື່ສຽງມາແລ້ວ.

- ປີ 1964 ທ່ານເລີ່ມຕົ້ນເຂົ້າສູ່ວົງການຂີດຂຽນຢ່າງເຕັມຮູບແບບຄື ເປັນນັກປະ ພັນ ນັກກະວີ ແລະ ເປັນນັກຂຽນຫນັງສືພິມ.

- ທ່ານເລີ່ມຕົ້ນຂຽນບົດທໍາອິດແມ່ນ ບົດລະຄອນວິທະຍຸ, ຫນັງສືພິມ, ບົດຂ່າວ, ບົດຄວາມ, ບົດວິຈານ, ບົດສາລະຄະດີ ກາບກອນ, ນິທານສໍາລັບເດັກນ້ອຍ, ເລື່ອງສັ້ນ...

- ນອກຈາກຂຽນບົດແລ້ວ ທ່ານ ຍັງເປັນນັກຂ່າວ ແລະ ເປັນຮອງ ບັນນາທິການ ຂ່າວ.

- ນັບແຕ່ປີ 1975 ເປັນຕົ້ນມາ ຜົນງານການປະພັນຂອງທ່ານ ໄດ້ຮັບການຈັດພິມ ເປັນເຫຼັ້ມອອກສູ່ສັງຄົມ ມີທັງຂຽນສ່ວນຕົວ ແລະ ລວມກັບຫມູ່ ມີຈໍານວນ 20 ເຫຼັ້ມ.

- ຜົນງານການປະດິດແຕ່ງຂອງທ່ານລວມມີ: ບົດກອນ “ ຫອມກິ່ນຈໍາປາ ,

“ ປີຕຸພູມທີ່ແສນຮັກ “, “ ໂພນສະຫວັນວັນໃຫມ່ “, “ ຄ່າຂອງເງິນກີບ “, “ ຄົມກະວີ “, “ ຄົນກະວີ “, “ ເດືອນຄ້າງທີ່ເຊລະບໍາ ...

- ຜົນງານຂອງທ່ານໄດ້ແປເປັນຫຼາຍພາສາເຊັ່ນ: ພາສາຣັດເຊຍ, ຝຣັ່ງ, ຫວຽດ

ນາມ ແລະ ພາສາໄທ. ບົດຂຽນຂອງທ່ານ ລ້ວນແຕ່ມີສິລະປະລີລາ ແລະ ວາດສໍານວນ ການປະພັນທີ່ນິ້ມນວນ ອ່ອນຫວານຊວນໃຈແກ່ຜູ້ອ່ານໄດ້ດີ ທັງສະທ້ອນໃຫ້ເຫັນເຖິງອຸດົມ ການແກ່ຜູ້ອ່ານອີກດ້ວຍ.

1. **ສະເຫນີບົດກອນ** “ **ຫອມກິ່ນຈໍາປາ** “

ໃຫ້ນັກຮຽນອ່ານ, ຊອກເບິ່ງຄໍາສັບທີ່ບໍ່ເຂົ້າໃຈ ແລະ ບອກຄວາມຫມາຍໃນແຕ່ລະບາດ?

• ຫອມໃດໃນໂລກນີ້ ບໍ່ປຸນປຽບຈໍາປາ ດອກນາ

ຫອມທົ່ວເທິງເວຫາ ເມກຂະລາແດນດ້າວ

ຫອມມິເບົາບາງໄດ້ ພໍພຽງຍາມຍີບ

ຫອມກີບດວງລື່ນລົ້ມ ຍາມລົມຕ້ອງກິ່ນມາ

ຫອມຫຼາຍເດດວງດອກໄມ້ ຈໍາປາເບັ່ງບານສີ ລາວເອີຍ

ຫອມບໍ່ເຫີຍຫາຍຮັກ ບໍ່ຈືດຈາງວາງເວັ້ນ

ຫອມລື່ນຈວງຈັນຄູ້ ສະເຫນຫາຮັກຫໍ່

ຂໍກອດກອນກາບສ້ອຍ ເປັນພວງຮ້ອຍຮວດງາມ ດອກແລ້ວ

ແມ່ນຊິຕົກຟາກຟ້າ ສະຫມຸດຂອບຈັກກະວານ ກໍຕາມທ້ອນ

ຍັງໄປລືມຈໍາປາ ກິ່ນຫອມລາວພີ້

ຍາມເມື່ອຫນີໄກຂ້າງ ຮາມເຫັນດວງດອກ

ຈິດຮຽມເປັນວ່າວຸ້ນ ຄືໄຂ້ບົ່ມໃນ

ຫົວໃຈຄຶດໄຄ່ພໍ້ ຢາກຮຽງຮ່ວມແຕ່ຈໍາປາ

ໄດ້ກິ່ນດວງບຸບຜາ ຫື່ນຫອມກໍຫາຍເສົ້າ

ຂໍເອົາຊີວາປ້ອງ ປອງແຮຮຽງຮ່ວມ

ໃຕ້ຮົ່ມດວງດອກໄມ້ ຈໍາປາຕົ້ນກິ່ນຫອມ ນີ້ແລ້ວ.

**3. ເນື້ອໃນຂອງບົດກອນ “ ຫອມກິ່ນຈໍາປາ “ ແຕ່ລະບາດ.**

+ ບາດທີ1: ເວົ້າເຖິງຄວາມຫອມຫວນຂອງດອກຈໍາປາ ເຊິ່ງບໍ່ມີດອກໄມ້ຊະນິດ ໃດປຽບປານໄດ້ ແລະ ສົ່ງກິ່ນຫອມໄປທົ່ວທຸກແຫ່ງ.

+ ບາດທີ2: ເວົ້າເຖິງ ກິ່ນຫອມຂອງດອກຈໍາປາ ທີ່ບໍ່ມີຍາມຈືດຈາງ, ເຮັດໃຫ້ນັກ ແຕ່ງບໍ່ຄິດຈະໄກຫ່າງ ແລະ ຢາກເອົາມາຮ້ອຍເປັນພວງງາມ.

+ ບາດທີ3: ເວົ້າເຖິງ ຄວາມຮັກທີ່ມີຕໍ່ດອກຈໍາປາຂອງນັກແຕ່ງ, ເຖິງ ແມ່ວ່າຈະຕົກ. ຢູ່ແຫ່ງຫົນໃດ ກໍບໍ່ລືມດອກຈໍາປາລາວ ແລະ ເມື່ອໄກຫ່າງເຮັດໃຫ້ບໍ່ອຸ່ນອ່ຽນ ຄືດັ່ງເປັນໄຂ້ ໃນໃຈ.

+ ບາດທີ4: ເວົ້າເຖິງ ນັກແຕ່ງກໍປາຖະຫນາຢາກຢູ່ໄກ້ດອກຈປາ, ໄດ້ກິ່ນຫອມກໍ ້ ດີໃຈ ຫາຍຈາກຄວາມໂສກເສົ້າ ແລະ ຂໍອາສາປົກປ້ອງດອກຈໍາປາດ້ວຍຊີວິດຈິດໃຈ. \_ 4. ສະຫຼຸບລວມ.

- ຈາກບົດກອນ “ ຫອມກິ່ນຈໍາປາ “ ນັກແຕ່ງໄດ້ຍົກໃຫ້ພວກເຮົາເຫັນຄວາມຫອມ ຫວນຂອງດອກຈໍາປາ ທີ່ໄດ້ຕິດພັນກັບຄົນລາວ, ຊາດລາວມາແຕ່ບູຮານນະການ, ດອກຈໍາປາ ແມ່ນດອກໄມ້ປະຈໍາຊາດລາວ, ເວົ້າເຖິງຄວາມຮັກຂອງຄົນລາວທີ່ມີຕໍ່ດອກຈໍາປາ, ໃນ ເມື່ອພັດພາກຈາກບ້ານເກີດເມືອງນອນ ກໍມີຄວາມຄິດຮອດ ຄິດເຖິງບ່ອນຝັງສາຍແຫ່ ບ່ອນ   
ແພ່ສາຍບື, ເຮັດໃຫ້ມີຄວາມໂສກເສົ້າຫງ່ວມເຫງົາຄືກັບຄົນເປັນໄຂ້ບໍ່ເຊົາຈັກເທື່ອ.