**ວິຊາສຶກສາພົນລະເມືອງ ຊັ້ນມ7**

ບົດທີ2 ການປະຕິບັດກົດໝາຍ

I. ​ອົງການໃດທີ່ມີບົດບາດສຳຄັນໃນການສ້າງ ແລະ ຈັດຕັ້ງປະຕິບັດກົດໝາຍມີອົງການໃດແດ່?​

IV.ສານປະຊາຊົນພິຈາລະນາຕັດສິນຄະດີຂັ້ນໃດແດ່ ?​

V.ອົງການໄອຍະການປະຊາຊົນມີສິດ ແລະ ໜ້າທີ່ຕົ້ນຕໍຫຍັງແດ່ ?​

VI. ການລະເມີດກົດໝາຍ ມີຈັກປະເພດ ?​ ຄືປະເພດໃດແດ່ ?

VII.​ລັດຖະບານປະກອບມີຫຍັງແດ່ ?

1. Aa Bb

ວິຊາສຶກສາພົນລະເມືອງ

ບົດທີ4 ກົດໝາຍຕໍ່ການພັດທະນາປະເທດຊາດ

ສອນໂດຍ :ພະອາຈານ ສີດາວົງ ສີບຸນໂຮມ

ຄຳຖາມ:

1. ກົດໝາຍມີບົດບາດແນວໃດຕໍ່ກັບການພັດທະນາປະເທດຊາດ ?



1. ຈົ່ງບອກເນື້ອໃນສຳຄັນຂອງກົດໝາຍທີ່ມີຕໍ່ກັບການພັດທະນາປະເທດຊາດ ?
2. ສິດ ແລະ ພັນທະຂອງພົນລະເມືອງຕໍ່ກັບການພັດທະນາປະເທດຊາດມີແນວໃດ ?
3. ປະເທດສປປລາວ ມີຈັກຊົ ນເຜົ່າໃນປີ2008ທີ່ສະພາຕົກລົງຮັບຮອງເອົາ ແລະ ມີຈັກວດພາສາ ?​ ຄືໝວດພາສາຫຍັງແດ່ ?

-ໃນປັດຈຸບັນມີຈັກຊົນເຜົ່າ ?​ ຊົນເຜົ່າທີ່ເພີ່ມຂື້ນມາໃໝ່ມີຊື່ວ່າຫຍັງ ?

- ການພັດທະນາວັດທະນະທຳໃນຂະບວນວິວັດຂອງສັງຄົມແບ່ງອອກເປັນຈັກລັກສະນະ ຄືລັກສະນະໃດແດ່ ?​

1. ສິ່ງແວດລ້ອມ ປະກອບມີຈັກປະເພດ ຄືປະເພດໃດແດ່ ?​

- ປະເພດຂອງມົນລະພິດ ມີຈັກປະເພດ ຄືປະເພດໃດແດ່ ?​

1. ສິດພື້ນຖານຂອງພົນລະເມືອງ ມີຈັກສິດພື້ນຖານ ?​

-ພັນທະພື້ນຖານມີຈັກພັນທະ?​ຄືພັນທະໃດແດ່ ?​

ວິຊາ: ສຶກສາພົນລະເມືອງ ມ7

ສອນໂດຍ: ພະສີດາວົງ ສີບຸນໂຮມ

ບົດທີ 5 : ກົດໝາຍຕໍ່ກັບສັນຕິພາບ ແລະ ການພັດທະນາຄວາມຈະເລີນກ້າວໜ້າຂອງມວນມະນຸດ

ຄຳຖາມ:

I.​ກົດໝາຍມີບົດບາດຕໍ່ສັນຕິພາບ ແລະ ຄວາມຈະເລີນກ້າວໜ້າຂອງມວນມະນຸດແນວໃດ ?​

-​ ການຢູ່ຮ່ວມກັນຂອງບັນດາປະເທດໃນໂລກນີ້ຈະຕ້ອງມີລະບຽບການເພື່ອຄວບຄຸມການປະພຶດ. ລະບຽບການດັ່ງກ່າວນີ້ເອີ້ນວ່າ: ກົດໝາຍສາກົນ.​

- ກົດໝາຍສາກົນບໍ່ແມ່ນສິ່ງໃໝ່.​ ຫຼາຍປະເທດໄດ້ເຮັດສົນທິສັນຍາທີ່ພົວພັນກັບບັນຫາດ້ານການເມືອງ ແລະ ເສດຖະກິດກັບປະເທດອື່ນ.​

- ໂດຍທົ່ວໄປແລ້ວເຫັນວ່າ ປະຊາຊົນຢູ່ໃນໂລກຂອງພວກເຮົານີ້ ແມ່ນມີຄວາມຊີນເຄີຍຫຼາຍຂື້ນໃນການນຳໃຊ້ວິທີການ ດ້ານກົດໝາຍເພື່ອຄຸ້ມຄອງສາຍພົວພັນ ເຊິ່ງກັນ ແລະ ກັນ.​

- ໃນປັດຈຸບັນຜູ້ອອກແຮງງານ,​ຊາວອົບພະຍົບ,​ສິນຄ້າ ແລະ ມົນລະພິດຕໍ່ສິ່ງແວດລ້ອມໄດ້ໄປຮອດທຸກຫົນທຸກແຫ່ງຢູ່ໃນໂລກໄວກວ່າທີ່ຜ່ານມາ.​ ດັ່ງນັ້ນ ຈິ່ງໄດ້ພະຍາຍາມສ້າງມາດຕະຖານດ້ານກົດໝາຍໃນລະດັບສາກົນ.​

- ໃນເມື່ອມັນໄດ້ຊ່ວຍໃຫ້ສາມັນຊົນທົ່ວໄປ ສາມາດບັນລຸຂໍ້ຕົກລົງທີ່ເປັນທຳ ໂດຍຜ່ານອຸປະສັກດ້ານສັງຄົມ,​ເສດຖະກິດ ແລະ ສາກົນ.​ ດັ່ງນັ້ນ,​ກົດໝາຍຈິ່ງຖືວ່າເປັນສິ່ງທີ່ດີ.​

II. ສົນທິສັນຍາມີຄວາມໝາຍແນວໃດ ?​

ສົນທິສັນຍາ ໝາຍເຖິງຂໍ້ຕົກລົງລະຫວາງປະເທດ ທີ່ເຮັດຂື້ນຢ່າງເປັນລາຍລັກອັກສອນລະຫວ່າງລັດຕໍ່ລັດ ພາຍໃຕ້ກົດໝາຍລະຫວ່າງຊາດ.​

- ກົດໝາຍສາກົນ ແມ່ນກົດໝາຍທີ່ກຳນົດການພົວພັນລະຫວ່າງລັດຕໍ່ລັດ,​ລະຫວ່າງລັດກັບອົງການຈັດຕັ້ງສາກົນ ແລະ ລະຫວ່າງອົງການຈັດຕັ້ງສາກົນດ້ວຍກັນ.​

- ການພົວພັນລະຫວ່າງສົນທິສັນຍາສາກົນກັບກົດໝາຍສາກົນ ພວກເຮົາເຂົ້າໃຈວ່າບໍ່ເກີດຂອງກົດໝາຍລະຫວ່າງຊາດແມ່ນມາຈາກປະເພນີສາກົນ ແລະ ສົນທິສັນຍາສາກົນທີ່ເຊັນລົງນາມລະຫວ່າງບັນດາລັດ.​

- ປະເພນີສາກົນ ແມ່ນພາກປະຕິບັດທົ່ວໄປທີ່ໄດ້ຜ່ານຂະບວນວິວັດອັນຍາວນານ ແລະ ໄດ້ຖືກຮັບຮູ້ເປັນຫຼັກການທາງກົດໝາຍໂດຍບັນດາລັດ.​-ສົນທິສັນຍາສາກົນ ແມ່ນທຸກສັນຍາທີ່ໄດ້ຮັບການເຊັນລົງນາມລະຫວ່າງລັດແນໃສ່ການກຳນົດສິດ ແລະ ພາລະໜ້າທີ່ ເຊິ່ງແບ່ງອອກເປັນສົນທິສັນຍາ ທະວິພາຄີ (ສອງຝ່າຍ)​ແລະ ສົນທິສັນຍາພະຫຸພາຄີ (ຫຼາຍຝ່າຍ).​

\* ຄຳສັບທີ່ໃຊ້ໝາຍເຖິງສົນທິສັນຍາລະຫວ່າງຊາດ ມີຫຼາຍຄຳສັບເຊັ່ນ:

- ສົນທິສັນຍາ ( Treaty) ແມ່ນ ຂໍ້ຕົກລົງທີ່ສຳຄັນຂອງລະຫວ່າງປະເທດ ຈະເປັນຂໍ້ຕົກລົງດ້ານການຄ້າ ຫຼື ຄວາມຮ່ວມມືລະຫວ່າງປະເທດ ໂດຍສ່ວນຫລາຍມັກຈະກະທຳກັນແບບທະວິພາຄີກັນຫຼາຍກວ່າ ແລະຈະບົ່ງບອກໃຫ້ມີການໃຫ້ ສັດຕະຍາບັນ.​

— ສັນຍາ (Convention)ແມ່ນເອກະສານການຕົກລົງເປັນທາງການລະດັບອົງກອນຂອງລັດສັນຍາປະເພດນີ້ສ່ວນຫຼາຍຈະກະທຳກັນແບບພະຫຸພາຄີຫຼາຍກວ່າ ແລະ ສັນຍາສ່ວນຫຼາຍຈະມີຜົນບັງຄັບໃຊ້ເລີຍ.

— ອະນຸສັນຍາ(Protocol) ແມ່ນ ເອກະສານພາກເພີ່ນເຕີມ ຫຼື ຂໍ້ບັນຍັດລະອຽດຂຶງພາກໃດໜຶ່ງ ຫຼື ໝວດໃດໝວດໜຶ່ງຂອງສົນທິສັນຍາ ຫຼື ສັນຍານັ້ນ. ນອກຈາກນັ້ນຍັງມີຊື່ຮຽກສົນທິສັນຍາຢ່າງອື່ນອີກເຊັ່ນ: ຂໍ້ຕົກລົງ (Accord), ບັນທຶກຄວາມເຂົ້າໃຈ (Memorandum), ກະຕິກາສັນຍາ (Pact) ແລະ ອື່ນໆ.

\* ສົນທິສັນຍາອັນມີຫຼາຍປະເພດໂດຍທົ່ວໄປຕະແບ່ງອອກເປັນລັກສະນະດັ່ງນີ້: ກ.)ອີງຕາມຈຳນວນພາຄີຂອງສົນທິສັນຍາ:

—ສົນທິສັນຍາທະວິພາຄີ ແມ່ນສົນທິສັນຍາ 2 ຝ່າຍ.​

- ສົນທິສັນຍາພະຫຸພາຄີ ແມ່ນສົນທິສັນຍາ ຫຼາຍຝ່າຍ (ຕັ້ງແຕ່ 3 ຝ່າຍຂື້ນໄປ)

ຂ.)ອີງຕາມລັກສະນະຂອງຄວາມຜູກພັນ:

—ສົນທິສັນຍາປະເພດກົດໝາຍ.

—ສົນທິສັນຍາປະເພດສັນຍາ

ຄ.)ອີງຕາມເນື້ອໃນຂອງສົນທິສັນຍາ:

—ສົນທິສັນຍາກ່ຽວກັບການກໍ່ຕັ້ງອົງການ

—ສົນທິສັນຍາກ່ຽວກັບເຕັກນິກວິທະຍາສາດ

ງ.)ອີງຕາມພູດສາດ :

—ສົນທິສັນຍາພາກພຶ້ນ.

—ສົນທິສັນຍາສາກົນ

III. ສປປລາວ ເຂົ້າຮ່ວມເປັນພາຄີສົນທິສັນຍາດ້ານສິດມະນຸດຂອງ ສປຊ ຈັກສະບັບ ?ມີ 6 ສະບັບ ແລະ ອະນຸສັນຍາອີກ 2 ສະບັບ ຄື:

- 6 ສະບັບ ຄື:

1.ສົນທິສັນຍາສາກົນວ່າດ້ວຍສິດທິທາງດ້ານການເມືອງ ແລະ ສິດທິຂອງພົນລະເມືອງ ປີ 1966 : ສົນທິສັນຍານີ້ຖືກຮັບຮອງເອົາໃນວັນທີ16 ທັນວາ ປີ1966 ແລະ ມີຜົນບັງຄັບໃຊ້ໃນປີ 1976. ສ.​ປ. ປ. ລາວ ລົງນາມໃນ ປີ 2000 ແລະ ໃຫ້ສັດຕະຍາບັນໃນປີ2009.​

2.ສົນທິສັນຍາສາກົນວ່າດ້ວຍສິດທິທາງດ້ານເສດຖະກິດ,​ສັງຄົມ, ແລະ ວັດທະນະທຳ:ສົນທິສັນຍານີ້ຖືກຮັບຮອງເອົາໃນປີ 1996 ແລະ ມີຜົນບັງຄັບໃຊ້ໃນປີ 1976. ສ.​ປ. ປ. ລາວ ລົງນາມໃນປີ2000 ແລະ ໃຫ້ສັນຕະຍາບັນໃນປີ 2007.

3.ສົນທິສັນຍາສາກົນ ວ່າດ້ວຍການລົບລ້າງທຸກຮູບແບບຈຳແນກຕໍ່ແມ່ຍິງ:ສົນທິສັນຍານີ້ຖືກຮັບຮອງໃນປີ 1957 ແລະ ມີຜົນບັງຄັບໃຊ້ໃນປີ 1981. ສ.​ປ. ປ. ລາວ ລົງນາມໃນປີ 1991.

4.ສົນທິສັນຍາສາກົນວ່າດ້ວຍການກຳຈັດທຸກຮູບແບບການຈຳແນກເຊື້ອຊາດ:ສົນທິສັນຍານີ້ຖືກຮັບຮອງໃນປີ 1965 ແລະ ມີຜົນບັງຄັບໃຊ້ໃນປີ 1969. ສ.​ປ. ປ. ລາວ ລົງນາມໃນປີ 1974.

5.ສົນທິສັນຍາສາກົນວ່າດ້ວຍສິດທິເດັກ:ສ.ປ.ປ.ລາວ ເຂົ້າເປັນພາຄີໃນປີ 1991.

6.ສົນທິສັນຍາສາກົນວ່າດ້ວຍສິດທິຂອງຄົນພິການ ສ.​ປ. ປ. ລາວ ເຂົ້າເປັນພາຄີໃນປີ2008.​

- ອະນຸສັນຍາ 2 ສະບັບຂອງສົນທິສັນຍາສິດທິເດັກຄື:

1.ອະນຸສັນຍາກ່ຽວກັບການຫ້າມການຄ້າເດັກ,ການຄ້າປະເວນີເດັກ ແລະ ສິ່ງລາມົກອານາຈານຕໍ່ເດັກ.​

2.ອະນຸສັນຍາກ່ຽວກັບການຫ້າມນຳເອົາເດັກເຂົ້າຮ່ວມໃນການປະທະກັນດ້ວຍກຳລັງອາວຸດ.​

ສ.​ປ. ປ. ລາວ ຍັງໄດ້ລົງນາມສົນທິສັນຍາສາກົນວ່າດ້ວຍການປົກປ້ອງບຸກຄົນຈາກການສາບສູນແບບບັງຄັບ ປີ 2006, ສ.​ປ.​ປ. ລາວລົງນາມໃນປີ 2008.​ແລະໃນເດືອນເມສາ 2008 ສ.​ປ. ປ. ລາວໄດ້ເປີດສຳນັກງານຜູ້ຕ່າງໜ້າຖາວອນແຫ່ງ ສ.​ປ. ປ. ລາວ ປະຈຳຫ້ອງການ ສ.​ປ. ຊ ທີ່ປະເທດສະວິດເຊີແລນຢ່າງເປັນທາງການ.​

IV. ສ.ປ.ປ.ລາວ ເຂົ້າຮ່ວມເປັນສະມາຊິກອົງການສະຫະປະຊາຊາດໃນ ວັນທີ.​ເດືອນ,. ປີໃດ ?

ສ.​ປ. ຊ ໃນວັນທີ14 ທັນວາ ປີ 1955.

- ກົດບັດສະຫະປະຊາຊາດ ມີ 4 ເປົ້າໝາຍ ຄື:

1.ເພື່ອປົກປັກຮັກສາສັນຕິພາບ ແລະ ຄວາມໝັ້ນຄົງລະຫວ່າງຊາດ ເພື່ອຈຸດປະສົງ

2.ພັດທະນາສາຍພົວພັນມິດຕະພາບລະຫວ່າງຊາດ ບົນພື້ນຖານການຄົບລົບນັບຖືຫຼັກການສິດສະເໝີພາບຂອງບັນດາປະຊາຊາດ ແລະ ຂອງປະຊາຊົນໃນການປົກຄອງຕົນເອງ ພ້ອມກັບເອົາມາດຕະການທີ່ເໝາະສົມອື່ນ ເພື່ອຮັດແໜ້ນຄວາມໝັ້ນຄົງຂອງສັນຕິພາບໂລກ.​

3.ເສີມສ້າງການຮ່ວມມືລະຫວ່າງຊາດດ້ວຍການແກ້ໄຂບັນຫາສາກົນດ້ານເສດຖະກິດ,ສັງຄົມ,ວັດທະນະທຳ ຫຼື ມະນຸດສະທຳດ້ວຍການພັດທະນາ ແລະ ສົ່ງເສີມການເຄົາລົບນັບຖືສິດທິມະນຸດ ແລະ ອິດສະຫຼະພາບບົນພື້ນຖານຂອງທຸກໆຄົນໂດຍບໍ່ຈຳແນກເຊື້ອຊາດ,​ເພດ,​ພາສາຫຼືສາສະໜາ.​

4.ເພື່ອເປັນສູນກາງເຮັດໃຫ້ຄວາມພະຍາຍາມຂອງບັນດາປະຊາຊາດທັງປວງມີຄວາມກົມກຽວກັນເພື່ອບັນລຸຈຸດປະສົງຮ່ວມກັນ.

V.ສ.ປ.ປ.ລາວ ເຂົ້າເປັນສະມາຊິກອາຊຽນ ໃນວັນທີ.​ເດືອນ.​ປີໃດ ? ພ້ອມກັບປະເທດໃດ?​

ສ.​ປ. ປ. ລາວ ເຂົ້າເປັນສະມາຊິກອາຊຽນໃນວັນທີ23 ກໍລະກົດ ປີ1997.​ພ້ອມກັບປະເທດມຽນມາ.​

ກົດບັດອາຊຽນ ມີ 4 ເປົ້າໝາຍ ຄື:

1.ເພື່ອຮັກສາ ແລະ ສົ່ງເສີມສັນຕິພາບ,​ຄວາມໝັ້ນຄົງ ແລະ ສະຖຽນນະພາບ ແລະ ເພື່ອຮັດແໜ້ນຄ່ານິຍົມແຫ່ງການຮັກຫອມສັນຕິພາບໃນພາກພື້ນ.​

2.ເພື່ອເພີ່ມທະວີຄວາມສາມາດໃນການເພິ່ງຕົນເອງຂອງພາກພື້ນໂດຍການສົ່ງເສີມການຮ່ວມມືທາງດ້ານການເມືອງ,ຄວາມໝັ້ນຄົງ,ເສດຖະກິດ,ສັງຄົມ ແລະ ວັດທະນະທຳ ໃຫ້ກວ້າງຂວາງ.​

3.ເພື່ອຮັກສາໄວ້ໃຫ້ອາຊີຕາເວັນອອກສ່ຽງໃຕ້ເປັນເຂດປອດອາວຸດນິວເຄຣຍ ແລະ ປາສະຈາກບັນດາອາວຸດທຳລາຍລ້າງອື່ນໆ.​

4.ເພື່ອຮັບປະກັນໃຫ້ປະຊາຊົນ ແລະ ບັນດາປະເທດສະມາຊິກອາຊຽນດຳລົງຄົງຕົວໃນທ່າມກາງສັນຕິພາບຮ່ວມກັບທົ່ວໂລກໃນສະພາບແວດລ້ອມທີ່ມີຄວາມເປັນທຳ,​ມີປະຊາທິປະໄຕ ແລະ ມີຄວາມກົມກຽວກັນ.​

- ອາຊຽນມີ 3 ເສົາຄ້ຳຄື:

1.ປະຊາຄົມ ການເມືອງ-ຄວາມໝັ້ນຄົງ ອາຊຽນ.

2.ປະຊາຄົມ ເສດຖະກິດ ອາຊຽນ.​

3.ປະຊາຄົມ ວັດທະນະທຳ ແລະ ສັງຄົມ ອາຊຽນ.​

VI.ສ. ປ. ປ. ລາວ ເຂົ້າເປັນສະມາຊິກອົງການ ການຄ້າໂລກໃນວັນທີ.​ເດືອນ.​ປີໃດ?

ສ. ປ. ປ. ລາວ ເຂົ້າເປັນສະມາຊິກອົງການຄ້າໂລກໃນວັນທີ 2 ກຸມພາ ປີ 2013.

ເຊິ່ງເປັນສະມາຊິກລະດັບທີ158 ຂອງອົງກອນ

**ວຽກວັດເດືອນ 1/2/2022**

ວິຊາສຶກສາພົນລະເມືອງມ7

ພາກທີII

ສິດ ແລະ ພັນທະພື້ນຖານຂອງພົນລະເມືອງ

ບົດທີ6

ສິດສະເໝີພາບຂອງພົນລະເມືອງ

1.ພາຍຫຼັງສະຖາປານາ ສປປ ລາວ ໃນປີ 1975 ແມ່ຍິງລາວ ໄດ້ຮັບການປະຕິບັດສິດເສລີີພາບແນວໃດ?

2.ສິດສະເໝີພາບລະຫວ່າງ ຍິງ-ຊາຍ ໝາຍເຖິງຫຍັງ?

- ສິດສະເໝີພາບລະຫວ່າງ​ ຍິງ-ຊາຍ ໄດ້ຮັບການຄ້ຳປະກັນຈາກໃຜ?

3.ເນື້ອ ນ​ສິດສະເໝີພາບໃນການແຕ່ງດອງ ແລະ ຄອບຄົວ ມີຈັກເນື້ອໃນ ຄືເນື້ອໃນໃດແດ່?

4.ລັດປົກປ້ອງສິດສະເໝີພາບຂອງຍິງ-ຊາຍ ໃນການແຕ່ງດອງ ແລະ ຄອບຄົວ ມີຄືແນວໃດ?

- ວັດຖຸປະສົງທີ່ສຳຂອງສັງຄົມຄືຫຍັງ?

- ເງື່ອນໄຂໃນການແຕ່ງດອງມີຈັກເງື່ອນໄຂ ຄືເງື່ືອນໄຂໃດແດ່?

- ຂໍ້ຫາມໃນການແຕ່ງດອງ ມີຈັກຂໍ້ຫ້າມ ຄືຂໍ້ຫ້າມໃດແດ່?

5.ແຮງງານ ໝາຍເຖິງຫຍັງ?​

- ຄວາມສະເໝີພາບໃນການອອກແຮງງານມີຫຍັງແດ່?​

- ແມ່ນໃຜເປັນຜູ້ປະຕິບັດສິດສະເໝີພາບໃນການອອກແຮງງານ?​

6.ການດຳເນີນທຸລະກິດແມ່ນຫຍັງ?

7.ສິດເສລີພາບໃນການດຳເນີນທຸລະກິດແມ່ນຫຍັງ?

8.ສິດເສລີພາບໃນການດຳເນີນທຸລະກິດສະແດງອອກຕາມເນື້ອໃນຄືແນວໃດ?

9.ຄວາມຮັບຜິດຊອບຂອງລັດໃນການປົກປ້ອງສິດເສລີພາບໃນການດຳເນີນທຸລະກິດມີຫຍັງແດ່?

ວິຊາສຶກສາພົນລະເມືອງ ມ7

ສອນໂດຍ:ພະສີດາວົງ​ ສີບຸນໂຮມ​

ພາກທີ II ສິດ ແລະ ພັນທະ​ພື້ນຖານຂອງ​ພົນລະເມືອງ​

ບົດທີ6 ສິດສະເໝີພາບຂອງພົນລະເມືອງ ໃນຂົງເຂດຊີວິດສັງຄົມ

I.ພາຍຫຼັງສະຖາປານາ​ ສປປ ລາວ ໃນປີ 1975 ແມ່ຍິງໄດ້ຮັບການປະຕິບັດສິດເສລີພາບແນວໃດ?

ແມ່ຍິງລາວ ຈິ່ງມີເງື່ອນໄຂປະຕິບັດສິດສະເໝີພາບລະຫວ່າງຍິງ-ຊາຍຢ່າງເຕັມສ່ວນ ໂດຍບໍ່ມີການຈຳແນກຖານະການທາງດ້ານສັງຄົມ,​ລະດັບການສຶກສາ,​ຄວາມເຊື່ອ ແລະ ຊົນເຜົ່າລ້ວນແຕ່ມີຄວາມສະເໝີພາບຕໍ່ໜ້າກົດໝາຍ.​ ແມ່ຍິງລາວມີສິດເຂົ້າຮ່ວມທຸກໆວຽກງານໃນສັງຄົມ ແລະ ປະກອບອາຊີບທີ່ບໍ່ຂັດຕໍ່ລະບຽບກົດໝາຍ,​ມີສິດໄດ້ພັກຜ່ອນ,​ມີສິດໄດ້ຮັບການປິ່ນປົວໃນເວລາເຈັບເປັນ,​ມີສິດໄດ້ຮັບການຊ່ວຍເຫຼືອ ໃນເວລາກໍລະນີໝົດຄວາມສາມາດໃນການອອກແຮງງານ,​ເສຍອົງຄະ,​ໃນເວລາເຖົ້າແກ່ ແລະ ໃນກໍລະນີອື່ນໆ ທີ່ໄດ້ກຳນົດໄວ້ໃນກົດໝາຍ.

II.ສິດສະເໝີພາບລະຫວ່າງ ຍິງ​-ຊາຍ ໝາຍເຖິງຫຍັງ ?

ສິດສະເໝີພາບລະຫວ່າງຍິງ​-ຊາຍ ໝາຍເຖິງຍິງ-ຊາຍ ມີສິດເທົ່າທຽມກັນທາງດ້ານການເມືອງ,​ເສດຖະກິດ,​ວັດທະນະທຳ,​ສັງຄົມ​ ແລະ​ ຄອບຄົວ.

\* ສິດສະເໝີພາບລະຫວ່າງ ຍິງ​-ຊາຍ​ ໄດ້ຮັບ​ການຄ້ຳປະກັນຈາກ:

-​ ລັດຖະບານ​ລາວ​: ລັດ​ຖະ​ທຳມະນູນ​ແຫ່ງ​ ສປປ ລາວ ປີ 2003,ມາດ​ຕາ​ 29 (ໃໝ່)​ ແລະ​ ມາດ​ຕາ​ 37 (ໃໝ່)

- ສົນທິສັນຍາ​ສາກົນ​ວ່າ​ດ້ວຍ​ການຈຳກັດການຈຳແນກແມ່ຍິງ ໃນທຸກຮູບການໄດ້ລະບຸໄວ້ໃນມາດຕາ 11 ແລະ​ ມາດ​ຕາ​ 15 (ປະມວນ​ສົນທິສັນຍາ​ສາກົນ​ ສິດທິ​ມະນຸດ)

III.ເນື້ອໃນສິດສະເໝີພາບໃນການແຕ່ງດອງ ແລະ ຄອບຄົວ​ມີຈັກເນື້ອໃນ​ຄືເນື້ອໃນໃດແດ່?

ມີ 4 ເນື້ອໃນຄື:

1.ສິດສະເໝີພາບລະຫວ່າງຜົວ-ເມຍ ມີ 2 ສິດຄື:

- ການພົວພັນ​ໃນດ້ານຄວາມຮັກ.

- ການພົວພັນ​ໃນດ້ານມໍລະດົກ.

2.ສິດສະເໝີພາບລະຫວ່າງພ່ໍ,​ແມ່ ແລະ​ ລູກ.

3.ສິດສະເໝີພາບລະຫວ່າງພ່ໍ ເຖົ້າ,​ແມ່ເຖົ້າ,​ປູ່,​ຍ່າ ແລະ ຫຼານ.

4.ສິດສະເໝີພາບລະຫວ່າງອ້າຍ,​ເອື້ອຍ​ ແລະ ນ້ອງໃນຄອບຄົວ.

IV.​ລັດມີຄວາມຮັບຜິດຊອບປົກປ້ອງສິດສະເໝີພາບໃນດ້ານການແຕ່ງດອງ ແລະ ຄອບຄົວ​ແນວໃດ?​

ລັດປົກປ້ອງສິດສະເໝີພາບຂອງຍິງ-ຊາຍ​ໃນການແຕ່ງດອງ​ແລະ ຄອບຄົວ​ຄື​:

- ຍິງ​-ຊາຍ​ທີ່ຮອດກະສຽນອາຍຸ 18 ປີ ມີສິດ​ເສລີພາບ​ໃນການເລືອກເອົາຄູ່ຮັກຕາມຄວາມສະໝັກໃຈຂອງທັງສອງຝ່າຍ ເພື່ອເອົາກັນເປັນຜົວ-ເມຍຕາມຮີດຄອງປະເພນີອັນດີງາມຂອງຊາດລາວ.​

- ລັດ​ບໍ່ອະນຸຍາດໃຫ້ບຸກຄົນ,​ຄອບຄົວ​ ຫຼື ການຈັດຕັ້ງໃດໜຶ່ງບັງຄັບ ຫຼື​ ຂັດຂວາງການ ແຕ່ງ​ດອງ​ຂອງ​ລູກ,​ຫຼານ,​ສະ​ມາຊິກຄອບຄົວ,​ພະນັກງານ​ ແລະ ລັດຖະກອນ​ທີ່ຢູ່ພາຍໃຕ້ການຄຸ້ມຄອງຂອງຕົນ.​

ວັດຖຸປະສົງທີ່ສຳຄັນຂອງສັງຄົມຄື: ການແຕ່ງ​ດອງ​ຕ້ອງຮັບປະກັນທາງດ້ານລະບຽບກົດໝາຍເພາະວ່າ: ແຕ່ລະສັງຄົມມີລະບຽບແບບແຜນສຳລັບຄູ່ແຕ່ງດອງ ເພື່ອຄວາມຖືກຕ້ອງໃນຮູບແບບທີ່ສັງຄົມນັ້ນຍອມຮັບ ໂດຍອິງໃສ່ເງື່ອນໄຂໃນການແຕ່ງດອງ ເພື່ອຄວາມ​ຖືກ​ຕ້ອງ​ ແລະ ຂ້ໍຫ້າມບາງຢ່າງຂອງການແຕ່ງດອງທີ່ບໍ່ຖືກຕ້ອງ ແລະ ບໍ່ເໝາະສົມເຊັ່ນ:

- ເງື່ອນໄຂ​ໃນການ​ແຕ່ງ​ດອງ​ ມີ 4 ຄື:

1.ມີອາຍຸແຕ່ 18 ປີ ຂື້ນໄປ.​

2.ມີຄວາມ​ມັກຮັກ, ການຕົກລົງ ແລະ ຄວາມສະໝັກໃຈຂອງຄູ່ບ່າວ-ສາວ.​

3.ເປັນໂສດ,ເປັນຮ້າງຫຼືເປັນໝ້າຍ ໂດຍມີເອກະສານຢັ້ງຢືນຢ່າງຖືກຕ້ອງ.​

4.ບໍ່ເປັນບ້າເສຍຈິດ,ບໍ່ເປັນພະຍາດຮ້າຍແຮງ ຫຼື​ ພະຍາດ​ຕິດແປດ.​

- ຂ້ໍຫາມໃນການແຕ່ງດອງ

ການແຕ່ງ​ດອງຈະບໍ່ອະນຸຍາດໄດ້ໃນກໍລະນີດັ່ງນີ້:

1.ບຸກຄົນທີ່ເປັນເພດດຽວກັນ,​ເປັນບ້າເສຍຈິດ ຫຼື ເປັນພະຍາດຮ້າຍແຮງ ຫຼື ຕິດແປດ ທີ່ຈະເປັນອັນຕະລາຍຕ່ໍຊີວິດ ຫຼື​ ສຸຂະພາບ​ຂອງ​ຜົວ​ ຫຼື​ ເມຍ​ ຫຼື​ ລູກ.​

2.ບຸກຄົນ​ທີ່ຢູ່ໃນຕະກຸນຊິງຊາວດຽວກັນຂອງບາງຊົນເຜົ່າ ຫຼື​ ເປັນຍາດໃກ້ຊິດກັນຄື:ປູ່ຍ່າ,​ພໍ່ເຖົ້າ,​ແມ່ເຖົ້າ​ກັບລູກ,​ຫຼານ, ເຫຼນ​ຕ່ໍໆລົງມາ, ລະຫວ່າງ​ພີ່ລ້ຽງ,​ແມ່ລ້ຽງກັບລູກລ້ຽງ,​ລະຫວ່າງ​ພ່ໍນ້າ, ແມ່ນ້າກັບລູກນ້າ, ລະຫວ່າງ​ລູກ​ຄີງ ກັບ ລູກຄີງ ກັບ ລູກລ້ຽງ,​ກັບລູກນ້າ, ລະຫວ່າງ​ລູກລ້ຽງ​ກັບ ລູກລ້ຽງ,​ກັບລູກນ້າ, ລະຫວ່າງ​ລູກນ້າ ກັບ ລູກ​ນ້າ,​ລະຫວ່າງ​ລຸງ, ປ້າ, ອາວ, ອາ, ນ້າບ່າວ, ນ້າສາວ ກັບ ຫຼານ.


ສຳລັບ​ລູກນ້າ ກັບ ລູກນ້າສາມາດເອົາກັນເປັນຜົວ-ເມຍໄດ້ ໃນກໍລະນີທີ່ພ່ໍແມ່ໄດ້ຢ່າຮ້າງກັນແລ້ວ.​

V.​ແຮງງານ ໝາຍເຖິງຫຍັງ?

ແຮງງານ​ ໝາຍເຖິງ:ຄວາມສາມາດທາງດ້ານຮ່າງກາຍ,​ມັນສະໝອງ,​ສະຕິປັນຍາ​ ແລະ ຄວາມຊຳນິຊຳນານຂອງຄົນ.

VI. ກາ​ນ​ດຳເນີນທຸລະກິດ ແມ່ນຫຍັງ?

ການດຳເນີນທຸລະກິດ​ ແມ່ນການເຄື່ອນໄຫວເຮັດການຜະລິດວັດຖຸສິ່ງຂອງ ເພື່ອຮັບໃຊ້ ແລະ​ ແລກປ່ຽນ​ສິນຄ້າ​ ເພື່ອແນໃສ່ຈຸດປະສົງໄດ້ຮັບກຳໄລ.​

**ຕອບ: 7,8,9**

ຄຳຖາມ

1. ສິດເສລີພາບໃນການດຳເນີນທຸລະກິດແມ່ນຫຍັງ?

2. ສິດເສລີພາບໃນການດຳເນີນທຸລະກິດສະແດງອອກຕາມເນື້ອໃນຄືແນວໃດ?

3. ຄວາມຮັບຜິດຊອບຂອງລັດໃນການປົກປ້ອງສິດເສລີພາບໃນການດຳເນີນທຸລະກິດມີຫຍັງແດ່?

ຄຳຕອບ

1. ແມ່ນຄວາມສະເໝີພາບໃນການດຳເນີນທຸລະກິດຂອງບຸກຄົນ, ນິຕິບຸກຄົນທີ່ເປັນພົນລະເມືອງລາວ, ຄົນຕ່າງດ້າວ, ຄົນບໍ່ມີສັນຊາດ ແລະ ຄົນຕ່າງປະເທດ ເຊີ່ງທຸກຄົນລ້ວນແຕ່ມີສິດເສລີພາບໃນການດຳເນີນ ຫຼື ເຂົ້າຮ່ວມໃນການດຳເນີນທຸລະກິດ ໂດຍບໍ່ມີການຈຳແນກ ຍິງ-ຊາຍ ແລະ ມີອາຍຸ ສິບແປດປີຂື້ນໄປ.
2. ສິດເສລີພາບໃນການດຳເນີນທຸລະກິດສະແດງອອກຕາມເນື້ອໃນມີຄື:

ສິດເສລີພາບໃນການເລືອກຂະແໜງການ ແລະ ຂະໜາດຂອງທຸລະກິດ,ທີ່ສາມາດເລືອກຮູບແບບ ແລະ ວິທີການລົງທືນ,ເລືອກລູກຄ້າ,ນຳໃຊ້ ແລະ ຮັບພະນັກງານເຂົ້າຮ່ວມຕາມໃຈ.

ສິດເສລີພາບໃນການແຈ້ງການລົງທືນເຂົ້າໃນທຸລະກິດ ເຮັດທຸລະກິດຕ້ອງຖຶກຕາມຂະແໜງທີ່ໄດ້ອະນຸມັດ, ຮັບປະກັນສິດຜົນປະໂຫຍດຂອງຊາວຜູ້ອອກແຮງງານທີ່ໄດ້ກຳນົດໄວ້ໃນກົດໝາຍ,ສິນຄ້າຕ້ອງໄດ້ຮັບປະກັນຄຸນນະພາບ ຕາມມາດຕະຖານທີ່ໄດ້ເຊັນສັນຍາ ແລະ ປະຕິບັດຕາມຂໍ້ກຳນົດກ່ຽວກັບການປົກປັກຮັກສາສິ່ງແວດລ້ອມ.

ສິດສະເໝີພາບຢ່າງເທົ່າທຽມກັນໃນການປົກປ້ອງບູຮານສະຖານ ແລະ ຄວາມເປັນລະບຽບຮຽບຮ້ອຍຂອງສັງຄົມໃນໄລຍະເວລາທີ່ມີການດຳເນີນທຸລະກິດ.

ສິດເສລີພາບໃນການປະຕິບັດຕາມຂໍ້ກຳນົດຂອງກົດໝາຍ,ເສຍພາສີ ແລະ ອື່ນໆໃຫ້ແກ່ລັດ.

1. ຄວາມຮັບຜິດຊອບຂອງລັດໃນການປົກປ້ອງສິດເສລີພາບໃນການດຳເນີນທຸລະກິດມີຄືດັ່ງນີ້:

* ຮັບປະກັນການເຕີບໃຫຍ່ທາງດ້ານເສດຖະກິດ ໄປຄຽງຄູ່ກັບການຮັບປະກັນຄວາມຍຸດຕິທຳ ແລະ ຄວາມສະເໝີພາບຢູ່ໃນສັງຄົມ.
* ສ້າງໂຄ້ງປະກອບຄອບຄົວແລະສັງຄົມ ທີ່ສົມບູນ,ຮັບປະກັນການພັດທະນາເຂົ້າໃນການດຳເນີນທຸລະກິດ ເພື່ອໃຫ້ຄອບຄົວ ແລະ ສັງຄົມມີຄວາມໝັ້ນຄົງ.
* ຮັບປະກັນໃຫ້ບຸກຄົນໄດ້ມີການຂະຫຍາຍຕົວຮອບດ້ານ ເຊີ່ງແມ່ນລັກສະນະດີເລີດຂອງລະບອບສັງຄົມນິຍົມ.
* ຮັບປະກັນໃຫ້ສິ່ງແວດລ້ອມທຳມະຊາດອັນອຳນວຍ ແລະ ບໍ່ເປັນທຳລາຍທຳມະຊາດ.
* ຕ້ອງເອົາການປັບປຸງລະບອບການເມືອງ ໃຫ້ສົມຄູ່ກັບການພັດທະນາເສດຖະກິດນັ້ນຄືການດຳເນີນທຸລະກິດຢ່າງມີສິດເສລີພາບ ແລະ ເທົ່າທຽມກັນ.
* ຮັບປະກັນຄວາມສະເໝີພາບ ເສລີພາບຂອງພົນລະເມືອງທຸກຄົນໃນການຜະລິດ ແລະ ການດຳເນີນທຸລະກິດ.
* ຮັບປະກັນການນຳພາລວມສູນເປັນເອກະພາບຂອງພັກ ແລະ ການຄຸ້ມຄອງຂອງລັດ ສະນັ້ນ,ການເຄື່ອນໄຫວດຳເນີນທຸລະກິດທຸກພາກສ່ວນຂະແໜງການ,ທຸກປະເພດລ້ວນແຕ່ມີຄວາມພົວພັນເຊີ່ງກັນ ແລະ ກັນ,

**ບົດທີ 10**

ວຽກບ້ານເຮັດເປັນຂອງແຕ່ລະອົງບໍ່ແມ່ນເປັນກຸ່ມ.

ກຳນົດສົ່ງ:ວັນຄານ ທີ 22 ກຸມພາ​ 2022

ໝາຍເຫດ: ຫ້າມສົ່ງກ່ອນ ວັນທີ 22 ກຸມພາ​ ສົ່ງມື້ນັ້ນມື້ດຽວເລີຍ ແລະ ຫ້າມກາຍວັນທີ 22 ກຸມພາ​

**ຄໍາຖາມ - ວຽກບ້ານ**

1. **ນັກຮຽນເຂົ້າໃຈແນວໃດຕໍ່ກັບລະບອບປະຊາທິປະໄຕປະຊາຊົນ?**

* ລະບອບປະຊາທິປະໄຕປະຊາຊົນແມ່ນລະບອບການເມືອງ ທີ່ມາຈາກການຕໍ່ສູ້ດ້ວຍ ຄວາມອົງອາດກ້າແກ່ນ ແລະ ຄວາມເສຍສະຫຼະອັນໃຫຍ່ຫຼວງຂອງປະຊາຊົນລາວ, ມັນ ແມ່ນລະບອບທີ່ປະຊາຊົນເປັນເຈົ້າຂອງປະເທດຊາດ ແລະ ເປັນເຈົ້າຕົນເອງຢ່າງແທ້ຈິງ.

ລະບອບປະຊາທິປະໄຕປະຊາຊົນ ແມ່ນລະບອບສັງຄົມຫນຶ່ງທີ່ໄດ້ຮັບການສ້າງຕັ້ງຂຶ້ນ ຕາມຄວາມມຸ່ງມາດປາດຖະຫນາຂອງປະຊາຊົນ, ບົນພື້ນຖານພັນທະພາບກໍາມະກອນ-ຊາວ ນາ ແລະ ປັນຍາຊົນປະຕິວັດພາຍໃຕ້ການນໍາພາຂອງພັກ, ເປັນຫມາກຜົນລວມຍອດແຫ່ງໄຊຊະນະຂອງການຕໍ່ສູ້ ເພື່ອຄວາມເປັນເອກະລາດແຫ່ງຊາດ ແລະ ອິດສະຫຼະພາບຂອງປະຊາຊົນລາວບັນດາເຜົ່າ ພາຍໃຕ້ການນໍາພາຂອງພັກປະຊາຊົນປະຕິວັດລາວ.

1. **ຈຸດຫມາຍຂອງລະບອບປະຊາທິປະໄຕປະຊາຊົນລາວມີຫຍັງແດ່?**

* ຈຸດໝາຍຂອງລະບອບປະຊາທິປະໄຕປະຊາຊົນມີຢູ່ 7 ຄຸນລັກສະນະສັງຄົມນິຍົມດັ່ງນີ້:

- ປະຊາຊົນມີສິດເປັນເຈົ້າຢ່າງເຕັມສ່ວນ ມີຄວາມສາມັກຄີເປັນເອກະພາບ ແລະ ມີຄວາມຕື່ນຕົວດ້ານການເມືອງສູງ.

- ລະບົບການເມືອງເຊິ່ງມີພັກເປັນແກນນໍາໄດ້ຮັບການປັບປຸງ ແລະ ພັດທະນາເປັນຢ່າງດີຮັບປະກັນສິດ ແລະ ຜົນປະໂຫຍດອັນຊອບທໍາຂອງພົນລະເມືອງ, ສະມາຊິກສັງຄົມທັງຫມົດ.

- ເສດຖະກິດໄດ້ຮັບການພັດທະນາໃນລະດັບສູງ, ທັນສະໄຫມ ແລະ ຂະຫຍາຍຕົວຢ່າງບໍ່ຢຸດຢັ້ງດ້ວຍກໍາລັງການຜະລິດທີ່ກ້າວຫນ້າໃນນັ້ນລັດເປັນຜູ້ຖືກໍາມະສິດ ແລະ ກໍາຂະແຫນງການຜະລິດທຸລະກິດທີ່ມີລັກສະນະຕັດສິນ ແລະ ມີບົດບາດຄວບງຳໃນທົ່ວເສດຖະກິດແຫ່ງຊາດ.

- ສັງຄົມມີຄວາມຍຸຕິທໍາ ແລະ ສີວິໄລ, ສະມາຊິກສັງຄົມໄດ້ຮັບການປົດປ່ອຍອອກຈາກການຂູດຮີດ,ຈາກການເອົາລັດເອົາປຽບ ແລະ ຄວາມບໍ່ຍຸຕິທໍາໃນດ້ານຕ່າງໆ ຜູ້ໃດກໍໄດ້ມີວຽກເຮັດງານທໍາຕາມຄວາມສາມາດ ແລະ ຊົມໃຊ້ຕາມຫມາກຜົນຂອງ ການອອກແຮງງານ, ມີຊີວິດອີ່ມຫນໍາສໍາລານ, ມີສິດເສລີພາບ ແລະ ມີຄວາມຜາສຸກ, ທຸກຄົນລ້ວນແຕ່ມີເງື່ອນໄຂພັດທະນາຕົນເອງໃຫ້ຂະຫຍາຍຕົວຮອບດ້ານ.

- ຂະນົບທໍານຽມປະເພນີ ແລະ ວັດທະນະທໍາຂອງຊາດ, ເຜົ່າຕ່າງໆ ໄດ້ຮັບການ ອະນຸລັກຮັກສາ ແລະ ເສີມຂະຫຍາຍໃຫ້ກ້າວຫນ້າມີສີສັນເປັນເອກະລັກຂອງຊາດ.

- ຊົນເຜົ່າຕ່າງໆມີຄວາມສະເຫມີພາບ, ມີຄວາມສາມັກຄີປອງດອງ ແລະ ເອື້ອເຝື້ອ ເພື່ອແຜ່ຊ່ວຍເຫຼືອເຊິ່ງກັນ ແລະ ກັນ ພ້ອມກັນກ້າວຫນ້າ, ດໍາລົງຊີວິດດ້ວຍຄວາມ

ສັນຕິສຸກໃນວົງຄະນາຍາດແຫ່ງຊາດ,

- ມີສາຍພົວພັນມິດຕະພາບ ແລະ ການຮ່ວມມືອັນກວ້າງຂວາງກັບນາໆຊາດ ບົນ

ຫຼັກການສະເຫມີພາບ ຕ່າງຝ່າຍຕ່າງມີຜົນປະໂຫຍດ.

1. **ທາດແທ້ລະບອບປະຊາທິປະໄຕປະຊາຊົນແມ່ນແນວໃດ?**

* ທາດແທ້ຂອງລະບອບປະຊາທິປະໄຕປະຊາຊົນແມ່ນສະແດງອອກດັ່ງນີ້:

- ລົບລ້າງບັນດາຮ່ອງຮອຍຄວາມຫຼ້າຫຼັງ, ຝືນປະຕິວັດຂອງລະບອບລ່າເມືອງຂຶ້ນແບບເກົ່າ, ແບບໃຫມ່ ແລະ ລະບອບສັກດິນາທີ່ຍັງເຫຼືອຄ້າງໄວ້ຢ່າງສີ້ນເຊີງ.

- ປະຕິບັດນະໂຍບາຍການປະຕິຮູບທີ່ດິນ ເພື່ອຮັບປະກັນໃຫ້ຊາວກະສິກອນມີເນື້ອທີ່ດິນທໍາການຜະລິດ.

- ປະຕິບັດສິດເສລີພາບປະຊາທິປະໄຕ ສິດເປັນເຈົ້າປະເທດຊາດຂອງປະຊາຊົນບັນດາເຜົ່າໃຫ້ນັບມື້ນັບສູງຂຶ້ນໃນຂົງເຂດຊີວິດສັງຄົມ; ແບບແຜນການດໍາລົງຊີວິດຂອງ ກຸ່ມຄົນ, ຊົນຊັ້ນ ແລະ ຊັ້ນຄົນໃນສັງຄົມໄດ້ຮັບການອະນຸລັກຮັກສາ ແລະ ພັດທະນາ.

- ເອົາໃຈໃສ່ພັດທະນາຊັບພະຍາກອນມະນຸດ ແນໃສ່ຂະຫຍາຍກໍາລັງການຜະລິດໃຫ້

ນັບມື້ນັບສູງຂຶ້ນ .

1. **ຄວາມຫມາຍ ແລະ ທາດແທ້ຂອງລັດປະຊາທິປະໄຕປະຊາຊົນຄືແນວໃດ?**

* **ຄວາມໝາຍ**

- ລັດປະຊາທິປະໄຕປະຊາຊົນແມ່ນລັດທີ່ມີຄວາມເປັນເອກະລາດຢ່າງສົມບູນ, ແມ່ນລັດທີ່ຄົນລາວເປັນເຈົ້າ ຫຼື ມີສິດເປັນເຈົ້າປະເທດຊາດ ແລະ ຊາຕາກໍາຂອງຕົນຢ່າງ ເຕັມສ່ວນ.

- ລັດປະຊາທິປະໄຕປະຊາຊົນ ແມ່ນລັດທີ່ຕັ້ງຢູ່ບົນພື້ນຖານພັນທະພາບຂອງຊົນຊັ້ນກໍາ ມະກອນ, ຊາວກະສິກອນ, ນັກຮຽນຮູ້ປັນຍາຊົນປະຕິວັດ ແລະ ປະຊາຊົນບັນດາຊັ້ນ ຄົນທີ່ຮັກຊາດພາຍໃຕ້ການນໍາພາຂອງພັກປະຊາຊົນປະຕິວັດລາວ.

- ລັດປະຊາທິປະໄຕປະຊາຊົນ ແມ່ນລັດເອກະພາບຂອງທົ່ວປວງຊົນລາວ ທີ່ປະກອບດ້ວຍຫຼາຍເຜົ່າທີ່ມີຄວາມສາມັກຄີປອງດອງເປັນອັນຫນຶ່ງອັນດຽວ ໂດຍຕັດແຍກອອກ ຈາກກັນບໍ່ໄດ້, ປະຊາຊົນລາວເຜົ່າຕ່າງໆ ມີສິດສະເຫມີພາບ, ມີເອກະລັກທາງດ້ານ ວັດທະນະທໍາ ແລະ ມີຄວາມຮັກແພງເອື້ອເຟື້ອເພື່ອແຜ່ຊ່ວຍເຫຼືອກັນ ໃນຄອບຄົວ ໃຫຍ່ຂອງຊາດລາວເອກະພາບ.

- ລັດປະຊາທິປະໄຕປະຊາຊົນ ດໍາເນີນການປົກຄອງ ແລະ ຄຸ້ມຄອງຕາມລັດດຖະທໍາມະນູນ ແລະ ກົດຫມາຍ , ລັດດໍາເນີນມາດຕະການ ແລະ ນະໂຍບາຍເພື່ອຂຸດຄົ້ນ, ເສີມຂະຫຍາຍກໍາລັງແຮງສັງລວມພາຍໃນຊາດ, ສົມທົບກັບການຍາດແຍ່ງກໍາລັງ ແຮງຈາກສາກົນເພື່ອສ້າງສາປະເທດຊາດຕາມເສັ້ນທາງສັງຄົມນິຍົມ.

* **ທາດແທ້ຂອງປະຊາທິປະໄຕປະຊາຊົນ**

ທາດແທ້ຂອງລັດປະຊາທິປະໄຕປະຊາຊົນແມ່ນລັດຂອງປະຊາຊົນ, ໂດຍປະຊາຊົນ ແລະ ເພື່ອຜົນປະໂຫຍດຂອງປະຊາຊົນ.

1. **ເປັນຫຍັງພັກເຮົາ ຈຶ່ງມີແນວທາງປ່ຽນແປງໃຫມ່?**

ເພື່ອປົກປັກຮັກສາຫມາກຜົນຂອງການປະຕິວັດບູ ລະນະແນວທາງນະໂຍບາຍຂອງພັກ ກໍາຈັດປັດເປົ່າປັດໄຈທີ່ເປັນອຸປະສັກ ແລະ ເພື່ອສືບ ຕໍ່ນໍາເອົາປະເທດຊາດກ້າວຂຶ້ນສູ່ສັງຄົມນິຍົມຢ່າງຫນັກແຫນ້ນໃນເງື່ອນໄຂສະພາບແວດລ້ອມ ໃຫມ່.

1. **ຈຸດປະສົງຂອງການປ່ຽນແປງໃຫມ່ຂອງພັກເຮົາມີຫຍັງແດ່**?

1) ເພື່ອປົກປັກຮັກສາຫມາກຜົນຂອງການປະຕິວັດ ແລະ ສືບຕໍ່ນໍາພາປະເທດຊາດກ້າວ

ຂຶ້ນສູ່ສັງຄົມນິຍົມຢ່າງຫນັກແຫນ້ນໃນເງື່ອນໄຂ ແລະ ສະພາບແວດລ້ອມໃຫມ່.

2) ເພື່ອສືບຕໍ່ບູລະນະແນວທາງຂອງພັກໃຫ້ສອດຄ່ອງກັບ ສະພາບແວດລ້ອມຕົວຈິງ

ຂອງປະເທດຊາດ ແລະ ຖືກກັບກົດເກນພາວະວິໄສກ່ວາເກົ່າແນໃສ່ຂຸດຄົ້ນຄວາມ ອາດສາມາດບົ່ມຊ້ອນ ແລະ ເສີມຂະຫຍາຍກໍາລັງແຮງຂອງຊາດໃຫ້ມີປະສິດທິຜົນສູງ.

3) ເພື່ອກໍາຈັດປັດເປົ່າບັນດາປັດໄຈທີ່ກົດຫນ່ວງໄປພ້ອມກັບການສ້າງເງື່ອນໄຂ, ກົນໄກ

ແລະ ສະພາບແວດລ້ອມອັນອໍານວຍໃຫ້ແກ່:

- ການຂະຫຍາຍກໍາລັງການຜະລິດຢ່າງຕັ້ງຫນ້າ ໄປຄຽງຄູ່ກັບການປົວແປງການພົວພັນ

ການຜະລິດໃຫ້ສອດຄ່ອງ.

- ສ້າງໂຄງປະກອບ ແລະ ກົນໄກຄຸ້ມຄອງເສດຖະກິດໃຫມ່ໃຫ້ແທດເຫມາະ, ຮັບປະກັນ ໃຫ້ການເຕີບໂຕມີລັກສະນະຕໍ່ເນື່ອງ, ຫນັກແຫນ້ນ ແລະ ຖືກຕ້ອງຕາມທິດສັງຄົມນິ ຍົມ.

1. ເນື້ອໃນການປ່ຽນແປງໃຫມ່ຢູ່ປະເທດເຮົາມີແນວໃດ?

ມີຄືບົນພື້ນຖານການກໍາແຫນ້ນສະພາວະຄວາມເປັນຈິງທາງດ້ານເສດຖະກິດ-ສັງຄົມ, ການເມືອຂອງປະເທດເຮົາ ແລະ ກົດເກນພາວະວິໄສພັກເຮົາໄດ້ສ້າງຄວາມຮູ້ໃຫມ່ກ່ຽວກັບລັກສະນະ ຂອງການປະຕິວັດຢູ່ປະເທດເຮົາວ່າ” ການປະຕິວັດເຮົາພວມຢູ່ໃນໄລຍະແຫ່ງການປັບປຸງ, ຂະຫຍາຍ ແລະ ບູລະນະລະບອບປະຊາທິປະໄຕປະຊາຊົນ ກ້າວຂຶ້ນສູ່ສັງຄົມນິຍົມເທື່ອ ລະກ້າວ” ມະຕິ VI ( ສະໄຫມທີ IV ) ແລະ ມະຕິກອງປະຊຸມໃຫຍ່ຄັ້ງທີ V ຂອງພັກເຮົາ ສືບຕໍ່ຢືນຢັນວ່າ: "ການປະຕິວັດຂອງປະເທດເຮົາປັດຈຸບັນພວມຢູ່ໃນໄລຍະແຫ່ງການສືບຕໍ່ ສ້າງ ແລະ ຂະຫຍາຍລະບອບປະຊາທິປະໄຕປະຊາຊົນ,ສ້າງ ແລະ ຂະຫຍາຍລະບອບປະຊາທິປະໄຕປະຊາຊົນ, ສ້າງບັນດາປະຖົມປັດໄຈເພື່ອ ກ້າວຂຶ້ນສັງຄົມນິຍົມເທື່ອລະກ້າວ ".ກອງປະຊຸມໃຫຍ່ຄັ້ງທີ VII ຂອງພັກໄດ້ສືບຕໍ່ຢືນຢັນ ຢ່າງຫນັກແຫນ້ນວ່າ "ສືບຕໍ່ສ້າງ ແລະ ບູລະນະລະບອບປະຊາທິປະໄຕ ປະຊາຊົນຕາມເສັ້ນ ທາງສັງຄົມນິຍົມ

8. ການສ້າງ ແລະ ເສີມຂະຫຍາຍລະບອບປະຊາທິປະໄຕປະຊາຊົນມີຄວາມຈໍາເປັນພາ

ວະວິໄສຄືແນວໃດ?

ຕະຫຼອດໄລຍະ 40 ກ່ວາປີແຫ່ງການກໍ່ສ້າງ ແລະ ປົກປັກຮັກສາລະບອບໃຫມ່, ເຖິງວ່າ ພວກເຮົາຍາດໄດ້ຜົນງານອັນໃຫຍ່ຫຼວງຫຼາຍດ້ານ ແລະ ມີບາດກ້າວເດີນອັນຫນັກແຫນ້ນທີ່ ເປັນຫນ້າເພິ່ງພໍໃຈກໍຕາມ, ແຕ່ວ່າ ສ.ປ.ປ ລາວ ກໍຍັງຕົກຢູ່ໃນກຸ່ມຂອງບັນດາປະເທດທີ່ທຸກ ຍາກ ແລະ ດ້ອຍພັດທະນາກ່ວາຫມູ່ໃນໂລກ ແລະ ເສີມຂະຫຍາຍປະຊາທິປະໄຕແມ່ນບໍ່ທັນເຮັດໄດ້ພໍເທົ່າໃດ. ສະນັ້ນ, ມັນຈຶ່ງມີຄວາມຈໍາເປັນຕ້ອງໄດ້ສືບຕໍ່ເຮັດຫນ້າທີ່ໃນການເສີມຂະຫຍາຍປະຊາທິປະ ໄຕເຂົ້າໃນຂົງເຂດການເມືອງ, ເສດຖະກິດ, ວັດທະນະທໍາ-ສັງຄົມ ເພື່ອແນໃສ່ຂະຫຍາຍ ກໍາລັງການຜະລິດ, ສ້າງບັນດາປະຖົມປັດໄຈອັນຈໍາເປັນ ເພື່ອນໍາເອົາປະເທດຊາດກ້າວໄປ ສູ່ຄວາມຮັ່ງມີເຂັ້ມແຂງ, ເຮັດໃຫ້ຊີວິດການເປັນຢູ່ຂອງປະຊາຊົນລາວບັນດາເຜົ່າໄດ້ຮັບການ ປົວແປງນັບມື້ນັບດີຂຶ້ນເປັນກ້າວໆ.

**ວິຊາ ສຶກສາພົນລະເມືອງ**

**ບົດທີ 8**

* **ຄຳຖາມຄົ້ນຄ້ວາ**

1. ສາສະໜາມີຈັກປັດໄຈຕົ້ນຕໍ່ ຄືປັດໄຈໃດແດ່?

2. ສາສະໜາມີຄວາມສຳຄັນຫຍັງແນ່?

3​. ສິດ ແລະ ເສລີພາບແຕກຕ່າງກັນແນວໃດ?

4. ປະຊາທິປະໄຕ ໝາຍເຖິງຫຍັງ?

- ໃນໂລກມີຈັກລະບົບການປົກຄອງຄືລະບົບການປົກຄອງໃດແດ່?

5. ສ.ປ.ປ ລາວໃນປັດຈຸບັນມີຈັກຊົນເຜົ່າ?

- ມີຈັກໝວດພາສາ ຄືໝວດພາສາໃດແດ່?

**\*ຕອບ:**

1.​ ສາສະໜາມີ 6 ປັດໄຈຕົ້ນຕໍ່ຄື:

- ມີຜູ້ໃຫ້ກຳເນີດຢ່າງແທ້ຈິງ

- ມີຄຳສອນທີ່ມີລັກສະນະສະເພາະຂອງສາສະໜາຕົນ.

- ມີນັກບວດ, ສາວົກ, ສາສະໜາຈານ ເປັນຜູ້ເຜີຍແຜ່ຄຳສອນ ແລະ ຜູ້ສືບທອດ.

- ມີສາສະນິກະຊົນ ຫຼື ວ່າມີຜູ້ເຊື່ອຖືສາສະໜາຂອງຕົນເປັນຈຳນວນຫຼາຍພໍສົມຄວນ.

- ມີປູຊານິຍະສະຖານ ຫຼື ເຄືອງໝາຍທີ່ເປັນເອກະລັກທາງສາສະໜາຂອງຕົນ.

- ມີພິທີກຳ ຫຼື ວັນບຸນທີ່ມີລັກສະນະສະເພາະຂອງສາສະໜາຕົນ.

2. ສາສະໜາມີຄວາມສຳຄັນດັ່ງນີ້ຄື:

- ເປັນສິ່ງຍຶດຫນ່ຽວທາງໃຈ

- ເປັນເຄື່ອງມືຄວບຄຸມສັງຄົມ ເຮັດໃຫ້ຄົນຢູ່ຮ່ວມກັນໄດ້ຢ່າງເປັນສຸກ

- ເປັນບໍ່ເກີດຂອງຈາລິຍະທໍາ, ວັດທະນະທໍາ ແລະ ປະເພນີຕ່າງໆ

ທຸກໆສາສະຫນາລ້ວນແຕ່ມີຄວາມສະເຫມີພາບກັນ, ລ້ວນແຕ່ມີຈຸດປະສົງ ແລະ ເປົ້າ ຫມາຍອັນດຽວກັນນັ້ນຄື: ສັ່ງສອນໃຫ້ຄົນເປັນຄົນດີ.

3. ສິດ ແລະ ເສລີພາບແຕກຕ່າງກັນຄື:

-ສິດ ໝາຍເຖິງສິ່ງທີ່ບໍ່ມີຮູບຮ່າງ ເຊິ່ງໄດ້ຕິດຕົວມະນຸດຕັ້ງແຕ່ກຳເນີດ ຫຼື ໄດ້ມາຕາມຂໍ້ກຳນົດກົດໝາຍເພື່ອໃຫ້ມະນຸດໄດ້ຮັບປະໂຫຍດ ແລະ ມະນຸດເອງເປັນຜູ້ຊົມໃຊ້ສິດດັ່ງກ່າວໂດຍບໍ່ມີຜູ້ໃດບັງຄັບໄດ້.

- ເສລີພາບ ໝາຍເຖິງຄວາມເປັນອິດສະຫຼະ ຫຼື ອິດສະຫຼະພາບຂອງບຸກຄົນທີ່ສາມາດເຄື່ອນໄຫວໄປມາ ຫຼື ຈະເຮັດສິ່ງໃດກໍໄດ້ຕາມຄວາມຕ້ອງການຂອງຕົນໂດຍບໍ່ລະເມີດຕໍ່ສິດຂອງຄົນອື່ນ ແລະ ບໍ່ຜິດຕໍ່ລະບຽບກົດໝາຍ

4. ປະຊາທິໄຕ ໝາຍເຖິງອຳນາດເປັນຂອງປະຊາຊົນໂດຍປະຊາຊົນຢ່າງແທ້ຈິງ.

- ໃນໂລກມີ 2 ລະບົບການປົກຄອງ ຄື: 1. ການປົກຄອງແບບສັງຄົມນິຍົມ 2. ການປົກຄອງແບບທຶນນິຍົມ

5. ສປປ ລາວ ໃນປັດຈບັນມີ 50 ຊົນເຜົ່າ, ຊົນເຜົ່າທີເພີ່ມເຂົ້າມາແມ່ນ ຊົນເຜົ່າ ຍຣຸ

- ມີ 4 ໝວດພາສາຄື:

1. ໝວດພາສາລາວ-ໄຕ

2. ໝວດພາສາມອນ-ຂະແມ

3. ໝວດພາສາມົ້ງ-ອີວມຽນ

4. ໝວດພາສາຈີນ-ຕິເບດ

**ບົດທີ 7**

**1. ສິດສະເໝີພາບຂອງພົນລະເມືອງແມ່ນຫຍັງ?**

**2. ພັນທະຂອງພົນລະເມືອງແມ່ນຫຍັງ?**

**3. ຄວາມສະເໝີພາບດ້ານສິດຂອງພົນລະເມືອງມີແນວໃດ?**

**ຕອບ**

**1. ສິດສະເໝີພາບຂອງພົນລະເມືອງແມ່ນຫຍັງ?**

ແມ່ນສິດສະເໝີພາບຂອງພົນລະເມືອງລາວ ແລະ ສິດສະເໝີພາບໃນດ້ານຕ່າງໆ ທີ່ໄດ້ຮັບການຮັບຮອງ,ການປົກປ້ອງ ແລະ ການຮັບປະກັນໂດຍລັດຕໍ່ໜ້າກົດໝາຍ.

**2. ພັນທະຂອງພົນລະເມືອງແມ່ນຫຍັງ?**

- ພົນລະເມືອງລາວມີສິດສະເໝີພາບດ້ານພັນທະໃນການເຄົາລົບນັບທະທຳມະນູນແລະກົດໝາຍ.

- ພົນລະເມືອງລາວມີຄວາມສະເໝີພາບດ້ານພັນທະໃນການປະຕິບັດລະບຽບການອອກແຮງງານ, ການດຳລົງຊີວິດຂອງສັງຄົມແລະຄວາມເປັນລະບຽບຮຽບຮ້ອຍຂອງສັງຄົມ.

- ພົນລະເມືອງລາວມີຄວາມສະເໝີພາບດ້ານພັນທະໃນການປະຕິບັດພັນທະການທະຫານ ແລະ ການປົກປ້ອງຊາດ-ປ້ອງກັນຄວາມສະຫງົບ.

- ພົນລະເມືອງລາວມີຄວາມສະເໝີພາບດ້ານພັນທະໃນການປົກປັກຮັກສາ ປະເທດຊາດ ແລະ ປ້ອງກັນຄວາມສະຫງົບ.

- ພົນລະເມືອງລາວມີຄວາມສະເໝີພາບດ້ານພັນທະໃນການເສຍພາສີ ແລະ ຊ່ວຍສາ-ອາກອນຕາມລະບຽບກົດໝາຍ.**3. ຄວາມສະເໝີພາບດ້ານສິດຂອງພົນລະເມືອງມີແນວໃດ?**

ຄວາມສະເຫມີພາບດ້ານສິດຂອງພົນລະເມືອງລາວສະແດງອອກໃນແຕ່ລະດ້ານດັ່ງນີ້:

- ພົນລະເມືອງລາວມີຄວາມສະເຫມີພາບດ້ານສິດ ໃ ນການມີສັນຊາດລາວຕາມທີ່ໄດ້ກໍານົດໄວ້ໃນກົດຫມາຍ.

- ພົນລະເມືອງລາວມີຄວາມສະເຫມີພາບຕໍ່ຫນ້າກົດຫມາຍ.

- ພົນລະເມືອງລາວ ຜູ້ທີ່ມີອາຍຸ ສິບແປດ ປີຂຶ້ນໄປມີສິດປ່ອນບັດ ແລະ ຜູ້ທີ່ມີອາຍຸ ຊາວເອັດປີ ຂຶ້ນໄປມີສິດສະຫມັກຮັບເລືອກຕັ້ງ (ເວັ້ນເສຍຜູ້ທີ່ເປັນບ້າ, ເສຍຈິດ...)

- ພົນລະເມືອງລາວຍິງ-ຊາຍມີສິດເທົ່າທຽມກັນໃນດ້ານການເມືອງ, ເສດຖະກິດ, ວັດທະນະທໍາ-ສັງຄົມ ແລະ ຄອບຄົວ.

- ມີຄວາມສະເຫມີພາບດ້ານສິດໄດ້ຮັບ ການສຶກສາຮ່ໍາຮຽນ, ຍົກສູງຄວາມກ້າວຫນ້າ

- ມີຄວາມສະເຫມີພາບດ້ານສິດມີວຽກເຮັດງານທໍາ ແລະ ປະກອບອາຊີບທີ່ບໍ່ຂັດກັບກົດຫມາຍ, ຜູ້ອອກແຮງງານມີສິດໄດ້ຮັບການພັກຜ່ອນ, ໄດ້ຮັບການປິ່ນປົວໃນເວລາ ເຈັບເປັນ, ໄດ້ຮັບການຊ່ວຍເຫຼືອໃນກໍລະນີຫມົດຄວາມສາມາດໃນການອອກແຮງງານ, ເສຍອົງຄະ, ເຖົ້າແກ່ ແລະ ກໍລະນີອື່ນໆຕາມກົດຫມາຍ.

- ມີສິດເສລີພາບໃນການຕັ້ງພູມລໍາເນົາ ແລະ ການໄປມາຕາມທີ່ກໍານົດໄວ້ໃນກົດຫມາຍ.

- ມີຄວາມສະເຫມີພາບໃນການຮ້ອງທຸກ, ຮ້ອງຟ້ອງ ແລະ ສະເຫນີຄວາມເຫັນຕໍ່ອົງ ການທີ່ກ່ຽວຂ້ອງຕໍ່ກັບບັນຫາທີ່ພົວພັນເຖິງສິດ ແລະ ຜົນປະໂຫຍດສ່ວນລວມ ຫຼື ສິດ ແລະ ຜົນປະໂຫຍດສະເພາະຂອງຕົນ.

- ພົນລະເມືອງລາວມີສິດ ໂດຍບໍ່ມີໃຜຈະລ່ວງລະເມີດທາງດ້ານຮ່າງກາຍ, ກຽດສັກສີ ແລະ ເຄຫາສະຖານ, ບໍ່ຖືກຈັບຕົວ ຫຼື ກວດຄົ້ນເຄຫາສະຖານຖ້າຫາກບໍ່ມີຄໍາສັ່ງ ຂອງໄອຍະການ ຫຼື ສານປະຊາຊົນເວັ້ນເສຍແຕ່ກໍລະນີທີ່ໄດ້ກໍານົດໄວ້ໃນກົດຫມາຍ.

- ມີຄວາມສະເຫມີພາບດ້ານສິດເສລີພາບໃນການເຊື່ອຖື ຫຼື ບໍ່ເຊື່ອຖືສາສະຫນາ.

- ມີຄວາມສະເຫມີພາບດ້ານສິດເສລີພາບໃນການປາກເວົ້າ, ຂີດຂຽນ, ໂຮມຊຸມນຸມ, ຈັດຕັ້ງສະມາຄົມ ແລະ ເດີນຂະບວນທີ່ບໍ່ຂັດກັບລະບຽບກົດຫມາຍ.

- ພົນລະເມືອງລາວມີສິດເສລີພາບໃນການຄົ້ນຄ້ວາ ແລະ ນໍາໃຊ້ຄວາມກ້າວຫນ້າດ້ານ ວິທະຍາສາດ, ເຕັກໂນໂລຊີ, ປະດິດສ້າງສິລະປະວັນນະຄະດີ ແລະ ດໍາເນີນການເຄື່ອນໄຫວທາງດ້ານວັດທະນະທໍາທີ່ບໍ່ຂັດກັບລະບຽບກົດຫມາຍ.

- ລັດປົກປ້ອງສິດ ແລະ ຜົນປະໂຫຍດອັນຖືກກົດຫມາຍຂອງ ພົນລະເມືອງລາວທີ່ອາ ໄສຢູ່ຕ່າງປະເທດ.

**4.****ຄວາມຮັບຜິດຊອບຂອງພົນລະເມືອງຕ່ໍໜ້າກົດໝາຍສະແດງອອກແນວໃດ?**

ຄວາມຮັບຜິດຊອບຂອງພົນລະເມືອງຕ່ໍໜ້າກົດໝາຍສະແດງອອກດັ່ງນີ້:

* ຄວາມຮັບຜິດຊອບທາງດ້ານ ການເມືອງ
* ຄວາມຮັບຜິດຊອບທາງດ້ານ ເສດຖະກິດ
* ຄວາມຮັບຜິດຊອບທາງດ້ານ ວັດທະນະທຳ
* ຄວາມຮັບຜິດຊອບທາງດ້ານ ສັງຄົມ

**ບົດທີ 9**

**ຕອບ**

**1. ເນື້ອໃນສ້ດບໍ່ລ່ວງລະເມີດບອນຢູ່ອາໃສສະແດງອອກ**

ສິດບໍ່ລ່ວງລະເມີດບ່ອນຢູ່ອາໄສ ແມ່ນສິດພື້ນຖານຫນຶ່ງ ທີ່ນອນຢູ່ໃນບັນດາສິດເສລີ ພາບພື້ນຖານຂອງພົນລະເມືອງ ເຊິ່ງໄດ້ກໍານົດໄວ້ໃນລັດຖະທໍາມະນູນຂອງ ສາທາລະນະ ລັດປະຊາທິປະໄຕ ປະຊາຊົນລາວ ປີ 2015 (ມາດຕາ 42) ວ່າ: ພົນລະເມືອງລາວມີສິດ ໂດຍທີ່ບໍ່ມີໃຜຈະລ່ວງລະເມີດໄດ້ທາງຮ່າງກາຍ, ກຽດສັກສີ ແລະ ເຄຫະສະຖານ.

**2. ຄວາມຮັບຜິດຊອບຂອງລັດໃນການຮັບປະກັນການປະຕິບັດສິດສະເໜີພາບພື້ນຖານຂອງຜົນລະເມືອງມີ**

ລັດມີການປົກປ້ອງສິດເສລີພາບ ແລະ ສິດປະຊາທິປະໄຕຂອງພົນລະເມືອງ ຫຼື ປະຊາຊົນ ຄົນທີ່ບໍ່ມີໃຜຈະລ່ວງລະເມີດໄດ້, ທຸກອົງການ ແລະ ພະນັກງານຂອງລັດຕ້ອງໂຄສະນາອົບ ຮົມ ບັນດານະໂຍບາຍ ແລະ ລະບຽບກົດຫມາຍຂອງລັດໃຫ້ປະຊາຊົນ ທັງພ້ອມກັນຈັດຕັ້ງ ປະຕິບັດ ເພື່ອຮັບປະກັນສິດ ແລະ ຜົນປະໂຫຍດອັນຊອບທໍາຂອງປະຊາຊົນ. ຫ້າມທຸກ ການກະທໍາແບບອາດຍາສິດ, ຂົ່ມຂູ່ອັນຈະກໍ່ຄວາມເສຍຫາຍເຖິງກຽດສັກສີ, ຮ່າງກາຍ, ຊີວິດ, ຈິດໃຈ ແລະ ຊັບສົມບັດຂອງປະຊາຊົນ.

**3. ຄວາມສຳຄັນຂອງງິດການປາກເວົ້າ ແລະ ຂີດຂຽນສະແດງອອກຢູ່ບ່ອນຄື:**

ສິດເສລີພາບໃນການປາກເວົ້າ, ຂີດຂຽນ, ໂຮມຊຸມນຸມ, ຈັດຕັ້ງສະມາຄົມ ແລະ ເດີນ ຂະບວນມີການພົວພັນກັນຢ່າງສະຫນິດແຫນ້ນ, ເຊິ່ງໄດ້ກໍານົດໄວ້ໃນລັດຖະທໍາມະນູນຂອງ ສາທາລະນະລັດ ປະຊາທິປະໄຕ ປະຊາຊົນລາວ, ປີ 2015 ໃນມາດຕາ 44 ຂອງລັດຖະ ທໍາມະນູນ ແລະ ກົດຫມາຍອາຍາວ່າດ້ວຍການກະທໍາຜິດຕໍ່ຊີວິດ, ສຸຂະພາບ ແລະ ກຽດ ສັກສີຂອງບຸກຄົນອື່ນ (ປີ 1997). ໃນມາດຕາ 88, 89 ແລະ 90 ບັນດາມາດຕາເຫຼົ່າ ນັ້ນ ໄດ້ລະບຸສິດທີ່ສໍາຄັນຄື: ສິດເປັນເຈົ້າຂອງປະຊາຊົນລາວບັນດາເຜົ່າທີ່ມີ ປະຊາທິປະໄຕ ຢ່າງເຕັມສ່ວນຮັບປະກັນໃຫ້ພົນລະເມືອງລາວທຸກຄົນໄດ້ມີເງື່ອນໄຂເປັນເຈົ້າການ, ປະກອບ ສ່ວນເຂົ້າໃນການເຄື່ອນໄຫວວຽກງານຂອງລັດ ແລະ ສັງຄົມ.

**4. ກົດຫມາຍປົກປ້ອງຊີວິດ, ສຸຂະພາບ, ຊື່ສຽງ ແລະ ກຽດສັກສີຂອງພົນລະເມືອງ ມີ 2 ຢ່າງຄຶ:**

ກ. ຄວາມສໍານຶກກ່ຽວກັບກົດຫມາຍປົກປ້ອງຊີວິດ, ສຸຂະພາບ, ຊື່ສຽງ ແລະ ກຽດສັກສີຂອງພົນລະເມືອງ

ສິດໄດ້ຮັບການປົກປ້ອງທາງດ້ານກົດຫມາຍກ່ຽວກັບຊີວິດ, ຮ່າງກາຍ, ສຸຂະພາບ, ຊື່ ສຽງ ແລະ ກຽດສັກສີແມ່ນສິດພື້ນຖານຂອງພົນລະເມືອງລາວທຸກຄົນ ເປັນສິດທີ່ມີການພົວ ພັນກັບທຸກຄົນ ເຊິ່ງເປັນສິດທີ່ສໍາຄັນ ແລະ ມີຄຸນຄ່າທີ່ສຸດສໍາລັບພົນລະເມືອງລາວທຸກຄົນ.

ຂ. ເນື້ອໃນກົດຫມາຍປົກປ້ອງຊີວິດ, ສຸຂະພາບ, ຊື່ສຽງ ແລະ ກຽດສັກສີຂອງພົນລະເມືອງ

ການທໍາຮ້າຍຮ່າງກາຍ

ບຸກຄົນຜູ້ໃດຫາກໄດ້ລ່ວງລະເມີດທາງດ້ານຮ່າງກາຍ ຂອງຜູ້ອື່ນຈົນເຮັດໃຫ້ຜູ້ອື່ນໄດ້ ຮັບບາດເຈັບໂດຍເຈດຕະນາ ຈະຖືກລົງໂທດຕັດອິດສະຫຼະພາບແຕ່ ສາມເດືອນ ຫາ ຫນຶ່ງ ປີ ແລະ ຈະຖືກປັບໃຫມແຕ່ 10.000 ກີບ ຫາ 500.000 ກີບ