**ວິຊາ:ອະພິທັມ**

* **ການສັງຄາຍານາ ແລະຄວາມເປັນມາຂອງພຣະໄຕຣປີດົກ**
* **ການສັງຄາຍານາ ແມ່ນຫມາຍເຖີງການຮ້ອຍກອງພຣະທັມມະວິນັຍ ຈັດໃຫ້ເປັນຫມວດ, ເປັນ ເປັນຕົ້ນ ແລະການສັງຄາຍານາໃນຊຸມພູທະວີບມີຢູ່ 5 ຄັ້ງ**

**ປະຖົມສັງຄາຍານາ ຄັ້ງທີ 1**

**ປະຖົມສັງຄາຍານາ ຄັ້ງທີ 1 ເມື່ອພຸທທະສົກລ່ວງໄປໄດ້ 3 ເດືອນ ຜູ້ເປັນຫົວຫນ້າຄື ພຣະມະຫາກັສ ສະປະ,ພຣະອຸບາລີ, ແລະ ພຣະອານົນ ປະຊຸມສົງ 500 (ນັບທັງ3ອົງນີ້ດ້ວຍ) ປາຣົບຖ້ອຍຄໍາຂອງສຸ ພັດທະພິກຂຸ ຜູ້ບວດເມື່ອແກ່ກ່າວຈາບຈ້ວງ(ລະເມີດ)ພຣະທັມວິນັຍ ໃນເມື່ອພຣະຜູ້ມີພາຄເຈົ້າປະຣິນິພ ພານ ໄດ້ 7 ວັນເທົ່ານັ້ນ ສັງຄາຍານາ ທີ່ຖ້ໍາສັຕຕະບັນນະຄູຫາ ຂ້າງພູເຂົາເວພາຣະບັນພົດ ແຂວງ ເມືອງຣາຊະຄຶ ພະເຈົ້າອະຊາດສັຕຕູເປັນສາສະນູຜູ້ອຸປະຖາ ສັງຄາຍານາຢູ່ 7 ເດືອນ ຈື່ງສໍາເລັດ.**

ທຸຕິຍະສັງຄາຍານາ ຄັ້ງທີ 2

**ເນື້ອຄວາມໂດຍຫຍໍ້ ທຸຕິຍະສັງຄາຍານາ ເມື່ອພຸທທະສົກ 100 ປີ ພຣະຍະສະກາກັນດະຕະບຸຕ, ພຣະເຣວະຕະເຖຣະ, ພຣະສັພພະກາມີ,ພ້ອມດ້ວຍສົງ 700 ອົງ ຜູ້ກະທໍາປາຣົບເຖີງພວກພິກຂຸວັດຊີ ບຸດຜູ້ຖືຜິດພຣະວິນັຍ 10 ປະການ ທີ່ເປັນເຫດທີ່ວາຣຸກາຣາມ ເມືອງໄພສາລີ ສັງຄາຍານາຢູ່ 7 ເດືອນ ຈື່ງສໍາເລັດ ພະເຈົ້າກາລາໂສກກະຣາຊ ເປັນສາສະນູປະຖໍາ**

ຕະຕິຍະສັງຄາຍານາ ຄັ້ງທີ 3

**ຄວາມສັງເຂບ ຕະຕິສັງຄານາຍານາ ທໍາເມື່ອພຣະພຸທທະສົກລ່ວງໄປໄດ້ 217 ປີ ມີພຣະໂມກຄັນລີ ບຸດເປັນຫົວຫນ້າ ພ້ອມດ້ວຍກາຣົກສົງ 1000 ອົງ ປາຣົບພວກເດຍຣະຖີປອມມາບວຊໃນຄະນະສົງ ທໍາທີ່ອະໂສກກາຣາມ ເມືອງປາຕະລິບຸດສັງຄາຍາຢູ່ 9 ເດືອນ ຈື່ງສໍາເລັດ ໄດ້ພະເຈົ້າອະໂສກມະຫາ ຣາຊ ເປັນສາສະນູປະຖໍາ.**

ຈະຕຸຕຖະສັງຄານາຍາ ຄັ້ງທີ 4

**ສັງຄາຍານຄັ້ງທີ 4 ໂດຍຫຍໍ້ ທໍາເມື່ອພຸທທະສົກ 236 ປີ ປະຊຸມກາຣົກລົງ 6 ຫມື່ນ 7 ພັນອົງ ປາຣົບເພື່ອຈະໃຫ້ພຣະພຸທທະສາດສະຫນາ ຕັ້ງຫນັ້ນແກ່ຊາວເກາະ ສັງຄາຍານາທີ່ຖູປາຣາມອະນຸຣາ ທະບູລີ ໄດ້ພະເຈົ້າເທວາທໍາປີຍະຕິສສະເປັນສາສະນູປະຖໍາ ສັງຄາຍານາຢູ່ 10 ເດືອນຈຶ່ງສໍາເລັດ.**

ປັນຈະມະສັງຄາຍານາຄັ້ງທີ 5

**ຄວາມໂດຍຫຍໍ້ ສັງຄາຍານາຄັ້ງນີ້ ທໍາເມື່ອພຸທທະສົກລ່ວງໄປໄດ້ 432 ປີ ຜູ້ເປັນຫົວຫນ້າ ຄື ພຣະ ພຸທທະທັຕຕະເຖຣະ ພຣະຕິສສະ ພ້ອມດ້ວຍກາຣົກສົງ 1000 ອົງ ປາຣົບເຫດ ທີ່ສົງ ແຕກອອກເປັນ 2 ຝ່າຍ ຄືພວກອະໄພຄີລີວິຫານ ແລະ ພວກມະຫາວິຫານ ສັງຄາຍານາ ທີ່ມະຫາວິຫານໃນລັງກາ ທະວີບ ພະເຈົ້າວັຕຕະຄາມະນີອະໄພ ເປັນສາສະນູປະຖໍາ ສັງຄາຍານາ ຢູ່ 1 ປີ ຈື່ງສໍາເລັດ.**

ພຣະໄຕຣປີດົກ

* **ພຣະໄຕຣປີດົກແມ່ນຄໍາທີ່ບັນຈຸຄໍາສັ່ງສອນຂອງອົງສົມເດັດພຣະສັມມາສັມພຸທທະເຈົ້າຢ່າງລະອຽດເຊີ່ງແບ່ງອອກເປັນ 3 ຄໍາພີ ໃຫຍ່ໆຄື:ພຣະສູຕຕັນຕະປີດົກ,ພຣະວິນັຍປີດົກ, ແລະພຣະອະພິທັມປິດົກ.**
* ພຣະສຸຕຕັນຕະປີດົກ. **ເວົ້າເລື່ອງພຣະສູຕເຊີ່ງເປັນພຣະທັມມະເທດສະນາ ຂອງພຣະພຸທທະ ເຈົ້າ ເຊີ່ງໃນໄວ້ໃນສະຖານທີ່ຕ່າງໆບ່ອນພຣະພຸທທະເຈົ້າໄປເທດສະນາ** ລວມຄໍາສອນ 21,000 ພະທັມມະຂັນ
* ພຣະວິນັຍປິດົກ. **ແມ່ນເວົ້າເລື່ອງພຣະວິນັຍຫຼືສິກຂາບົດຕ່າງໆທັງຂອງພຣະພິກຂຸ ແລະຂອງພຣະພິກຂຸນີ ທັງທີ່ມາໃນພຣະປາຕິໂມກ ແລະ ນອກພຣະປາຕິໂມກ ເປັນຕົ້ນ** ລວມຄໍາສອນ 21,0000 ພະທັມມະຂັນ
* ພຣະອະພິທັມປິດົກ. **ເວົ້າເລື່ອງອະພິທັມ ແລະ ປະຣະມັຕຖະທັມ ເຊີ່ງເປັນທັມຂັ້ນສູງ ຫຼື ອະທິບາຍຫຼັກວິຊາການລ້ວນໆ ເຊີ່ງມີຫົວຂໍ້ໃຫຍ່ໆຢູ່ 4 ຢ່າງ ຄື ຈິຕ ເຈຕະສິກ ຮູບ ແລະ ນີພພານ ພຣະອະພິທັມແບ່ງອອກເປັນ 7 ຄໍາພີ ຄື ສັງຄີນີ, ວິພັງ, ທາຕຸກະຖາ, ບຸຄຄະລະ ບັນຍັຕ, ກະຖາວັຕຖຸ,ຍະມະກະ ແລະ ປັຕຖານ. ເປັນຕົ້ນ** ລວມຄໍາສອນ 42,000 ພະທັມມະຂັນ

**• ຕໍ່ຈາກນັ້ນມາ ຈື່ງບັງເກີດມີພຣະໄຕຣປີດົກເກີດຂື້ນຢ່າງສົມບູນມີ 3 ປີດົກ ດັ່ງໄດ້ກ່າວມາໃນເບື້ອງຕົ້ນ ແລະ ລວມຄໍາສອນຂອງພຣະພຸທທະເຈົ້າມີທັງ 3 ປີດົກ ທັງຫນົດມີຄໍາສອນ ຢູ່84,000 ພະທັມມະຂັນ ນັ້ນເອງ.**

ປະຫວັດຫຍໍ້ຄວາມເປັນມາຂອງພຣະອະພິທັມມັຕຖະສັງຄະຫະ

**ພຣະອະພິທັມ ເປັນທັມທີ່ພຣະພຸທທະເຈົ້າ ໄດ້ສະແດງໂຜດເທວະດາ ໂດຍມີຊັ້ນດຸສິດ ເທພພະບຸຕພຸທ ທະມານດາເປັນປະທານ ອັນເປັນພຸທທະຈະຣິຍາ ສະແດງຄວາມກະຕັນຍູກະຕະເວທີຕາທັມ ສ່ວນໃນ ໂລກມະນຸດພຣະອົງຊົງສະແດງ ໂດຍຫຍໍ້ແກ່ພຣະສາຣິບຸຕ ຜູ້ເປັນອັຄຄະຣະສາວົກບົກເບື້ອງຂວາ ເປັນຄັ້ງທໍາອິດທີ່ແຄ່ມຝັ່ງແມ່ນ້ໍາອະໂນດາດ ແລະ ພຣະສາຣິບຸຕກໍ່ໄດ້ນໍາເອົາພຣະອະພິທັມມນັ້ນມາສະແດງແກ່ຜູ້ເປັນລູກສິດ ໂດຍບໍ່ຫຍໍ້ ແລະບໍ່ພິສະດານເກີນໄປ ສົ່ງຜົນໃຫ້ອະພິທັມນັ້ນໄດ້ຮັບການເຜີຍແຜ່ ສືບໆກັນມາຈົນຮອດປັດຈຸບັນນີ້.**

**ພຣະອະພິທັມທີ່ພິສະດານທີ່ສຸດ ຄື ພຣະພິທັມທີ່ພຣະພຸທທະອົງຊົງສະແດງໂຜດເທວະດາ ໂດຍມີຊັ້ນ ດຸສິດ ເທພພະບຸຕພຸທທະມານດາເປັນປະທານ ໃນເທວະໂລກຕາວະຕິງສາໃນ ພັນສາ ທີ່ 7 ແຫ່ງ ການ ຕັສສະຮູ້ ໄດ້ສະແດງເປັນເວລາດົນເຖີງ 3 ເດືອນ (ຕາມເວລາໂລກມະນຸດ) ຕິດຕໍ່ກັນເປັນເວລາ ທັງກາງເວັນ ແລະ ກາງຄືນ ດັ່ງທີ່ ຄັມພີອັຕຖະສາລີນີ ກ່າວໄວ້ວ່າ ພຣະພິທັມທີ່ພຣະພຸທທະເຈົ້າ ສະແດງຕິດຕໍ່ກັນ 3 ເດືອນນັ້ນ,ບໍ່ຮູ້ຈັກຈົບສີ້ນ ບໍ່ອາດຄໍານວນໄດ້, ໂດຍບໍ່ຕ້ອງປ່ຽນອະຣິຍະບົດ ສ່ວນ ມະນຸດນັ້ນບໍ່ສາມາດຟັງອະພິທັມທີ່ພິສະດານໂດຍບໍ່ປ່ຽນອະຣິຍະບົດໄດ້ ຄືມີແຕ່ອະຣິຍະບໄດດຽວ ຄື ຈະນັ່ງຟັງຕິດຕໍ່ກັນທັງກາງເວັນ ແລະ ກາງຄືນເປັນເວລາດົນເຖີງ 3 ເດືອນບໍ່ໄດ້ເດັດຂາດ ທີ່ເທວະດາ**

**ນັ່ງຟັງຕິດຕໍ່ກັນໄດ້ນັ້ນ ກໍ່ເພາະວ່າ ໃນບາລີທັມມະຫະທະນະວິພັງ ແຫ່ງຄັມພີວິພັງ ອະພິມທັມປິດົກ (ພຣະໄຕຣປີດົກເຫຼັ້ມທີ 15) ໄດ້ກ່າວເຖີງອາຍຸຂອງເທວະດາຊັ້ນຕາວະຕິງສາໄວ້ວ່າ 100 ປີຂອງ ມະນຸດ ນັບເປັນວັນຫນຶ່ງ ຄືນຫນື່ງ ຂອງເທວະດາຊັ້ນຕາວະຕິງ ເທວະດາຊັ້ນຕາວະຕິງສານັ້ນມີອາຍຸ 1000 ປີ ທິພ ນັບຢ່າງມະນຸດມີປະມານ 36 ລ້ານປີ ຈະເຫັນໄດ້ວ່າ ຣະຍະເວລາ 3 ເດືອນໃນໂລກ ມະນຸດນັ້ນບໍ່ດົນເລີຍ ເມື່ອປຽບທຽບກັບເວລາໃນສະຫວັນຊັ້ນຕາວະຕິງສາ.**

* **ຄັມພີອະພິທັມມັຕຖະສັງຄະຫະ ເປັນຄັມພີທີ່ຮີບໂຮມ ເນື້ອຄວາມສໍາຄັນຂອງພຣະໄຕຣປີດົກໂດຍສະເພາະແມ່ນອະພິທັມປິດົກມາໄວ້ໂດຍຫຍໍ້ເຊິ່ງ**

**ແບ່ງອອກເປັນ 9 ປະຣິເສສ ຄື**

**1.ປະຣິເສສ ທີ 1 ຄື ຈິຕຕະສັງຄະຫະ**

**2.ປະຣິເສສ ທີ 2 ຄື ເຈຕະສິກສັງຄະຫະ**

**3.ປະຣິເສສ ທີ 3 ຄື ປະກິນນະກະ ສັງຄະຫະ**

**4.ປະຣິເສສ ທີ 4 ຄື ວິຖີສັງຄະຫະ**

**5.ປະຣິເສສທີ່ 5 ຄື ວິຖີມຸຕຕະສັງຄະຫະ**

**6.ປະຣິເສສທີ 6 ຄື ຮູບສັງຄະຫະ**

**7.ປະຣິເສສ ທີ 7 ຄື ສະມຸຈຈະຍະສັງຄະຫະ**

**8.ປະຣິເສສທີ 8 ຄື ປັຈຈະຍະສັງຄະຫະ**

**9.ປະຣິເສສ ທີ 9 ຄື ກັມມັຕຖານສັງຄະຫະ**

* ຈຸດປະສົງຂອງການສຶກສາ ພຣະອະພິທັມມັຕຖະສັງຄະຫະ

**1.ເພື່ອໃຫ້ຮູ້ເຖີງພຸທທະຈະຣິຍາທີ່ພຣະພຸທທະເຈົ້າໄດ້ສ້າງສົມມາ ແລະ ສໍານຶກໃນບຸນຄຸນອັນຫາ ປຽບທຽບບໍ່ໄດ້ເລີຍ ເຖີງການສ້າງປາຣະມີສະແຫວງຫາໂມກຂະທັມ ເພື່ອນໍາມາສະແດງແກ່ພຸທທະບໍລິ ສັຕທັງຫຼາຍໃຫ້ຮູ້ຕາມ.**

**2.ເພື່ອຮັກສາຫຼັກຄໍາສອນ ຂອງອົງພຣະສັມມາສັມພຸທທະເຈົ້າໄວ້ໃຫ້ອະນຸຊົນຄົນລຸ່ນຫຼັງໄດ້ສຶກສາ ແລະ ເປັນຊ່ວຍກັນສືບອາຍຸພຣະພຸທທະສາດສະຫນາໃຫ້ຫມັ່ນຄົງຕະຫຼອດໄປ.**

**3. ເພື່ອກໍາຈັດຄວາມມືດບອດ ແລະ ໄດ້ຮູ້ຈັກເອົາພຣະທັມມາໄຊ້ ໃນການດໍາລົງຊີວິດ ຢ່າງຖືກຕ້ອງ ແລະ ພົ້ນຈາກໄພອັນຕະລາຍທັງປວງ ເເລະ ເພື່ອໃຫ້ເກີດອະຣິຍະປັນຍາ ອັນແທ້ຈິງທີ່ພົ້ນຈາກທຸກທັງ ປວງ ແລະ ເຂົ້າສູ່ຄວາມເປັນອະມະຕະສຸກ.**

**4.ເພື່ອການສຶກສາຮຽນຮູ້ ຄວາມເປັນສັຈຈະທັມທີ່ໄຈ້ແຍກສະພາວະທັມ ຂອງຄວາມຈິງທຸກລະດັບ ແລະ ເພື່ອໃຫ້ເຂົ້າໃຈທີ່ກໍາລັງເກີດຂື້ນໃນຊີວິດປະຈໍາວັນຂອງຕົວເຮົາ ໃນຄວາມເຫັນຜິດ ຄວາມຍຶດຫມັ້ນຖືຫມັ້ນໃນສິ່ງຕ່າງໆ ແລະ ສິ່ງທີ່ເຮົາບຊ່ຮູ້ສະສົມໄວ້ມາດົນນານໃນສັງສະຣະວັຕນີ້.**

**5.ເພື່ອໃຫ້ຮູ້ເຖີງຄວາມບໍ່ມີຕົວຕົນ ຄືບໍ່ມີສັດ ບໍ່ມີບຸຄຄົນ ເປັນຕົ້ນ ມີແຕ່ສະພາວະປະຣະມັຕຕະຖະທັມ ຄື ຈິຕ ເຈຕະສິກ ຮູບ ນິພພານ ສິ່ງທີ່ເກີດຂື້ນໂດຍອາໃສມີເຫຕປັຈໄຈມາປຸງແຕ່ງແລ້ວກໍ່ດັບໄປ.**

**ປະຣິເສສ ທີ 1**

**ຈິຕຕະສັງຄະຫະ**

ສັມມາ ສັມພຸທທະມະຕຸລັງ ສະສັທທັມມະຄະນຸຕຕະມັງ

ອະພິວາທິຍະ ພາສິສສັງ ອະພິທັມມັຕຖະສັງຄະຫັງ

**ຂ້າພະເຈົ້າ (ພຣະນຸຣຸທທະເຖຣະ) ຂໍນອບນ້ອມຖວາຍອະພິວັນທະນາການ ແດ່ພຣະພຸທທະເຈົ້າ ຜູ້ຕັສສະຮູ້ ເຍີຍຍະທັມທັງຫຼາຍເອງ ບໍ່ມີຜູ້ປຽບເທົ່າ ພ້ອມດ້ວຍພຣະສັຕທັມ ແລະ ຄະນະພຣະອະຣິ ຍະສາວົກທັງຫຼາຍ ເປັນຜູ້ອຸດົມແລ້ວ ຈັກແຕ່ງຄັມພີ ທີ່ມີນາມວ່າ ອະພິທັມມັຕຖະສັງຄະຫະຕໍ່ໄປ. ອະພິທັມມັຕຖະສັງຄະຫະ ຫມາຍຄວາມວ່າ ການຮີບໂຮມເນື້ອຄວາມຂອງ ອະພິທັມຄື: ຈິຕ ເຈຕະສິກ ຮູບ ນິພພານ ເປັນຕົ້ນ.**

ປະຣະມັຕຖະທັມ 4

ຕັຕຖະ ວຸຕຕາພິທັມມັຕຖາ ຈະຕຸທາ ປະຣະມັຕຖະໂຕ

ຈິຕຕັງ ເຈຕະສິກັງ ຣູປັງ ນິພພານະມິຕິ ສັພພະຖາ.

**ໃນອະພິທັມມັຕຖະສັງຄະຫະນັ້ນ, ເມື່ອວ່າໂດຍປະຣະມັຕຖະທັມແລ້ວ ບຊ່ວປະການໃດໆ ຍ່ອມມີ ເນື້ອຄວາມຂອງອະພິທັມຢູ່ 4 ປະການ ຄື: ຈິຕ ເຈຕະສິກ ຮູບ ນິພພານ**

ປະຣະມັຕຖະທັມມີ 4 ຢ່າງຄື

**1**.ຈິຕ **ທັມມະຊາດທີ່ຮູ້ອາຣົມ (ອາຣັມມະນະວິຊານະນະລັກຂະນັງ) ຫມາຍຄວາມວ່າ ໄດ້ຮັບອາຣົມຢູ່ ເລື່ອຍໆ ຈື່ງເອີ້ນວ່າຮູ້ອາຣົມ**

**2.**ເຈຕະສິກ **ທັມມະຊາດທີ່ອາໃສຈິຕເກີດ (ຈິຕຕະນິສິຕະລັກຂະນັງ) ເຈຕະສິກນີ້ເມື່ອເກີດຂື້ນ ກໍ່ຕ້ອງ ເກີດໃນຈິຕເລື່ອຍໆ ເມື່ອຈິຕເກີດ ເຈຕະສິກກໍ່ເກີດ ເມື່ອຈິຕດັບເຈຕະສິກກໍ່ດັບພ້ອມໆກັນ.**

**3.**ຮູບ **ທັມມະຊາດທີ່ເຊື່ອມໄປເພາະວິໂຣທິປັຈຈັຍ (ຣູປປະນະລັກຂະນັງ) ຫມາຍຄວາມວ່າ ຮູບນີ້ເມື່ອ ຖືກວິໂຣທິປັຈຈັຍ ຄືປັຈຈັຍທີ່ບໍ່ຖືກກັນ ເຊີ່ງໄດ້ແກ່ຄວາມເຢັນ ແລະ ຄວາມຮ້ອນ ເປັນຕົ້ນ ແລ້ວ ຍ່ອມປ່ຽນແປງໄປຕາມການເວລາ.**

**4.**ນິພພານ **ທັມມະຊາດທີ່ສະຫງົບຈາກຮູບນາມ ຂັນ 5 (**ສັນຕິລັກຂະນັງ**)**

ຈິຕຄືຫຍັງ?

ຈິຕ **ຄືທັມມະຊາດຊະນິດຫນື່ງທີ່ຮູ້ອາຣົມ ຈິຕເປັນຜູ້ຮູ້ ສິ່ງທີ່ຖືກຮູ້ ເເມ່ນເອີ້ນວ່າອາຣົມ**

* ຈິຕ **ຄືທັມມະຊາດຊະນິດຫນື່ງ ທີ່ ຮັບ ຈື່ ຄິດ ຮູ້ ເຊີ່ງອາຣົມ.**
* ຈິຕ **ຕ້ອງຮັບອາຣົມຈື່ງຮູ້ ແລະ ຈື່ຈໍາ ແລະ ຄິດຕໍ່ໄປ.**
* ຈິຕ **ມີຊື່ ເອີ້ນຫຼາຍຄໍາດ້ວຍກັນເຊັ່ນ ໃຈ ມະນາຍະຕະນະ ມະໂນວິນຍານ ວິນຍານນະຂັນ ມະໂນມະໂນວິນຍານນະທາຕຸ ມະໂນທະວາຣະວັຊຊະນະ.**

ອໍານາດຂອງຈິຕ

**1. ມີອໍານາດໃນການກະທໍາ ຄື ເຮັດໃຫ້ຢ້ານກົວ ທໍາກິຣິຍາມະຣະຍາຕທີ່ຫນ້າຮັກ ຫຼື ຜະລິດສິ່ງຕ່າງໆ ເຊັ່ນ ລົດ ເຮືອນ ຍົນ ແລະ ອື່ນໆ ທັງຫນົດນີ້ເອີ້ນວ່າ ວິຈິຕໃນການກະທໍາ.**

**2. ມີອໍານາດດ້ວຍຕົນເອງ ຄື ຈິຕນັ້ນມີທັງຈິຕກຸສົລ ຈິຕອະກຸສົລ ຈິຕກະຣິຍາ ຈິຕທີ່ເປັນບຸນ ຈິຕທີ່ເປັນ ບາບ ຈິຕທີ່ໂງ່ ຈິຕທີ່ມີປັນຍາ ລວມແລ້ວ ເອີ້ນວ່າ ວິຈິຕດ້ວຍຕົນເອງ.**

**3. ມີອໍານາດໃນການສະສົມກັນ ແລະ ກິເລສ ຄື ຈິຕນັ້ນເອງ ທີ່ເປັນຕົ້ນເຫຕໃນການທໍທັມບາບ ທໍາ ກຸສົລ ອຸກຸສົລ ທໍາບຸນ ທໍາບາບ ທໍາຊານອະພິນຍາ ເມື່ອໄດ້ທໍາໄປແລ້ວກໍ່ເກັບຄວາມດີຄວາມຊົ່ວນັ້ນໄວ້ ເອີ້ນວ່າ ວິຈິຕໃນການສະສົມກັນ ແລະ ກິເລສ.**

**4. ມີອໍານາດໃນການຮັກສາວິບາກ ຄື ຜົລຂອງກັມທັງຫຼາຍທີ່ເປັນກຸສົລກັມ ແລະ ອະກຸສົລກັມ ທີ່ຈິຕ ທໍາໄວ້ນັ້ນບໍ່ສູນຫາຍໄປໃສ ຜົລຂອງກັມນັ້ນບໍ່ເຊື່ອມຄຸນນະພາບ ເຖີງວ່າຈະດົນນານເທົ່າໃດກໍ່ຕາມ ເມື່ອມີໂອກາດ ສົ່ງຜົລ ມັນກໍ່ໃຫ້ຜົລໄດ້ຕະຫຼອດເວລາ ເຊີ່ງເອີ້ນວ່າ ວິຈິຕ ໃນການຮັກສາໄວ້ເຊີ່ງ ວິບາກກັມ ແລະ ກິເລສກັມ ທີ່ໄດ້ສະສົມໄວ້.**

**5. ມີອໍານາດໃນການສະສົມສັນດານຂອງໂຕເອງ ຄື ຖ່າໄດ້ຄິດ ໄດ້ກະທໍາຢ່າງໃດຢ່າງຫນື່ງກໍ່ຕາມ ຖ້າໄດ້ ທໍາຢູ່ເລື່ອຍໆ ທໍາຢູ່ສະເຫນີແລ້ວ ກໍ່ຝັ່ງຕິດເປັນນິໃສສັນດານ ມັກຈະຄິດຢ່າງນັ້ນ ທໍາຢ່າງນັ້ນໄປເລື່ອຍໆ ໄປ ເອີ້ນວ່າ ວິຈິຕໃນການສະສົມສັນດານຂອງຕົນເອງ**

**6. ມີອໍານາດຕໍ່ອາຣົມຕ່າງໆ ຄື ຈິຕຈະຮັລອາຣົມໄດ້ຕ່າງໆ ບໍ່ຈໍາກັດ ແລະ ສໍາຄັນທີ່ສຸດ ຄື ຄົນພານ ຈະຮັບອາຣົມທີ່ບໍ່ດີໄດ້ງ່າຍ ສໍາລັບບັນດິດຈະຮັບອາຣົມທີ່ດີໄດ້ງ່າຍ ເອີ້ນວ່າ ວິຈິຕດ້ວຍອາຣົມຕ່າງໆ ເມື່ອກ່າວໂດຍສະພາວະແລ້ວ ຈິຕມີສະພາວະຫນື່ງດຽວ ຄື ຮັບຮູ້ອາຣົມ ແຕ່ວ່າໂດຍອາການທີ່ຮູ້ ຕາມ ປະເພດທີ່ຮູ້ ຄື ຮູ້ໃນເລື່ອງຂອງກາມ ເລື່ອງເປັນບຸນເປັນບາບ ເລື່ອງຂອງຮູບຊານ ອະຣູບຊານ ແລະ ນິພພານ ຖ່າກ່າວຕາມອາການທີ່ຮູ້ແລ້ວ ຈໍາແນກໄດ້ 4 ປະເພດ ນັບຈໍານວນໂດຍຫຍໍ້ 89 ດວງ ແລະ ໂດຍພິສະດານ 121 ດວງ**

ຈິຕ ມີ 4 ປະເພດ ຄື

**(1.ກາມາວະຈອນຈິຕ ມີ 54 (2.ຣູປາວະຈອນຈິຕ ມີ 15**

**(3.ອະຣູປາວະຈອນຈິຕ ມີ 12 (4.ໂລກຸຕຕະຣະຈິຕ ມີ 8 ຫຼື 40 ຮວມເປັນ 89 ຫຼື 121 ດວງ ນັ້ນ ເອງ.**

ການສະແດງຈິຕປະຣະມັຕ 89 ຫຼື 121 ດວງ

**ໂລພະມູລະຈິຕ 8**

**ໂທສະມູລະຈິຕ 2 ລວມເປັນ ອະກຸສົລຈິຕ 12**

**ໂມຫະມູລະຈິຕ 2**

**ອະເຫຕຸກະອະກຸສົລວິບາກຈິຕ 7**

**ອະເຫຕຸກະກຸສົລວິບາກຈິຕ 8. ລວມເປັນ ອະເຫຕຸກະຈິຕ 18**

**ອະເຫຕຸກະກະຣິຍາຈິຕ 3**

**ມະຫາກຸສົລຈິຕ8**

**ມະຫາວິບາກຈິຕ 8 ລວມເປັນ ກາມາວະຈະຣະໂສ ພະນະຈິຕ 24**

**ມະຫາກະຣິຍາຈິຕ 8**

**ຣູປາວະຈະຣະກຸສົລຈິຕ 5**

**ຣູປາວະຈະຣະວິບາກຈິຕ 5 ລວມເປັນ ຣູປາວະຈະຣະມີ 15**

**ຣູປາວະຈະຣະກະຣິຍາຈິຕ 5**

**ອະຣູປາວະຈະຣະກຸສົລຈິຕ 4**

**ອະຣູປາວະຈະຣະວິບາກຈິຕ 4 ລວມເປັນ ອະຣູປາວະຈະຣະມີ 12**

**ອະຣູປາວະຈະຣະກະຣິຍາຈິຕ 4**

**ໂສດາປັຕຕິມັຄຈິຕ 1 ຫຼື 5**

**ສະກະທາຄາມິມັຄຈິຕ 1 ຫຼື 5 ລວມເປັນ ຄຄະຈິຕ 4 ຫຼື 20**

**ອະນາຄາມີມັຄຈິຕ1 ຫຼື 5**

**ອະຣະຫັນຕະຜົລຈິຕ 1 ຫຼື 5**

**ໂສດາປັຕຕິຜົລຈິຕ 1 ຫຼື 5**

**ສະກະທາຄາມີຜົລຈິຕ 1 ຫຼື 5 ລວມເປັນ ຜົລຈິຕ 4 ຫຼື 20**

**ອະນາຄາມີຜົລຈິຕ 1 ຫຼື 5**

**ອະຣະຫັນຕະຜົລຈິຕ 1 ຫຼື 5**

ຄວາມຫມາຍຂອງຊື່ຈິຕ

ກາມາວະຈະຣະຈິຕ **ຫມາຍຄວາມວ່າ ຈິຕທີ່ຕິດຢູ່ຫຼົງຢູ່ ຫຼືຈິຕທີ່ທ່ອງທ່ຽວເກີດຢູ່ໃນພູມ ອັນເປັນທີ່ເກີດ ແຫ່ງວັຕຖຸກາມ ແລະ ກິເລສກາມເປັນສ່ວນຫຼາຍ**

ອະກຸສົລຈິຕ **ຫມາຍຄວາມວ່າ ຈິຕທີ່ບໍ່ສະຫຼາດ ບໍ່ດີ ບໍ່ງາມ ເປັນຈິຕທີ່ຊົ່ວ ຈິຕທີ່ມີໂທດ ແລະ ໃຫ້ຜົລ ກົງກັນຂ້າມກັບກຸສົລຈິຕຫຼືຈິຕທີ່ເປັນຈິຕທີ່ປະກອບກັບອະກຸສົລເຈຕະສິກ.**

ໂລພະມູລະຈິຕ **ຫມາຍຄວາມວ່າ ຈິຕທີ່ເກີດຂື້ນໂດຍເປັນມີໂລພະ ເຈຕະສິກເປັນມູນ ເປັນປະທານ**

ໂທສະມູລະຈິຕ **ຫມາຍຄວາມວ່າ ຈິຕທີ່ເກີດຂື້ນໂດຍມີໂທສະເຈຕະສິກ ເປັນມູນ ເປັນປະທານ**

ໂມຫະມູລະຈິຕ **ຫມາຍຄວາມວ່າ ຈິຕທີ່ເກີດຂື້ນໂດຍມີ ໂມຫະເຈຕະສິກ ເປັນມູນ ເປັນປະທານ**

ອະເຫຕູກະຈິຕ **ຫມາຍຄວາມວ່າ ຈິຕທີ່ບໍ່ເປັນບຸນເປັນບາບ ຫຼື ຈິຕທີ່ບໍ່ມີເຫຕ 6 ປະກອບ ໂລພະ ໂທສະ ໂມຫະ ອະໂລພະ ອະໂທສະ ອະໂມຫະ)**

ອະກຸສົລວິບາກຈິຕ **ຫມາຍຄວາມ ວ່າວິບາກທີ່ເກີດຂື້ນຈາກອະກຸສົລກັມ 12 ມີການເຫັນ ການໄດ້ຍິນ ການໄດກິ່ນທີ່ບໍ່ດີ ເປັນຕົ້ນ**

ອະເຫຕຸກະກງສົລວິບາກຈິຕ **ຫມາຍຄວາມວ່າ ວິບາກທີ່ເກີດຂື້ນຈາກມະຫາກຸສົລກັມ 8 ມີການເຫັນ ການໄດ້ຍິນ ການໄດ້ກິ່ນທີ່ດີ ເປນຕົ້ນ ແຕ່ເປັນອະເຫຕຸກະ**

ອະເຫຕຸສຸກະກະຣິຍາຈິຕ **ຫມາຍຄວາມວ່າ ຈິຕທີ່ເກີດຂື້ນໂດຍລໍາພັງ ບໍ່ໄດ້ອາໃສກັມແຕ່ຢ່າງໃດ ແລະ ບໍ່ເປັນບຸນ ແຕ່ເປັນອະເຫຕຸກະ**

ອະໂສພະນະຈິຕ **ຫມາຍຄວາມວ່າ ຈິຕທີ່ນອກຈາກໂສພະນະຈິຕທີ່ເປັນຈິຕດີງາມ ຫຼື ເປັນຈິຕທີ່ບໍ່ດີບໍ່ໄດ້ ເກີດຂື້ນພ້ອມກັບໂສພະນະເຈຕະສິກ**

ໂສພະນະຈິຕ **ຫມາຍຄວາມວ່າ ຈິຕທີ່ເກີດຂື້ນພ້ອມກັນກັບໂສພະນະເຈຕະສິກ ຫຼື ເປັນຈິຕທີ່ດີງາມ ມະຫາກຸສົລຈິຕ ຫມາຍຄວາມວ່າ ຈິຕທີ່ບໍ່ມີໂທດ ແລະ ໃຫ້ຜົລເປັນຄວາມສຸກ ແລະ ສາມາດໃຫ້ຜົລ ເກີດຂື້ນຫຼາຍກ່ວຕົນ ແລະ ເປັນເບື້ອງຕົ້ນຂອງຊານ ອະພິນຍາ ມັຄຜົລ ເປັນຕົ້ນ**

ມະຫາວິບາກຈິຕ **ຫມາຍຄວາມວ່າ ຈິຕທີ່ເປັນຜົລຂອງມະຫາກຸສົລ ເພາະເມື່ອວ່າ ໂດຍເວທະນາ ສັມປະໂຍຄະ ສັງຂານແລ້ວ ກໍ່ຄືກັນກັບມະຫາກຖສົລທຸກໆປະການ**

ມະຫາກະຣິຍາຈິຕ **ຫມາຍຄວາມວ່າ ຈິຕທີ່ຊື່ວ່າມະຫາກຸສົລນັ້ນລະ ເກີດຂື້ນໃນສັນດານຂອງພຣະອາຣະຫັນ**

ຣູປາວະຈະນະ **ຫມາຍຄວາມວ່າ ຈິຕທັງ 15 ດວງນີ້ ທ່ອງທ່ຽວເກີດຢູ່ໃນພູມອັນເປັນບ່ອນເກີດແຫ່ງກິ ເລສສະຮູບ ແລະ ວັຕຖຸອະຮູບເປັນສ່ວນຫຼາຍ**

ມະຫັຄຄະຕະຈິຕ **ຫມາຍຄວາມວ່າ ຈິຕທີ່ເຂົ້າຮອບຄວາມເປັນໃຫຍ່ ແລະ ປະເສີດ**

ໂລກີຍະຈິຕ **ຫມາຍຄວາມວ່າ ຈິຕເຫຼົ່ານີ້ຕ້ອງເກີດຢູ່ໃນໂລກທັງ 3 ຄື ກາມະໂລກ ຮູບໂລກ ອະຮູບໂລກ**

ໂລກຸຕຕະຣະຈິຕ **ຫມາຍຄວາມວ່າ ຈິຕທີ່ກໍາລັງພົ້ນ ແລະ ຈິຕທີ່ພົ້ນຈາກໂລກທັງ 3**

ສະເຫຕຸກະຈິຕ **ຫມາຍຄວາມວ່າ ຈິຕທີ່ປະກອບດ້ວຍເຫຕ**

ຈໍາແນກຈິຕ 121 ເປັນນັຍໆ ມີຢູ່ 9 ນັຍ ຄື

1. ຊາຕເພທະນັຍ **ການເເຍກປະເພດຂອງຈິຕໂດຍຊາດ ມີ 4 ຊາດ ຄື ອະກຸສົລຊາດ ກຸສົລຊາດ ວິ ປາກະຊາດ ກະຣິຍາຊາດ ເປັນຕົ້ນ**

2. ພູມເພທະນັຍ **ການແຍກປະເພດຂອງຈິຕໂດຍພູມ ມີ 4 ພູມ ຄື ກາມະພູມ ຣູປະພູມ ອະຣູປະພູມ ໂລກຸຕຕະຣະພູມ**

3. ໂສພະນະເພທະນັຍ **ການແຍກປະເພດຂອງຈິຕໂດຍ ອະໂສພະນະ ແລະ ໂສພະນະ**

4. ໂລກເພທະນັຍ **ການແຍກປະເພດຂອງຈິຕໂດຍ ໂລກີຍະ ແລະ ໂລກຸຕຕະຣະ**

5. ເຫຕຸເພທະນັຍ **ການເເຍກປະເພດຂອງຈິຕ**

6. ຊານເພທະນັຍ **ການເເຍກປະເພດຂອງຈິຕ ໂດຍ ຊານ ແລະ ອະຊານ**

7. ເວທະນາເພທະນັຍ **ການແຍກປະເພດຂອງຈິຕໂດຍ ເວທະນາ 5 ຄື ສຸຂເວທະນາ ທຸກຂະເວທະນ ໂສມະນັສເວທະນາ ໂທມະນັສເວທະນາ ອຸເປກຂາເວທະນາ**

8. ສັມປະໂຍຄະເພທະນັຍ **ການເເຍກປະເພດຂອງຈິຕ ໂດຍ ສັມປະຍຸຕ ແລະ ວິບປະຍຸຕ**

9. ສັງຂານເພທະນັຍ **ການແຍກປະເພດຂອງຈິຕ ໂດຍ ອະສັງຂາຣິກະ ແລະ ອະສັງຂາຣິກະ**

ຈິຕທີ່ເຮັດໃຫ້ມີການຫົວຂວັນໃນບຸຄົລທັງ 3 ພວກ ຄື

1.ປຸຖຸຊົນຫົວຂວັນດ້ວຍຈິຕ 8 ຈະພວກ ຄື

**ໂລພະມູລະໂສມະນັສ 4 ມະຫາກຸສົລໂສມະນັສ 4**

2.ຜົລເສຂະບຸຄຄົນ 3 ຫົວຂັວນດ້ວຍຈິຕ 6ຄື

**ທິຕຖິຄະຕະວິບປະຍຸຕຕະໂສມະນັສ 2 ມະຫາກຸສົລ ໂສມະນັສ 4**

3.ພຣະາຣະຫັນ ຫົວຂັວນດ້ວຍຈິຕ 5 ດວງ ຄື

**ຫະປິຕຸບປາທະຈິຕ 1 ມະຫາກິຣິຍາໂມະນັສ 4**

ປະຣິເສຈທີ 2

ເຈຕະສິກສັງຄະຫະ

* ເຈຕະສິກແມ່ນຫຍັງ?

**ເຈຕະສິກ ແມ່ນທັມມະຊາດຊະນິດຫນຶ່ງທີ່ປະກອບກັບຈິຕ ແລະ ປຸງແຕ່ງຈິຕໃຫ້ປະພຶດຕາມສະພາວະ**

**ນັ້ນໆ**

* ປັນຈະຂັນ
* **ຄໍາວ່າ ຂັນ ແປວ່າກອງ ສ່ວນປັນຈະຂັນ ຫຼືເບັນຈະຂັນ ຄື ຂັນ 5 ໄດ້ແກ່ ຮູບຂັນ,ເວທະນາ ຂັນ,ສັນຍາຂັນ, ສັງຂານຂັນ, ວິນຍານຂັນ**

1.ຮູບຂັນ **ຄື ກອງຮູບ ໄດ້ແກ່ ຮູບທັມທັງຫນົດ 28 ນັ້ນ ໃນແຕ່ລະຮູບກໍ່ເອີ້ນວ່າ ຮູບຂັ້ນ**

2.ເວທະນາຂັນ **ກອງເວທະນາ ໄດ້ແກ່ ເວທະນາເຈຕະສິກ**

3.ສັນຍາຂັນ **ກອງສັນຍາ ໄດ້ແກ່ ສັນຍາເຈຕະສິກ**

4.ສັງຂານຂັນ **ກອງສັງຂານ ໄດ້ແກ່ ເຈຕະສິກທີ່ເຫຼືອ 50 ດວງ ມີຄວາມຫມາຍໃນເຈຕະສິກ 50 ດວງນີ້ດວງໃດດວງຫນື່ງ ແມ່ນພຽງດວງດຽວກໍ່ເປັນສັງຂານຂັນ**

5.ວິນຍານຂັນ **ກອງວິນຍານ ໄດ້ແກ່ຈິຕທັງຫນົດ ຫມາຍຄວາມວ່າໃນຈິຕທັງຫນົດ ດວງໃດດວງຫນື່ງ ແມ່ນພຽງດວງດຽວ ກໍ່ເປັນວິນຍານຂັນ**

**ສ່ວນພຣະນິພພານເປັນປະຣະມັຕຖະທັມເຊັ່ນດຽວກັນກັບຈິຕ ເຈຕະສິກ ຮູບ ແຕ່ເຫດໃດຈື່ງບໍ່ໄດ້ເປັນ ຂັນ ເພາະພຣະນິພພານນັ້ນເປັນທັມທີ່ພົ້ນຈາກຂັນທັງ 5 ຈື່ງເອີ້ນພຣະນິພພານວ່າ ຂັນວິມຸຕຕິ**

* ລັກສະນະ 4 ປະການຂອງເຈຕະສິກ

1.ເອກຸປປາທະ **ເຈຕະສິກນີ້ເກີດພ້ອມກັບຈິຕເລື່ອຍໆ ຫມາຍຄວາມວ່າ ເມື່ອຈິຕເກີດເຈຕະສິກກໍ່ເກີດຂື້ນ**

**ດ້ວຍກັນ ຈະວ່າຈິຕເກີດກ່ອນ ເຈຕະສິກເກີດຕາມຫຼັງ ຫຼື ເຈຕະສິກເກີດກ່ອນ ຈິຕເກີດຕາມຫຼັງນັ້ນກໍ່ບໍ່ແມ່ນ.**

2.ເອກະນິໂຣທະ **ໃນທອງນອງດຽວກັນ ເມື່ອຈິຕດັບ ເຈຕະສິກກໍ່ດັບບໍ່ມີຜູ້ໃດດັບກ່ອນ ຫຼື ຕາມຫຼັງ.**

3.ເອກາລັມພະນະ **ອາຣົມທີ່ເຈຕະສິກເຂົ້າໄປຮັບຢູ່ເປັນອາຣົມດຽວກັນກັບຈິຕທີ່ເຂົ້າໄປຮັບ ເຊັ່ນ ຈິຕ ຮັບອາຣົມສີຂາວ ເຈຕະສິກກໍ່ຮັບອາຣົມສີຂາວຄືກັນ ຈິຕຮັບອາຣົມສີດໍາ ເຈຕະສິກກໍ່ຮັບອາຣົມສີດໍາຄືກັນ.**

4. ເອກະວັຕຖຸກະ **ທີ່ອາໃສເກີດຂອງເຈຕະສິກກໍ່ເປັນຊະນິດດຽວກັນກັບທີ່ອາໃສເກີດຂອງຈິຕ ເຊັ່ນ ຊາອາໃສຕາເກີດ ເຈຕະສິກກໍ່ອາໃສຕາເກີດຄືກັນ ຈິຕອາໃສຫູເກີດ ເຈຕະສິກກໍ່ອາໃສຊູເກີດຄືກັນ ຈິຕ ອາໃສຫົວໃຈເກີດ ເຈຕະສິກກໍ່ອາໃສຫົວໃຈເກີດຄືກັນ**

**ເຈຕະສິກທັງຫມົດ ແມ່ນ 52 ດວງ ເຊີ່ງແຕ່ລະດວງກໍ່ມີລັກສະນະແຕກຕ່າງກັນອອກໄປ ບໍ່ຄືກັນເລີຍ ເຊິ່ງເຈຕະສິກນັ້ນຍັງແບ່ງອອກເປັນ 3 ປະເພດດ້ວຍກັນ ຄື. ເຈຕະສິກ 52 ດວງ ພ້ອມຄໍາແປ ແລະ ຄວາມຫມາຍ**

ອັນຍະສະພານາເຈຕະສິກ 13 ຄື

ສັພພະຈິຕຕະສາທາຣະນາເຈຕະສິກ 7

1. ຜັສສະ **ທັມມະຊາດທີ່ກະທົບອາຣົມ**

2. ເວທະນາ **ທັມມະຊາດເສບອາຣົມ**

3. ສັນຍາ **ທັມມະຊາດທີ່ຈື່ຈໍາອາຣົມ**

4. ເຈຕະນາ **ທັມມະຊາດທີ່ກະຕຸ້ນເຕືອນ ແລະ ຊັກຊວນສັມປະຍຸຕຕະທັມໃນອາຣົມເພື່ອໃຫ້ທໍາຫນ້າທີ່**

5. ເອກັຄຄະຕາ **ທັມມະຊາດທີ່ສະຫງົບ ແລະ ໃຫ້ສັມປະຍຸຕຕະທັມຕັ້ງຢູ່ໃນອາຣົມດຽວ**

6. ຊີວິຕິນຊີ **ທັມມະຊາດທີ່ຮັກສາສັມປະຍຸຕຕະທັມ**

7. ມະນະສິການ **ທັມມະຊາດທີ່ມຸ້ງຫນັ້ນຕັ້ງໃຈ ແລະ ນໍສັມປະຍຸຕຕະທັມສູ່ອາຣົມ**

ປະກິນນະກະເຈຕະສິກ 6

**1**. ວິຕະກະ **ທັມມະຊາດທີ່ຍົກສັມປະຍຸຕຕະທັມຂື້ນສູ່ອາຣົມ ຄືຄິດອາຣົມ**

2. ວິຈາຣະ **ທັມມະຊາດທີ່ມີການເຄົ້າຄືງອາຣົມ 3.ອະທິໂມກ ທັມມະຊາດທີ່ຕັດສິນອາຣົມ**

4. ວິຣິຍະ **ທັມມະຊາດທີ່ພະຍາຍາມໃນອາຣົມ**

5. ປີຕິ **ທັມມະຊາດທີ່ມີຄວາມຍິນດີໃນອາຣົມ**

6. ສັນທະ **ທັມມະຊາດທີ່ປາດຖະຫນາອາຣົມ**

ອະກຸສົລເຈຕະສິກ 14

ໂມຈະຕຸກະເຈຕະສິກ 4

1.ໂມຫະ **ທັມມະຊາດທີ່ບັງສະພາບຕາມຄວາມເປັນຈິງຂອງອາຣົມໄວ້ ຄື ຫົງ**

2.ອະຫິຣິກະ **ທັມມະຊາດທີ່ບໍ່ມີຄວາມລະອາຍຕໍ່ທຸຈະຣິຕ**

3.ອະໂນປຕັບປະ **ທັມມະຊາດທີ່ບໍ່ຢ້ານຕໍ່ທຸຈະຣິຕ**

4ອຸທທັຈຈະ **ທັມມະຊາດທີ່ຟຸ່ງຊ້ານ ຄື ຮັບອາຣົມບໍ່ຫມັ່ນ**

ໂລຕິກະເຈຕະສິກ 3

1.ໂລພະ **ທັມມະຊາດທີ່ມີຄວາມຕ້ອງການ**

2.ທິຕຖິ **ທັມມະຊາດທີ່ມີຄວາມເຫັນຜິດໃນອາຣົມ**

3.ມານະ **ທັມມະຊາດທີ່ເຍີ່ຍິ່ງ ຖືຕົວ**

ໂທຈະຕຸກະເຈຕະສິກ 4

1.ໂທສະ **ທັມມະຊາດທີ່ໃສ່ຮ້າຍໃນອາຣົມ**

2.ອິສສາ **ທັມມະຊາດທີ່ບໍ່ພໍໃຈໃນສົມບັດ ຫຼື ຄຸນຄວາມດີຂອງຄົນອື່ນ**

3.ມັຈສະຣິຍະ **ທັມມະຊາດທີ່ມີຄວາມຫວງແຫນໃນສົມບັດ ຫຼື ຄຸນຄວາມດີຂອງຕົນ**

4.ກຸກກຈຈະ **ທັມມະຊາດທີ່ມີຄວາມລໍາຄານໃຈ ໃນທຸຈະຣິຈທີ່ທໍາໄປແລ້ວ ແລະ ໃນສຸຈະຣິຈທີ່ຍັງບໍ່ໄດ້ ທໍາ**

ຖິທຸກະເຈຕະສິກ 2

1.ຖິ່ນະ **ທັມມະຊາດທີ່ເຮັດໃຫ້ຈິຕື່ມເສົ້າທໍ້ຖ້ອຍຈາກອາຣົມ**

2.ມິທທະ **ທັມມະຊາດທີ່ເຮັດໃຫ້ເຈຕະສິກຊຶມເສົ້າທໍ້ຖ້ອຍຈາກອາຮົມ**

ວິຈິກິຈສາ 1

1.ວິຈິກິຈສາ **ທັມມະຊາດທີ່ມີຄວາມສົງໃສ ບໍ່ຕົກລົງໃຈ ຄ ວິພາກວິຈານ ໃນຄຸນພຣະພຸທ ຄຸນພຣະທັມ ແລະ ຄຸນພຣະສົງ ເປັນຕົ້ນ**

ໂສພະນະເຈຕະສິກ 25

ໂສພະນະສາທາຣະນະເຈຕະສິກ 19

1. ສັທທາ **ທັມມະຊາດທີ່ມີຄວາມເຊື່ອ ແລະ ເຫຼືອມໃສ ໃນຄຸນພຣະພຸທ ຄຸນພຣະທັມ ຄຸນພຣະສົງ ຕາມຄວາມເປັນຈິງ ເຊື່ອໃນກັມ ແລະ ຜົລຂອງກັມ**

2. ສະຕິ **ທັມມະຊາດທີ່ມີຄວາມນຶກຄິດໃນອາຣົມທີ່ກ່ຽວດ້ວຍ ກຸສົລທັມ ພຣະພຸທ ພຣະທັມ ພຣະສົງ**

3.ຫິຣິ **ທັມມະຊາດທີ່ມີຄວາມກຽດຊັງ ແລະລະອາຍການງານອັນເປັນທຸຈະຣິຈ**

4.ໂອປຕັບປະ **ທັມມະຊາດທີ່ຢ້ານການງານອັນເປັນທຸຈະຣິຈ**

5.ອະໂລພະ **ທັມມະຊາດທີ່ບໍ່ຢາກໄດ້ ແລະ ບໍ່ຕິດຢູ່ໃນກາມມະຄຸນອາຣົມ**

6.ອະໂທສະ **ທັມມະຊາດທີບໍ່ໃສ່ຮ້າຍໃນອາຣົມ**

7.ຕັຕຕະຣະມັຕຊັຕຕະຕາ **ທັມມະຊາດທີ່ເຮັດໃຫ້ ຈິຕ ເຈຕະສິກ ສະຫນໍາ ສະເຫນີ ໃນກິຈຂອງຕົນໆ**

8.ກາຍະປັສສັຕທິ **ທັມມະຊາດທີ່ເປັນຄວາມສະຫງົບຂອງເຈຕະສິກ ຂັນ 3 ໃນການງານອັນເປັນກຸສົລ**

9.ຈິຕຕະປັສສັຕທິ **ທັມມະຊາດທີ່ເປັນຄວາມສະຫງົບຂອງຈິຕໃນການງານອັນເປັນກຸສົລ**

10.ກາຍະລະຫຸຕາ **ທັມມະຊາດທີ່ຄວາມເບົາຂອງເຈຕະສິກຂັນ 3 ໃນການງານອັນເປັນກຸສົລ**

11.ຈິຕຕະລະຫຸຕາ **ທັມມະຊາດທີ່ເປັນຄວາມເບົາຂອງຈິຕໃນການງານອັນເປັນກຸສົລ**

12.ກາຍະມຸທຸຕາ **ທັມມະຊາດທີ່ເປັນຄວາມອ່ອນຂອງເຈຕະສິກຂັນ 3 ໃນການງານອັນເປັນກຸສົລ**

13.ຈິຕຕະມຸທຸຕາ **ທັມມະຊາດທີ່ເປັນຄວາມອ່ອນຂອງຈິຕໃນການງານອັນເປັນກຸສົລ**

14.ກາຍະກັມມັນຍະຕາ **ທັມມະຊາດທີ່ເປັນຄວນຂງອເຈຕະສິກຂັ້ນ 3 ໃນການງານອັນເປັນກຖສົລ**

15.ຈິຕຕະກັມນຍະຕາ **ທັມມະຊາດທີ່ເປັນຄວນຂອງຈິຕໃນກາງງານອັນເປັນກຸສົລ**

16.ກາຍະປາຄຸນຍະຕາ **ທັມມະຊາດທີ່ເປັນ ຄວາມຊໍານານຂອງເຈຕະສິກຂັ້ນ 3 ໃນການງານອັນເປັນ ກຸສົລ**

17.ຈິຕຕະປາຄຸນຍະຕາ **ທັມມະຊາດທີ່ເປັນ ຄວາມຊໍານານຂອງຈິຕໃນການງານອັນເປັນກຸສົລ**

18.ກາຍະຊຸກະຕາ **ທັມມະຊາດທີ່ເປັນຄວາມຊື່ສັດຂອງເຈຕະສິກຂັນ 3 ໃນການງານອັນເປັນກຸສົລ**

19.ຈິຕຕຸຊຸກະຕາ **ທັມມະຊາດທີ່ເປັນຄວາມຊື່ສັດຂອງຈິຕໃນການງານອັນເປັນກຸສົລ**

ວິຣະຕິເຈຕະສິກ 3

1. ສັມມາວາຈາ **ການກ່າວວາຈາທີ່ເວັ້ນຈາກວາຈີທຸຈະຣິຈ 4 ທີ່ບໍ່ກ່ຽວກັບການງານອັນເປັນອາຊີບ**

2. ສັມມາກັມມັນຕະ **ການກະທໍາທີ່ເວັ້ນຈາກກາຍທຸຈະຣິຈ 3 ທີ່ບໍ່ກ່ຽວກັບການງານອັນເປັນຊີບ**

3. ສັມມາອາຊີວະ **ການປະກອບອາຊີບທີ່ເວັ້ນຈາກວາຈີທຸຈະຣິຈ 4 ກາຍທຸຈະຣິຈ 3**

ອັບປະມັນຍາເຈຕະສິກ 2

1. ກະຣຸນາ **ທັມມະຊາດທີ່ມີຄວາມສົງສານຕໍ່ຄວາມທຸກຂອງສັຕໂລກ ຄື ຜູ້ທີ່ກໍາລັງໄດ້ຮັບຄວາມລໍາບາກ ຢູ່ ຫຼື ຈະໄດ້ຮັບຄວາມລໍາບາກໃນການຂ້າງຫນ້າ**

2.ມຸທິຕາ **ທັມມະຊາດທີ່ມີຄວາມຍິນດີຕໍ່ຄວາມສຸກຂອງສັຕໂລກ ຄື ຜູ້ທີ່ກໍາລັງໄດ້ຮັບຄວາມສຸກຢູ່ ຫຼື ຈະໄດ້ຮັບຄວາມສຸກຢູ່ໃນການຂ້າງຫນ້າ**

ປັນຍິນຊີເຈຕະສິກ 1

1.ປັນຍາ **ທັມມະຊາດທີ່ຮູ້ສະພາວະທັມໂດຍທົ່ວໆໄປຕາມຄວາມເປັນຈິງ**

ປະຣິເສທທີ 3

ປະກິນນະກະສັງຄະຫະ

* **ປະກິນນະກະ ແປວ່າ ກະຈັກກະຈາຍ ສັງຄະຫະ ແປວ່າ ສົງເຄາະ ຫຼື ຮີບໂຮມໂດຍຫຍໍ້ ເມື່ອເອົາ**

**ມາລວມເຂົ້າກັນແລ້ວ** ປະກິນນະກະສັງຄະຫະ **ແປວ່າ ການຮີບໂຮມໂດຍຫຍໍ້ ເຊີ່ງທັມຕ່າງໆ ຫມາຍເຖີງທັມ ຫນວດ ຄື ເວທະນາ, ເຫຕ, ກິຈ, ທະວາຣະ, ອາຣົມ, ວັຕຖຸ.**

* ເວທະນາສັງຄະຫະ **ທັມມະຊາດທີ່ສະເຫວີຍອາຣົມ ຄື ຮັບອາຣົມ**
* ເຫຕສັງຄະຫະ **ທັມມະຊາດທີ່ເຮັດໃຫ້ຜົລເກີດຂື້ນ**
* ກິຈສັງຄະຫະ **ທໍາການຂອງຈິຕ**
* ທະວາຣະສັງຄະຫະ **ທາງຮັບຮູ້ອາຣົມຂອງຈິຕ**
* ອາຣົມສັງຄະຫະ **ສິ່ງທີ່ຈິຕຮູ້ສິ່ງທີ່ຖືກຈິຕຮູ້**
* ວັຕຖຸສັງຄະຫະ **ທີ່ຕັ້ງທີ່ອາໃສເກີດຮັບຮູ້ອາຣົມຂອງຈິຕ**
* **ທັມທັງ 6 ຫນວດນີ້ ເປັນການຮຽນຮູ້ເຖີງຈິຕ ແລະ ເຈຕະສິກ ໃນແຕ່ລະດວງນັ້ນ ມີເວທະນາ ເປັນສຸກຂະເວທະນາ ຫຼື ທຸກຂະເວທະນາ ເປັນໂທມະນັສເວທະນາ ຫຼື ອຸເປກຂາເວທະນາ ເປັນຕົ້ນ.**

ຈິຕແລະເຈຕະສິກ **ໃນແຕ່ລະດວງນັ້ນ ມີເຫຕປະກອບ ຫຼື ບໍ່ປະກອບເທົ່າໃດ?ເຫຕ 6 ຄື   
ໂລພະເຫດ, ໂທສະເຫດ, ໂມຫະເຫດ ແລະ ອະໂລພະເຫດ, ອະໂທສະເຫດ, ອະໂມຫະເຫດ ໃນແຕ່ລະ ເຫດນັ້ນ ປະກອບກັບຈິຕຫຍັງແດ່?**

ຈິຕ ແລະ ເຈຕະສິກ **ໃນແຕ່ລະດວງນັ້ນ ທໍາກິຈຫຍັງແນ່? ໃນກິຈ 14 ຢ່າງ ແລະ ໃນກິຈທັງ 14 ນັ້ນ ຈິຕຫຍັງແນ່ທີ່ເຮັດຫນ້າທີ່ໄດ້?**

ຈິຕ ແລະ ເຈຕະສິກ **ອາໃສທະວາຣຫຍັງແນ່ທີ່ຮູ້ຈັກອາຣົມ ອາໃສຈັກຂຸທະວາຣ ຫຼື ໂສຕະ ທະວາຣ ອາໃສຄານະທະວາຣ ຫຼື ຊິວຫາທະວາຣ ອາໃສກາຍະທະວາຣ ຫຼື ມະໂນທະວາຣ ຫຼື ບໍ່ໄດ້ອາໃສທະວານໃດເລີຍ?**

ຈິຕ ແລະ ເຈຕະສິກ **ຮັບຮູ້ອາຣົມຫຍັງແນ່ ໃນອາຣົມ 6 ແລະ ອາຣົມ 6 ນັ້ນ ອົງທັມໄດ້ຫຍັງແນ່**

ຈິຕ ແລະເຈຕະສິກ **ອາໃສວັຕຖຸຫຍັງແນ່ເກີດ ອາໃສຈັກຂຸວັຕຖຸ ຫຼື ໂສຕະວັຕຖຸ ອາໃສຄານະວັຕ ຖຸ ຫຼື ຊິວຫາວັຕຖຸ ອາໃສກາຍະວັຕຖຸ ຫຼື ຫະທະຍະວັຕຖຸ ຫຼື ບໍ່ໄດ້ອາໃສວັຕຖຸໃດໆເກີດຂື້ນ ເລີຍ?**

**ທີ່ກ່າວມາຂ້າງເທິງນັ້ນໄດ້ສະຫຼຸບ ທັມທັງ 6 ຫນວດ ອັນມີເຈຕະສິກເຮັດຫນ້າທີຕ່າງໆ ຈິຕ ເເລະ ເຈຕະສິກລວມເອີ້ນວ່າ ສະພາວະທັມ 53 ຄື ຈິຕ 1 ເຈຕະສິກ 52 ທີ່ນັບຈິຕເປັນຫນື່ງ ນັ້ນ ເພາະວ່າ ຈິຕມີລັກສະນະດຽວ ຄື ຮັບຮູ້ອາຣົມພຽງຢ່າງດຽວ ສ່ວນທີ່ນັບເຈຕະສິກເຕັມ ຈໍານວນ 52 ນັ້ນ ກໍ່ເພາະວ່າ ເຈຕະສິກນັ້ນມີລັກສະນະທີ່ແຕກຕ່ງກັນທັງ 52 ດວງ.**

* ເຫຕສັງຄະຫະ

**ການສົງເຄາະ ຈິຕ ເຈຕະສິກ ໂດຍປະເພດແຫ່ງເຫຕ ຊື່ວ່າ ເຫຕສັງຄະຫະ ຄໍາວ່າ ເຫຕ ຫມາຍຄວາມວ່າ ເປັນທັມທີ່ໃຫ້ຜົລເກີດຂື້ນ ແລະ ໃຫ້ຜົລທັມນັ້ນຕັ້ງຫມັ່ນ ໃນອາຣົມ ແລະ ໃຫ້ ຈະເລີນຂື້ນ ຜົລທີ່ເກີດຈາກເຫຕນໄດ້ແກ່ ກາຍະກັມ ວະຈີກັມ ມະໂນກັມ ທີ່ເປັນກຸສົລ ອະ ກຸສົລ ແລະ ອັພພະຍາກະຕະ ອາຣົມໄດ້ແກ່ ຮູບ ສຽງ ກິ່ນ ຣົສ ສັມຜັດ ສະພາບທັມທີ່ກ່ຽວດ້ວຍສິ່ງທີ່ມີ ຊີວິດ ແລະ ບໍ່ມີຊີວິດ ຊື່ຕ່າງ ຄໍາເວົ້າຕ່າງໆ ເລື່ອງຕ່າງໆ**

* ທັມທີ່ເປັນເຫຕ 6

**ທັມທີ່ເປັນເຫດ ໄດ້ແກ່**

1. ໂລພະ **ຄວາມຢາກໄດ້** 2. ໂທສະ **ຄວາມໂກດ** 3.ໂມຫະ **ຄວາມຫຼົງບໍ່ຮູ້** 4. ອະໂລພະ **ຄວາມບໍ່ຢາກໄດ້** 5. ອະໂທສະ **ຄວາມບໍ່ໂກດ** 6.ອະໂມຫະ **ຄວາມບໍ່ຫຼົງ ຄື ຮູ້ ຫຼື ປັນຍາ**

* ກິຈສັງຄະຫະ

**ການສົງເຄາະ ຈິຕ ເຈຕະສິກ ໂດຍປະເພດແຫ່ງກິຈ ຊື່ວ່າ ກິຈສັງຄະຫະ ການສະແດງຈິຕ ຕຸບປະປາທະທີ່ມີນາມວ່າ ປະຕິສົນທິ ເປັນຕົ້ນວ່າ ວ່າໂດຍປະເພດແຫ່ງກິຈ ມີ 14 ກິຈ ວ່າ ໂດຍປະເພດແຫ່ງຖານ ມີ 10 ຖານ**

ກິຈ 14 ຢ່າງ ຄື

ຫນ້າທີ່ຂອງຈິຕທີ່ເຈຕະສິກທີ່ທໍາຢູ່ນັ້ນ ມີ ຢູ່ 14

1. ປະຕິສົນທິຈິຕ **ເຮັດຫນ້າທີ ສືບຕໍ່ພົບໄຫນ່**

2. ພະວັງຄະຈິຕ **ເຮັດຫນ້າທີ ຮັກສາພົບ**

3. ອາວັຊຊະນະກິຈ **ເຮັດຫນ້າທີ່ ພິຈາຣະນາອາຣົມໄຫນ່**

4. ທັສສະນະກິຈ **ເຮັດຫນ້າ ເຫັນ**

5. ສະວະນະກິຈ **ເຮັດຫນ້າທີ່ ໄດ້ຍິນ**

6. ຄາຍະນະກິຈ **ເຮັດຫນ້າທີ່ ຮູ້ກິ່ນ**

7. ສາຍະນະກິຈ **ເຮັດຫນ້າທີ່ ຮູ້ຣົສ**

8. ຜຸສະນະກິຈ **ເຮັດຫນ້າ ຮູ້ສໍາຜັດ**

9. ສັມປະຕິຈສະນະກິຈ **ເຮັດຫນ້າທີ່ ຮັບອາຣົມ**

10.ສັນຕີຣະນະກິຈ **ເຮັດຫນ້າ ໄຕ່ສວນອາຣົມ ຫຼື ກວດສອບອາຣົມ**

11.ໂວຕຖັພພະນະກິຈ **ເຮັດຫນ້າທີ່ ຕັດສິນອາຣົມ**

12.ຊະວະນະກິຈ **ເຮັດຫນ້າທີ ເສບອາຣົມ**

13.ຕະທາຣັມມະນະກິຈ **ເຮັດຫນ້າ ຮັບອາຣົມຕໍ່ຈາກຊະວະນະ**

14.ຈຸຕິຈິຕ **ເຮັດຫນ້າ ສິ້ນຈາກພົບ**

ທະວາຣະສັງຄະຫະ

* ການສົງເຄາະ **ຈິຕ ເຈຕະສິກ ໂດຍປະເພດແຫ່ງທະວາຣ ຊື່ວ່າ** ທະວາຣະສັງຄະຫະ

**ຄໍາວ່າ** ທະວາຣ **ແປວ່າ ປະຕູ ສໍາລັບເປັນທີ່ເຂົ້າອອກຂອງຄົນທັງຫຼາຍ ຈັກຂຸປະສາດ ເປັນຕົ້ນ ຊື່ວ່າ** ທະວາຣ?

* ທະວາຣ ມີ 6 ຄື

1.ຈັກຂຸທະວາຣ **ໄດ້ແກ່ ຈັກຂຸປະສາດ**

2.ໂສຕະທະວາຣ **ໄດ້ແກ່ ໂສຕະປະສາດ**

3.ຄານະທະວາຣ **ໄດ້ແກ່ ຄານະປະສາດ.**

4.ຊິວຫາທະວາຣ **ໄດ້ແກ່ ຊິວຫາປະສາດ**

5.ກາຍະທະວາຣ **ໄດ້ແກ່ ກາຍະປະສາດ**

6.ມະໂນທະວາຣ **ໄດ້ແກ່ ພະວັງຄະຈິຕ 19**

* ອາຣົມສັງຄະຫະ
* ການສົງເຄາະ **ຈິຕ ເຈຕະສິກ ໂດຍປະເພດ ແຫ່ງອາຣົມ ຊື່ວ່າ ອາຣົມສັງຄະຫະ**
* ອາຣົມ **ຫມາຍຄວາມວ່າ ເປັນທີ່ຍິນດີ ດັ່ງຄືກັນກັບສວນດອກໄມ້ ເປັນທີ່ຍິນດີແກ່ຄົນທັງຫຼາຍ**

**ເຊັ່ນໃດ ອາຣົມທັງ 6 ມີຣູປາຣົມ ເປັນຕົ້ນ ກໍ່ເປັນທີ່ຍິນດີຕໍ່ຈິຕ** ເຈຕະສິກ?

1. ຣູປາຣົມ **ໄດ້ແກ່ ສີຕ່າງໆ**

2.ສັທທາຣົມ **ໄດ້ແກ່ ສຽງຕ່າງໆ**

3.ຄັນທາຣົມ **ໄດ້ແກ່ ກິ່ນຕ່າງໆ**

4.ຣະສາຣົມ **ໄດ້ແກ່ ຣົສຕ່າງໆ**

5.ໂຜຕຖັພພາຣົມ **ໄດ້ແກ່ ເຢັນ ຮ້ອນ ອ່ອນ ແຂງ ຢ່ອນ ຕຶງ**

6.ທັມມາຣົມ **ໄດ້ແກ່ ຈິຕ ເຈຕະສິກ ປະສາທະຮູບ 5 ສຸຂຸມຮູບ 16 ນິພພານບັນຍັຕ**

* ວັຕຖຸສັງຄະຫະ
* **ການສົງເຄາະ ຈິຕ ເຈຕະສິກ ໂດຍປະເພດແຫ່ງວັຕຖຸ ຊື່ວ່າ** ວັຕຖຸສັງຄະຫະ
* ວັຕຖຸມີ 6 ຄື

1.ຈັກຂຸວັຕຖຸ **ໄດ້ແກ່ ຈັກຂຸປະສາດ** 5.ກາຍະວັຕຖຸ **ໄດ້ແກ່ ກາຍະປະສາດ**

2.ໂສຕະວັຕຖຸ **ໄດ້ແກ່ ໂສຕະປະສາດ**  6.ຫະທະຍະວັຕຖຸ **ໄດ້ແກ່ ຫະທະຍະຮູບ**

3.ຄານະວັຕຖຸ **ໄດ້ແກ່ ຄານະປະສາດ**

4.ຊິວຫາວັຕຖຸ **ໄດ້ແກ່ ຊິວຫາປະສາດ**

* ປະຣິເສຈທີ 4
* ວິຖີສັງຄະຫະ

ວິຖີສັງຄະຫະ **ເປັນສ່ວນຫນື່ງທີ່ຮີບໂດຍສະແດງໂດຍຫຍໍ້ ຂອງວິຖີຈິຕ ສະດງຄວາມເປັນໄປຂອງຈິຕ ຕາມລໍາດັບທີ່ເກີດກ່ອນ ແລະ ຫຼັງ ໃນຂະນະທີ່ພົບພໍ້ອາຣົມໄຫນ່ ໃນວາຣະຫນື່ງໆ ວິຖີສັງຄະຫະ ແຍກອອກເປັນ 2 ບົດ ຄື** ວິຖີ+ສັງຄະຫະ

ວິຖີ **ຫມາຍຄວາມວ່າ ການເກີດຂື້ນໂດຍ ລໍາດັບຕິດຕໍ່ກັນເປັນຂອງແຖວຂອງຈິຕ ເຈຕະສິກ ຮູບ** ສັງຄະຫະ **ຫມາຍຄວາມວ່າ ການສົງເຄາະ ການເກີດຂື້ນ ໂດຍລໍາດັບຕິດຕໍ່ກັນເປັນແຖວຂອງ ຈິຕ ເຈຕະສິກ ແລະ ຮູບ**

* ສັກກະ 6

ໃນວິຖີສັງຄະຫະ **ມີທັມທີ່ກ່ຽວເນື່ອງກັນ 6 ຫນວດ ແຕ່ລະຫນວດກໍ່ຈໍາແນກໄດ້ 6 ຢ່າງ ຈື່ງເອີ້ນວ່າ** ສັກກະ

1.ວັຕຖຸສັກກະ **ຄື ບ່ອນທີ່ຈິຕ ເຈຕະສິກອາໃສເກີດຂື້ນ 6 ແຫ່ງ**

2.ທະວາຣະສັກກະ **ຄື ທາງທີ່ຈິຕ ເຈຕະສິກຮັບອາຣົມ 6 ຢ່າງ**

3.ອາຣົມສັກກະ **ຄື ສິ່ງທີ່ຈິຕ ເຈຕະສິກຮູ້ 6 ສິ່ງ**

4.ວິນຍານສັກກະ **ຄື ຈິຕທີ່ຮັບຮູ້ ຫຼື ຕົວຮູ້ 6 ປະເພດ**

5.ວິຖີສັກກະ **ຄື ຄວາມເປັນໄປຂອງສຈິຕ 6 ສາຍ**

6.ວິສະຢັປປະວັຕຕິສັກກະ **ຄື ຈິຕທີ່ເປັນໄປໃນອາຣົມມີຄວາມຊັດເຈນແຈ່ມແຈ້ງເທົ່າໃດ ມີ 6 ຢ່າງ**

* ສຸບິນວິຖີ

**ບຸກຄົນກໍາລັງນອນລັບສະຫນິດຢູ່ນັ້ນ** ສຸບິນວິຖີ **ຄື ວິຖີກ່ຽວກັບການຜັນຕ່າງໆ ເກີດຂື້ນບໍ່ໄດ້ ເພາະວ່າ ສຸບິນວິຖີ ບໍ່ເກີດແກ່ບຸກຄົນກໍາລັງ ບຸກຄົນກໍາລັງນອນຫຼັບສະຫນິດຢູ່ ຫຼື ບຸກຄົນທີ່ກໍາລັງຕື່ນຢູ່ເປັນ ປົກກະຕິ ຈະເກີດຂື້ນໄດ້ກໍ່ມີແຕ່ຜູ້ທີ່ນອນຫຼັບບໍ່ສະຫນິດເທົ່ານັ້ນ.**

ສຸບິນວິຖີ **ນີ້ເກີດຂື້ນແກ່ບຸກຄົນ 7 ຈໍາພວກ ຄື ປຸຖຸຊົນ 4 ແລະ ເສຂະບຸກຄົນ 3 ທີ່ຢູ່ໃນ ມະນຸສສະພູມ 1 ແລະ ອະບາຍຍະພູມ 3 (ເວັ້ນນິຣະຍະພູມ)**

* ເຫດທີ່ເຮັດໃຫ້ຝັນເກີດຂື້ນໄດ້ນັ້ນ ມີ 4 ປະການ

**1.ບຸພພະນິມິຕ ກັມໃດໆ ທີ່ເຄີຍເຮັດມາກ່ອນແລ້ວ ບໍ່ວ່າຈະເປັນກຸສົລ ແລະ ອະກຸສົລ ກະຕຸ້ນເຕືອນ ຈິຕໃຈ ໃຫ້ຝັນໃນກັມນັ້ນໆ**

**2.ຈິຕອາຣົມ ຄື ຈິຕໃຈ ທີ່ຈົດເລື່ອງໃດເລື່ອງຫນື່ງ ເປັນພິເສດ ກໍ່ຈະຝັນໃນເລື່ອງນັ້ນໆ**

**3.ເທບສັງຫອນ ຄື ເທວະດາ ບັນດົນ,ບັນດານໃຫ້ຝັນ**

**4.ທາດກໍາເລີບ ຄື ເວລາທາດ ບໍ່ປົກກະຕິກໍ່ເຮັດໃຫ້ຝັນໄດ້**

* ຊານສະມາບັຕວິຖີ

**ວ່າໂດຍບຸກຄົນ ເກີດແກ່ບຸກຄົນ 5 ຈໍາພວກ ຄື ຕິເຫຕຸກະປຸຖຸຊົນ 1 ອະຣິຍະຜົລບຸກຄົນ 4**

* **ວ່າໂດຍພູມ ເກີດໄດ້ໃນ 26 ພູມ ຄື ກາມາສຸຄະຕິພູມ 7 ຮູບພູມ 15 (ເວັ້ນອະສັນຍະສັຕຕະພູມ) ແລະ ອະຮູບພູມ 4**
* ອະພິນຍາວິຖີ

**ວ່າໂດຍບຸກຄົນ ເກີດແກ່ບຸກຄົນ 5 ຈໍາພວກຄື ເຫຕຸກະປຸຖຸຊົນ 1 ແລະ ອະຣິຍະຜົລບຸກຄົລ 4 ວ່າໂດຍພູມ ເກີດໄດ້ໃນ 22 ພູມ ຄື ກາມາສຸຄະຕິພູມ 7 ຮູບພູມ 15 (ເວັ້ນອະສັນຍະສັຕຕະພູມ)**

* ປະຣິເສທທີ 5

ວິຖີມຸຕຕະສັງຄະຫະ

ວິຖີມຸຕຕະ **ແປວ່າ ພົ້ນຈາກວິຖີ ຫຼື ບໍ່ຢູ່ໃນວິຖີ**

ສັງຄະຫະ **ແປວ່າ ສົງເຄາະ ຫຼື ຮີບໂຮມ**

**ດັ່ງນັ້ນ** ວິຖີສັງຄະຫະ **ແປວ່າ ການຮີບໂຮມການສະແດງຈິຕທີ່ພົ້ນຈາກວິຖີ ວິຖີມຸຕຕະສັງຄະຫະ ສະແດງໄວ້ 4 ຫນວດໃຫຍ່ດ້ວຍກັນ ຄື.**

1.ພູມຈະຕຸກະ **ແບ່ງພູມອອກເປັນ 4 ພວກ**

2.ປະຕິສົນທິຈະຕຸກະ **ການແບ່ງປະຕິສົນທິອອກເປັນ 4 ພວກ**

3.ກັມມະຈະຕຸກະ **ແບ່ງກັນອອກເປັນ 4 ພວກ**

4.ມະຣະນຸບປັຕຕິຈະຕຸກະ **ແບ່ງອອກເປັນ 4 ພວກ**

* 1.ພູມຈະຕຸກະ ແບ່ງພູມເປັນ 4 ພວກ

1.1 ອະບາຍຍະພູມ

**ຄໍາວ່າ** ອະບາຍະພູມ **ເມື່ອຕັດບົດແລ້ວເປັນດັ່ງນີ້ ຄື** ອປ+ອຍ+ພູມ **ເມື່ອໂຮມເຂົ້າກັນແລ້ວເປັນ ອະ ປາຍະພູມ ໃນນີ້ ການປາສະຈາກ ເອີ້ນວ່າ ອະປະ,ກຸສົລກັມ ເອີ້ນວ່າ ອະຍະ, ທີ່ຢູ່ອາໃສ ເອີ້ນວ່າ ພູມ**

ອະປາໂຍສັຕຕາເອຕຖານິ ພູມິ **ສະຖານທີ່ ທີ່ບໍ່ມີໂອກາດ ກະທໍາກຸສົລກັມນັ້ນລະ ເປັນທີ່ຢູ່ອາໃສ ຂອງສັດທັງຫຼາຍ ຈື່ງຊື່ວ່າ ອະບາຍຍະພູມ ອະບາຍຍະພູມ 4 ຄື ນະຣົກ,ສັດເດຍລະສານ, ເປຕ, ອະສຸຣະກາຍ**

**ຄໍາວ່າ** ນິຣະຍະ **ເມື່ອຕັດບົດແລ້ວໄດ້ດັ່ງນີ້ ຄື** ນິ+ອະຍະ,ນິ **ເປັນການປະຕິເສດບົດ ແປວ່າ ບໍ່,ອະ ຍະ ແປວ່າ ຄວາມຈະເລີນ,ຫຼືຄວາມສຸກ,ເມື່ອລວມກັນແລ້ວເປັນ ນິຣະຍະ ດັ່ງມີ ພຸທທະພົດສະແດງວ່າ ນັຕຖິ ອະໂຍ ເອຕຖາຕິ ນິຣະໂຍ ຄວາມສຸກຄວາມສະບາຍບຊ່ມີໃນພູມໃດ ເພາະເຫດນັ້ນ ພູມນັ້ນ ຈື່ງຊື່ວ່າ** ນະຣົກ

* ມະຫານະຣົກ 8 ຂຸມ

**1.ສັນຊີວະນະຣົກ 5. ມະຫາໂຣຣຸວະນະຣົກ (ຊາລະໂຣຣຸວະນະຣົກ)**

**2.ກາລະສຸຕຕະນະຣົກ 6.ຕາປະນະນະຣົກ**

**3.ສັງຂາຕະນະຣົກ 7.ມະຫາຕາປະນະນະຣົກ(ປະຕາປະນະນະຣົກ)**

**4.ໂຣຣຸວະນະຣົກ(ທຸມະໂຣວະນະຣົກ) 8.ອະວີຈີນະຣົກ**

* ອຸສສະທະນະຣົກ 5 ຂຸມ

**1.ຄູຖະນະຣົກ 4.ອະທິປັຕຕະວະນະຣົກ**

**2.ກຸກກູລະນະຣົກ 5.ເວຕຕະຣະນີ ນະຣົກ**

**3.ສີພພະລີວະນະຣົກ**

* **ໃນມະຫານະຣົກຂຸມຫນື່ງໆ ມີ** ອຸສສະທະນະຣົກ 16 ຂຸມ **ເປັນບໍລິວານ ສະນັ້ນ** ອຸສສະທະນະຣົກ **ທັງຫນົດຈື່ງມີ 128 ຂຸມ**
* ທີ່ຕັ້ງແຫ່ງມະຫານະຣົກ 8 ຂຸມ

ມະຫານະຣົກ 8 ຂຸມ **ຕັ້ງຢູ່ໄຕ້ລຸ່ມມະນຸດໂລກຕົງກັນຂ້າມກັບຊົມພູທະວີບ ທີ່ຕິດຕໍ່ກັບຜືນແຜນດິນທີ່ ມະນຸດອາໃສຢູ່ນີ້ ຄວາມຫນາສອງແສນສີ່ຫມື່ນໂຍດ ຊັ້ນເທີງເຄີງຫນື່ງເປັນດິນທໍາມະດາ ເອີ້ນວ່າ ປັງສຸ ປະຖະວີ ມີຄວາມຫນາແສນສອງຫມື່ນໂຍດ ຊັ້ນລຸ່ມຫນື່ງເປັນຫີນ ເອີ້ນວ່າ ສີລາປະຖະວີ ມີຄວາມຫນາ ສອງແສນຫມື່ນໂຍດ ມະຫານະຣົກ 8 ຂຸມນີ້ ຕັ້ງຢູ່ພາຍໃນດິນທໍາມະດາສະເພາະຂຸມຫນື່ງໆ ຫ່າງກັນ** 15000 **ໂຍດ ໂດຍ ລໍາດັບ**

* **ນັບຈາກພື້ນຊົມພູທະວີບທີບລົງມາຮອດມະຫານະຣົກຂຸມທີ1ຊື່ ສັນຊີວະນະຣົກ ຫ່າງກັນ** 15000 **ໂຍດ**
* **ນັບຈາກ ສັນຊີວະນະຣົກ ລົງມາຮອດມະຫານະຣົກ ຂຸມທີ່2 ຊື່ ກາລະສຸຕຕະນະຮົກ ຫ່າງກັນ** 15000**ໂຍດ**
* **ນັບຈາກ ກາລະສຸຕຕະນະຣົກລົງມາຮອດ ມະຫານະຣົກຂຸມທີ 3 ຊື່ສັງຂາຕະນະຣົກ ຫ່າງກັນ**15000**ໂຍດ.**
* **ນັບຈາກ ສັງຂາຕະນະຣົກລົງມາຮອດມະຫານະຣົກ ຂຸມທີ 4 ຊື່ ມະຫາໂຣຣຸວະນະຣົກ ຫ່າງກັນ** 15000**ໂຍດ**
* **ນັບຈາກ ໂຣຣຸວະນະຣົກລົງມາຮອດ ມະຫານະຣົກຂຸມທີ 5 ຂີ່ ມະຫາໂຣຣຸວະນະຣົກ ຫ່າງກັນ** 15000**ໂຍດ**
* **ນັບຈາກ ມະຫາໂຣຣຸວະນະຣົກ ລົງມາຮອດມະຫານະຣົກຂຸມທີ 6ຊື່ ຕາປະນະນະຣົກຫ່າງກັນ** 15000**ໂຍດ**
* **ນັບຈາກ ຕາປະນະນະຣົກ ລົງມາຮອດມະຫານະຣົກ ຂຸມທີ 7, ມະຫາຕາປະນະນະຣົກ ຫ່າງກັນ** 15000 **ໂຍດ,**
* **ນັບຈາກ ມະຫາຕາປະນະນະຣົກ ລົງມາຮອດມະຫານະຣົກຈຸມທີ 8 ຊື່ ອະວີຈີນະຣົກ ຫ່າງກັນ**

15000**ໂຍດ**

ສະຖານທີ່ຕັ້ງແຫ່ງອຸສສະທະນະຣົກ 5 ຂຸມ

**ອຸສສະທະນະຣົກ ເຊີງເປັນນະຣົກຂຸມນ້ອຍໆ ນັ້ນ ຕັ້ງຢູ່ບ່ອນດຽວກັນກັບມະຫານະຣົກ ກໍ່ມີ ຕັ້ງຢູ່ ຕາມປ່າ,ພູເຂົາ,ມະຫາສະຫມຸດ,ແມ່ນ້ໍາຄົງຄາ,ທະວີບນ້ອຍໆ, ແລະ ເກາະດອນທີ່ບໍ່ມີຄົນຢູ່**

* ຍົມມະຣາຊ ແລະ ນິຣະຢະບານ

**ຍົມມະຣາຊນັ້ນ ເປັນເຈົ້າແຫ່ງເວມານິກກະເປຕ ບາງເທື່ອກໍ່ໄດ້ສະເຫວີຍຄວາມສຸກ ຄື ໄດ້ຢູ່ໃນວິມານ , ມີ ຕົ້ນ ກັນລະປະພຶກ ມີສວນທີບ ມີນາງຟ້າຟ້ອນລໍາຂັບຮ້ອງ ເປັນບໍລິວານບາງເທື່ອກໍ່ໄດ້ສະເຫວີຍ ຄວາມທຸກທີ່ເປັນຜົລຂອງກັມອັນມີຢູ່ໃນນະຣົກນັ້ນເອງ.**

ຄໍາອະທິບາຍໃນມະຫານະຣົກ 8 ຂຸມ

1. ສັນຊີວະນະຣົກ

ສັງ ປຸນັບປຸນັງ ຊີວັນຕິ ເອຕຖາຕິ ສັນຊີໂວ ສັດນະຣົກ **ທັງຫຼາຍຍ່ອມເປັນຢູ່ໃນນະຣົກ ນັ້ນ ເລື່ອຍໆ ເຫດນັ້ນ ນະຣົກນັ້ນ ຊື່ວ່າ** ສັນຊີວະ

ຊະລິຕາວຸທະປັຕເຖຕິ ຂັນທິຕາປີ ເນຣະຍິກາ

ຊີວັນຕາ ຍັມຫິ ປຸນາປີ ສັນຊີໂວຕິ ປະວັຈຈະເຕ

**ນິຣະບານຜູ້ມີມືຈັບອາວຸດອັນມີແສງ ພັນສັດນະຣົກທັງຫຼາຍ ສັດນະຣົກເຫຼົ່ານັ້ນ ຖືກຟັນຈົນຕາຍແລ້ວ ຟື້ນຄືນຊີບໄດ້ອີກ ນະຣົກນັ້ນ ເອີ້ນວ່າ** ສັນຊີວະນະ

2. ກາລະສຸຕຕະນະຣົກ

ກາລະສຸຕຕານິ ປາເຕຕວາ ວາສິປະຣະສຸກຸທາຣິອາທິຫິ ຕັຈສັນເຕ ເອຕຖະນິພັຕເຕ ສັຕເຕຕິ ກາລະ ສຸຕໂຕ **ນິຣະຍະບານທັງຫຼາຍ ໄຊ້ເຊືອກດໍາຕີເສັ້ນ ແລ້ວກໍ່ຖາກ ຫຼື ເລືອຍຕັດສັດທີ່ເກີດໃນນະຣົກນັ້ນ ດ້ວຍເຄື່ອງປະຫານ ມີມິດ,ຂວານ,ເລືອຍ, ເປັນຕົ້ນ ເຫດນັ້ນ ນະຣົກ ນັ້ນ ເອີ້ນວ່າ** ກາລະສຸຕຕະ

3.ສັງຂາຕະນະຣົກ

ມະຫັນຕາ ຊະລິຕາ ອະໂຍບັພພະຕາ ສັງຂາເຕນຕິ ຈຸນນະວິຈຸນນັງ ກະໂຣນຕິ ເອຕຖະ ນິພັຕເຕ ສັຕເຕຕິ ສັງຂາໂຕ **ພູເຂົາອັນສູງໃຫຍ່ ໃຫ້ມີແສງໄຟອັນລຸກໂຂ່ງ ຍ່ອມບົດສັດທີ່ເກີດໃນນະຣົກນັ້ນ ໃຫ້ ລະອຽດໄປ ເຫດນັ້ນ ນະຣົກນັ້ນ ເອີ້ນວ່າ** ສັງຂາຕະ

4 ໂຣຣຸວະນະຣົກ (ທຸມະໂຣຣຸວະນະຣົກ)

ມະຫາຣະວັງ ຣະວັນຕິ ເອຕຖານິ ໂຣຣຸໂວ **ສັດນະຣົກທັງຫຼາຍຮ້ອງໃຫ້ ດ້ວຍສຽງອັນດັງ ຢູ່ ລະຫອດເວລາ ໃນນະຣົກນັ້ນ ເຫດນັ້ນ ນະຣົກນັ້ນ ເອີ້ນວ່າ** ໂຣຣຸວະ

5. ມະຫາໂຣຣຸວະນະຣົກ(ຊາລະໂຣຣຸວະນະຣົກ)

ມະຫັນໂຕ ໂຣຣຸໂວ ມະຫາໂຣຣຸໂວ **ນະຣົກທີ່ມີການຮ້ອງໃຫ້ສຽງດັງກ່ວາ ທູມະໂຣຣຸວະນະຣົກ ເອີ້ນ**

**ວ່າ** ມະຫາໂຣຣຸວະນະຣົກ

**6.**ຕາປະນະນະຣົກ

**ຕາເປຕີຕິ ຕາປະໂນ ນະຣົກທີ່ເເຜດເຜົາສັດນະຣົກທັງຫຼາຍໃຫ້ຮ້ອນຮົນຢູ່ ເຫດນັ້ນ ນະຣົກນັ້ນ ເອີ້ນວ່າ**

ຕາປະນະ

7. ມະຫາຕາປະນະນະຣົກ (ປະຕາປະນະຣົກ)

**ອະຕິວິຍະ ຕາເປຕີຕິ ມະຫາຕາປະໂນ ນະຣົກທີ່ເເຜດເຜົາສັດໃຫ້ຮ້ອນຮົນຫາປະມານບໍ່ໄດ້ ເຫດນັ້ນ ນະຣົກນັ້ນ ເອີ້ນວ່າ ມະຫາຕາປະນະ**

8. ວະວີຈີນະຣົກ

**ສັຕຕານັງ ອັຄຄີຊາລານັງ ວາ ທຸກຂະເວທະນານັງ ວາ ນັຕຖິ ວິຈີ ອັນຕະຣັງ ເອຕຖາຕິ ວະວິຈີ ລະຫວ່າງສັດທັງຫຼາຍ ແລະ ແປວໄຟ ການສະເຫວີຍທຸກບໍ່ມີ ວ່າງເລີຍໃນນະຣົກນັ້ນ ເຫດນັ້ນ ນະຣົກນັ້ນ ເອີ້ນວ່າ ອະວິຈີ**

ອຸສສະທະນະຣົກ 5 ຂຸມ

**1.**ຄູຖະນະຣົກ

ອະວິຈິມຫາ ປະມຸຕຕາປີ ອະມຸຕຕາ ເສສະປາປີໂນ

ປັຈຈັນຕິ ປູເຕເກ ຕັສເສວະ ສະມະນັນຕະເຣ

**ສັດນະຣົກທັງຫຼາຍທີ່ຍັງເຫຼືອອະກົລກັມຍັງຢູ່ ເຖີງແມ່ນຈະພົ້ນຈາກອະວິຈີມະຫານະຣົກແລ້ວແຕ່ກໍ່ຍັງ ລຸດຫພົ້ນໂດຍສີ້ນໄປ ຍັງຕ້ອງສະເຫວີຍທຸກຕໍ່ໄປ ຄື ຍັງຖືກບຽດບຽນຢູ່ໃນນະຣົກອຸຈຈາຣະເນົ່າທີ່ຢູ່ ຕິດຕໍ່ກັບ**ອະວິຈີມະຫານະຣົກ **ນັ້ນເອງ.**

2. ກຸກກຸລະນະຣົກ

ປູຕິຄູຖາ ປະມຸຕຕາປີ ອະນຸຕຕາ ເສສະປາປີໂນ

ປັຈຈັນຕິ ປູເຕເກ ຕັສເສວະ ສະມະນັນຕະເຣ

**ສັດນະຣົກທັງຫຼາຍທີຍັງມີອະກຸສົລກັມເຫຼືອຢູ່ ເຖີງແມ່ນຈະພົ້ນຈາກອຸຈຈາຣະເກົ່າແລ້ວ ແຕ່ກໍ່ຍັງບໍ່ຫຼຸດ ພົ້ນ ຍັງຕ້ອງສະເຫວີຍທຸກຕໍ່ໄປ ຄື ຍັງຖືກບຽດບຽນຢູ່ໃນນະຣົກຂີ່ເຖົ່າຮ້ອນ ເຊິ່ງຕັ້ງຢູ່ຕິດຕໍ່ກັບ** ຄູຖະນະຣົກ **ນັ້ນເອງ**

3.ສິພພະລີວະນະຣົກ

ກຸກກຸລັມຫາ ປະມຸຕຕາປີ ອະມຸຕຕາປີ ເສສະປາປີໂນ

ປັຈຈັນຕິ ສິພພະລີທາເຍ ຕັສເສວະ ສະມະນັນຕະເຣ

**ສັດນະຣົກທັງຫຼາຍທີ່ຍັງມີອະກຸສົລກັມຫຼາຍຢູ່ ເຖີງແມ່ນຈະພົ້ນຈາກນະຮົກຂີ່ເຖົ່າຮ້ອນແລ້ວ ແຕ່ກໍ່ຍັງບໍ່ ຫຼຸດພົ້ນ ຍັງຕ້ອງສະເຫວີຍທຸກຕໍ່ໄປ ຄື ຍັງຖືກບຽດບຽນຢູ່ໃນນະຣົກປ່າວ ເຊິ່ງຕັ້ງຢູ່ຕິດຕໍ່** ກັບກຸກກຸລະ ນະຣົກ **ນັ້ນເອງ**

4.ອະທິປັຕຕະວະນະຣົກ

ສິພພະລິມຫາ ປະມຸຕຕາປີ ອະມຸຕຕາປີ ເສສະປາປີໂນ

ປະປັຈຈັນຕິ ອະສິປັຕເຕ ຕັສເສວະ ສະມະນັນຕະເຣ

**ສັດນະຣົກທັງຫຼາຍທີ່ຍັງມີອະກຸສົລເຫຼືອກັນຢູ່ ເຖີງແມ່ນຈະພົ້ນຈາກນະຣໄກປາງິ້ວແລ້ວ ແຕ່ກໍ່ຍງບໍ່ຫຼຸດ ພົ້ນ ຍັງຕ້ອງສະເຫວີຍທຸກຕໍ່ໄປ ຄື ຍັງຖືກບຽດບຽນຜູ່ຢູ່ໃນນະຣົກປ່າໄມ້ໃບດາບເຊີ່ງຕັ້ງຢູ່ຕິດຕໍ່ກັບ  
ສິນພະວະນະຣົກ ນັ້ນເອງ.**

5.ເວຕຕະຣະຫນີນະຣົກ

ອະທິປັຕຕາ ປະມຸຕຕາປີ ອະມຸຕຕາ ເສສະປາປີໂນ

ປະປັຈຈັນຕິ ຂາໂຮທະເກ ຕັສເສວະ ສະມະນັນຕະເຣ

**ສັດນະຣົກທັງຫຼາຍທີ່ຍັງມີອະກຸສົລກັມເຫຼືອຢູ່ ເຖີງຈະພົ້ນຈາກນະຣົກປ່າໄມ້ໃບດາບແລ້ວ ແຕ່ກໍ່ຍັງບໍ່ ຫຼຸດພົ້ນ ຍັງຕ້ອງສະເຫວີຍທຸກຕໍ່ໄປ ຄື ຍັງຖືກບຽດບຽນຢູ່ໃນນະຣົກແມ່ນເຄັມທີ່ມີຫລາຍຫນາມ ເຊີ່ງຕັ້ງ ຢູ່ຕິດຕໍ່ກັບອະທິປັຕຕະວະນະຣົກນັ້ນເອງ.**

ຕິລະສານພູມ(ເດຍລະສານພູມ)

ຕິໂຣ ອັນສັນຕີຕິ ຕິຣັຈສານາ **ສັດທີ່ໄປໂດຍສ່ວນຂວາງ ເອີ້ນວ່າ ຕິຣຈສານ ຫຼື ອີກຢ່າງຫນື່ງ ສັດທີ່ ເປັນໄປຂວາງຈາກຄຜົລ ເອີ້ນວ່າ** ຕິຣັຈສານ

**ໃນບັນດາຕິຣັຈສານເຫຼົ່ານີ້ ຈົ່ງຮູ້ວ່າມີທັງຫນົດ 4 ຈໍາພວກ ຈໍາແນກໂດຍຂາຄື**

1.ອະປະທິຕິຣັຈສານ **ຈໍາພວກຕິຣັຈສານທີ່ບໍ່ມີຂາ ໄດ້ແກ່ງ,ປາ,ຂີ້ກະເດືອນ ເປັນຕົ້ນ**

2.ທຸວິປະທະຕິຣັຈສານ **ຈໍາພວກຕິຣັຈສານທີ່ມີຂາ 2 ຂາ ໄດ້ແກ່ ນົກ ແລະໄກ່ ເປັນຕົ້ນ**

3.ຈະຕູປປະທະຕິຣັຈສານ **ຈໍາພວກຕິຣັຈສານທີ່ມີ 4 ຂາ ໄດ້ແກ່ຄວາຍ,ງົວ ເປັນຕົ້ນ**

4.ພະຫຸປປະທະຕິຣັຈສານ **ຈໍາພວກຕັຣັຈສານ ທີ່ມີຂາຫຼາຍ ໄດ້ແກ່,ຂີ້ເຂັບ, ບົ້ງກື ເປັນຕົ້ນ**

ຕິຣັຈສານ **ທີ່ກ່າວມານີ້ ແຕກຕ່າງກັນໂດຍທີ່ອາໃສ ຄື ບາງພວກໄດ້ອາໃສຢູ່ເທີງແຜ່ນດິນ ແລະ ບາງພວກໄດ້ອາໃສຢູ່ໃນນ້ໍາ, ສ່ວນພວກທີ່ອາໃສຢູ່ໃນນັ້ນມີຫຼາຍກ່ວາພວກ ທີ່ອາໃສຢູ່ເທີ່ງບົກ. ເປັນຕົ້ນ**

ພະຍານາກ ມີ 4 ປະເພດ

1.ກັຕຖະມຸຂະ **ພະຍານກຊະນິດນີ້ ມີພິດຊະນິດຫນື່ງ ຄື ຖາກັດຜູ້ໃດແລ້ວຮ່າງກາຍຜູ້ນັ້ນຈະແຂງໄປ**

**ຫນົດທັງຕົວ ອະໄວຍະວະຕ່າງໆ ເຊັ່ນ ແຂນ,ຈະງໍເຂົ້າ, ແລະ ຍືດອອກບໍ່ໄດ້ ແລະ ປວດຫຼາຍ**

2.ປູຕິມຸຂະ **ພະຍານາກນີ້ ມີພິດຊະນິດຫນື່ງ ຖ່າກັດຜູ້ໃດແລ້ວ ຮອຍບາດແຜ່ທີ່ຖືກກັດນັ້ນ ຈະເນົ່າ ແລະ ມີນ້ໍາເຫຼືອງໄຫຼອອກມາ**

3.ອັຄຄິມຸຂະ **ພະຍານາກນີ້ ມີພິດຊະນິດຫນື່ງຖາາກັດຜູ້ໃດແລ້ວກໍ່ຈະເກີດຄວາມຮ້ອນໄປທົ່ວຕົວ ແລະ ຮອຍບາດແຜນັ້ນຄ້າຍຄືກັບຖືກໄຟໄຫມ້**

4.ສັຕຖະມຸຂະ **ພະຍານາກນີ້ມີພິດຊະນິດຫນື່ງ ຖ້າໄດ້ກັດຜູ້ໃດເຂົ້າແລ້ວຜູ້ນັ້ນກໍ່ຈະເຫນືອນກັບຟ້າຜ່າ ເປັນຕົ້ນ**

ເປຕຕິວິສະຍະພູມ (ເປຕຕະພູມ)

* **ຄໍາວ່າ** ເປຕ **ນັ້ນ ໄດ້ແກ່ ຜີຍັກ ແລະ ເປຕເປັນຕົ້ນ ເຊີ່ງຄົນທັງຫຼາຍ ໄຊ້ເອີ້ນກັນທົ່ວໄປ ແລະ ມີເປຕານວນຫຼາຍພວກດ້ວຍກັນ ບາງຈໍາພວກເປັນເປຕນ້ອຍ,ບາງຈໍາພວກເປັນເປຕ ໃຫຍ່ ເປັນຕົ້ນ.**

ເປຕທັງ 12 ຈໍາພວກ

**1.**ວັນນັງ ອະສະຕິ ພັກຊະຕີຕິ ວັນຕາໂສ **ເປຕທີ່ເອີ້ນວ່າ ວັນຕາສະ ເພາະກິນນ້ໍາລາຍ, ກິນຮາກ, ກິນຂີ່ກະເທີ**

**2.**ກຸນະປັງ ອະສະຕິ ພັກຂະ ຕິກຸນະປາໂສ **ເປຕທີ່ເອີ້ນວ່າ ກຸນະປາສະ ເພາະກິນຊາກສົບ,ຫຼືຊາກສັດ ເປັນອາຫານ**

**3.**ຄູຖັງ ຂາທະຕີຕິ ຄູຖຖະຂາທະໂກ **ເປຕທີ່ເອີ້ນວ່າ ຄູຖະຂາທະກະ ເພາະກິນອຸຈຈາຣະ ເປັນ ອາຫານ**

**4.**ອັຄຄີຊາລາ ມຸຂະໂຕ ເອຕັສສາຕິ ອັຄຄີຊາລະວຸໂຂ **ເປຕທີ່ເອີ້ນວ່າ ອັຄຄີຊາລະຂຸຂະ ເພາະມີ ແປວໄຟລູກຢູ່ໃນປາກ**

**5.**ສຸຈິປະມານັງ ມຸຂັງ ເອຕັສາຕິ ສຸຈິມຸໂຂ **ເປຕທີ່ເອີ້ນວ່າ ສຸຈິມຸຂະ ເພາະມີປາກເທົ່າຮູເຂັມ**

**6.**ຕັນຫາຍະ ອັຕຕິໂຕ ປີລິໂຕຕິ ຕັນຫັຕຕິໂຕ **ເປຕທີ່ເອີ້ນວ່າ ຕັນຫັຕຕິຕະ ເພາະຖືກບຽດບຽນດ້ວຍ ຄວາມຫິວໂຫຍ ຄື ຫິວເຂົ້າ,ຫິວນໍ້າ ແລະ ຫິວອື່ນໆ ເປັນຕົ້ນ**

**7.**ສຸຕຖຸ ນິສເສເສນະ ຊາໂມ, ສຸນິຕຊາໂມ ວິຍາຕິ ສຸນິຕຊາມະໂກ **ຕົ້ນໄມ້ທີ່ຖືກໄຟໄຫມ້ກິ່ງກ້ານ ໃບ ແລະ ລໍາຕົ້ນໂດຍບຊ່ມີເຫຼືອ ເຫຼືອແຕ່ຕໍ່ ຊື່ວ່າ ສຸນຸຕຊາມະ ໄດ້ແກ່ ຕໍ່ໄມ້ທີ່ຖືກເຜົາ,ເປຕທີ່ເອີ້ນວ່າ ສຸນິຕຊາມະກະ ເພາະດໍາຄືກັບຕໍ່ໄມ້ທີ່ຖືກເຜົາ**

**8.**ສັຕຖະສະທິສັງ ອັງຄັງ ເອຕັສສາຕິ ສັຕຖັງໂຄ **ເປຕທີ່ເອີ້ນວ່າ ສັຕຖັງຄະ ເພາະມີເລັບມື ເລັບຕີນ ຍາວ ແລະ ຄົມຄືກັບມີດ**

**9.**ປັພພະຕັບປະມາໂນ ອັງໂຄ ເອຕັສສາຕິ ປັພພະຕັງໂຄ **ເປຕທີ່ເອີ້ນວ່າ ປັພພະສັງຄະ ເພາະມີ ຮ່າງກາຍເທົ່າພູເຂົາ**

**10.**ອະຊະຄະຣະສະທິໂສ ອັງໂຄ ເອຕັສສາຕິ ອະຊະຄະຣັງໂຄ **ເປຕທີ່ເອີ້ນວ່າ ອະຊະຄະຣັງຄະ ເພາະມີຮູບຮ່າງຄືກັບງູເຫຼືອມ**

**11.**ວິມາເນ ນິພພັຕໂຕຕິ ເວມານິໂຕ **ເປຕທີ່ເອີ້ນວ່າ ເວມານິກກະ ເພາະເກີດໃນວິມານ ແຕ່ ກາງເວັນຕ້ອງສະເຫວີຍທຸກ,ແຕ່ກາງຄືນໄດ້ສະເຫວີຍສຸກ**

**12.**ມະຫະຕິຍາ ອິທທິຍາ ສະມັນນາຄະໂຕຕິ ມະຫິທທິໂຕ **ເປຕທີ່ເອີ້ນວ່າ ມະຫິທທິກະ ເພາະມີຣິດ ຫຼາຍ**