**ວິຊາ ອະພິທັມ**

**ການສັງຄາຍານາ ແລະ ຄວາມເປັນມາຂອງພຣະໄຕຣປີດົກ**

* ການສັງຄາຍານາ ແມ່ນຫມາຍເຖິງການຮວບຮວມກອງພຣະທັມມະວິນັຍ ຈັດໃຫເປັນຫມວດ, ເປັນຫມູ່ ເປັນຕົ້ນ ແລະການສັງຄາຍານາໃນຊຸມພູທະວີບມີຢູ່ 5 ຄັ້ງ

**ປະຖົມສັງຄາຍານາ ຄັ້ງທີ 1**

ປະຖົມສັງຄາຍານາ ຄັ້ງທີ 1 ເມື່ອພຸທທະສົກລ່ວງໄປໄດ້ 3 ເດືອນ ຜູ້ເປັນຫົວຫນ້າຄື ພຣະມະຫາກັສ ສະປະ,ພຣະອຸບາລີ, ແລະ ພຣະອານົນ ປະຊຸມສົງ 500 (ນັບທັງ3ອົງນີ້ດ້ວຍ) ປາຣົບຖ້ອຍຄໍາຂອງສຸ ພັດທະພິກຂຸ ຜູ້ບວດເມື່ອແກ່ກ່າວຈາບຈ້ວງ(ລະເມີດ)ພຣະທັມວິນັຍ ໃນເມື່ອພຣະຜູ້ມີພາຄເຈົ້າປະຣິນິພ ພານ ໄດ້ 7 ວັນເທົ່ານັ້ນ ສັງຄາຍານາ ທີ່ຖ້າສັຕຕະບັນນະຄູຫາ ຂ້າງພູເຂົາເວພາຣະບັນພົດ ແຂວງ ເມືອງຣາຊະຄຶ ພະເຈົ້າອະຊາດສັຕຕູເປັນສາສະນູຜູ້ອຸປະຖໍາ ສັງຄາຍານາຢູ່ 7 ເດືອນ ຈື່ງສໍາເລັດ

**ທຸຕິຍະສັງຄາຍານາ ຄັ້ງທີ 2**

ເນື້ອຄວາມໂດຍຫຍໍ້ ທຸຕິຍະສັງຄາຍານາ ເມື່ອພຸທທະສົກ 100 ປີ ພຣະຍະສະກາກັນດະຕະບຸຕ: ,ພຣະເຣວະຕະເຖຣະ,ພຣະສັພພະກາມີ,ພ້ອມດ້ວຍສົງ 700 ອົງ ຜູ້ກະທໍາປາຣົບເຖີງພວກພິກຂຸວັດຊີ ບຸດຜູ້ຖືຜິດພຣະວິນັຍ 10 ປະການ ທີ່ເປັນເຫດທີ່ວາຣຸກາຣາມ ເມືອງໄພສາລີ ສັງຄາຍານາຢູ່ 7 ເດືອນ ຈື່ງສໍາເລັດ ພະເຈົ້າກາລາໂສກກະຣາຊ ເປັນສາສະນູປະຖໍາ

**ຕະຕິຍະສັງຄາຍານາ ຄັ້ງທີ 3**

ຄວາມສັງເຂບ ຕະຕິສັງຄານາຍານາ ທໍາເມື່ອພຣະພຸທທະສົກລ່ວງໄປໄດ້ 217 ປີ ມີພຣະໂມກຄັນລີ ບຸດເປັນຫົວຫນ້າ ພ້ອມດ້ວຍກາຣົກລົງ 1000 ອົງ ປາຣົບພວກເດຍຣະຖີປອມມາບວຊໃນຄະນະສົງ ທໍາທີ່ອະໂສກກາຣາມ ເມືອງປາຕະລິບຸດສັງຄາຍາຢູ່ 9 ເດືອນ ຈື່ງສໍາເລັດ ໄດ້ພະເຈົ້າອະໂສກມະຫາ ຣາຊ ເປັນສາສະນູປະຖໍາ

**ຈະຕຸຕຖະສັງຄານາຍາ ຄັ້ງທີ 4**

ສັງຄາຍານຄັ້ງທີ 4 ໂດຍຫຍໍ້ ທໍາເມື່ອພຸທທະສົກ 236 ປີ ປະຊຸມສາວົກສົງ 6 ຫມື່ນ 7 ພັນອົງ ປາຣົບເພື່ອຈະໃຫ້ພຣະພຸທທະສາດສະຫນາ ຕັ້ງຫມັ້ນແກ່ຊາວເກາະ ສັງຄາຍານາທີ່ຖູປາຣາມອະນຸຣາ ທະບູລີ ໄດ້ພະເຈົ້າເທວາທໍາປີຍະຕິສສະເປັນສາສະນູປະຈໍາ ສັງຄາຍານາຢູ່ 10 ເດືອນຈຶ່ງສໍາເລັດ

ຉຉຉ

**ປັນຈະມະສັງຄາຍານາຄັ້ງທີ 5**

ຄວາມໂດຍຫຍໍ້ ສັງຄາຍານາຄັ້ງນີ້ ທໍາເມື່ອພຸທທະສົກລ່ວງໄປໄດ້ 432 ປີ ຜູ້ເປັນຫົວຫນ້າ ຄື ພຣະ ພຸທທະທັຕຕະເຖຣະ ພຣະຕິສສະ ພ້ອມດ້ວຍກາຣົກລົງ 1000 ອົງ ປາຣົບເທດ ທີ່ສົງ ແຕກອອກເປັນ 2 ຝ່າຍ ຄືພວກອະໄພຄີລີວິຫານ ແລະ ພວກມະຫາວິທານ ສັ່ງຄາຍານາ ທີ່ມະຫາວິຫານໃນລັງກາ ທະວີບ ພະເຈົ້າວັຕຕະຄາມະນີອະໄພ ເປັນສາສະນູປະຈໍາ ສັງຄາຍານາ ຢູ່ 1 ປີ ຈຶ່ງສໍາເລັດ.

**ພຣະໄຕຣປີດົກ**

* ພຣະໄຕຣປີດົກແມ່ນຄໍາພີບັນຈຸຄໍາສັ່ງສອນຂອງອົງສົມເດັດພຣະສັມມາສັມພຸທທະເຈົ້າຢ່າງ

ລະອຽດເຊີ່ງແບ່ງອອກເປັນ 3 ຄໍາພີໃຫຍ່ໆຄື:ພຣະສູຕຕັນຕະປີດົກ,ພຣະວິນັຍປີດົກ, ແລະ

ພຣະອະພິທັມປິດົກ.

- ພຣະສູຕຕັນຕະປີດົກ,ເວົ້າເລື່ອງພຣະສູຕ ເຊີ່ງເປັນພຣະທັມມະເທດສະນາ ຂອງພຣະພຸທທະ ເຈົ້າ ເຊີ່ງໃນໄວ້ໃນສະຖານທີ່ຕ່າງໆບ່ອນພຣະພຸທທະເຈົ້າໄປເທດສະນາລວມຄໍາສອນ 21,000 ພະທັມມະຂັນ

- ພຣະວິນັຍປິດົກ.ແມ່ນເວົ້າເລື່ອງພຣະວິນັຍຫຼືສິກຂາບົດຕ່າງໆທັງຂອງພຣະພິກຂຸ ແລະ

ຂອງພຣະພິກຂຸນີ ທັງທີ່ມາໃນພຣະປາຕິໂມກ ແລະ ນອກພຣະປາຕິໂມກ ເປັນຕົ້ນ ລວມຄໍາສອນ 21,0000 ພະທັມມະຂັນ

- ພຣະອະພິທັມປິດົກ,ເວົ້າເລື່ອງອະພິທັມ ແລະ ປະຣະມັຕຖະທັມ ເຊີ່ງເປັນທັມຂັ້ນສູງ ຫຼື ອະທິບາຍຫຼັກວິຊາການລ້ວນໆ ເຊີ່ງມີຫົວຂໍ້ໃຫຍ່ໆຢູ່ 4 ຢ່າງ ຄື ຈິຕ ເຈຕະສິກ ຮູບ ແລະ ນີພພານ ພຣະອະພິທັມແບ່ງອອກເປັນ 7 ຄໍາພີ ຄື ສັງຄີນີ, ວິພັງ,ທາຕຸກະຖາ,ບຸຄຄະລະ ບັນຍັຕ,ກະຖາວັຕຖຸ,ຍະມະກະ, ແລະ ປັຕຖານ, ເປັນຕົ້ນ

**ລວມຄໍາສອນ 42,000 ພະທັມມະຂັນ**

• ຕໍ່ຈາກນັ້ນມາ ຈື່ງບັງເກີດມີພຣະໄຕຣປີດົກເກີດຂື້ນຢ່າງສົມບູນມີ 3 ປີດົກ ດັ່ງໄດ້ກ່າວມາ

ໃນເບື້ອງຕົ້ນ ແລະ ລວມຄໍາສອນຂອງພຣະພຸທທະ ເຈົ້າມີທັງ 3 ປີດົກ ທັງບົດມີຄໍາສອນ ຢູ່84,000 ພະທັມມະຂັນ ນັ້ນເອງ

**ປະຫວັດຫຍໍ້ຄວາມເປັນມາຂອງພຣະອະພິທັມມັຕຖະສັງຄະຫະ**

ພຣະອະພິທັມ ເປັນທັມທີ່ພຣະພຸທທະເຈົ້າ ໄດ້ສະ ແດງໂຜດເທວະດາ ໂດຍມີຊັ້ນດຸສິດ ເທພພະຍຸເຕພຸທ ທະມານດາເປັນປະທານ ອັນເປັນພຸທທະຈະຣິຍາ ສະແດງຄວາມກະຕັນຍູກະຕະເວທີຕາທັມ ສ່ວນໃນ ໂລກມະນຸດພຣະອົງຊົງສະ ແດງ ໂດຍຫຍໍ້ແກ່ພຣະສາຣິບຸຕ ຜູ້ເປັນອັຄຄະຣະສາວົກບົກເບື້ອງຂວາ ເປັນຄັ້ງທໍາອິດທີ່ແຄ່ມຝັ່ງແມ່ນ້ໍາອະໂນດາດ ແລະ ພຣະສາຣິບຸຕກໍ່ໄດ້ນໍາເອົາພຣະອະພິທັມມນັ້ນມາສະແດງແກ່ຜູ້ເປັນລູກສິດ ໂດຍບໍ່ຫຍໍ້ ແລະບໍ່ພິສະດານເກີນໄປ ສົ່ງຜົນໃຫ້ອະພິທັມນັ້ນໄດ້ຮັບການເຜີຍແຜ່ ສືບໆກັນມາຈົນຮອດປັດຈຸບັນນີ້.

ພຣະອະພິທັມທີ່ພິສະດານທີ່ສຸດ ຄື ພຣະພິທັມທີ່ພຣະພຸທທະອົງຊົງສະແດງໂຜດເທວະດາ ໂດຍມີຊັ້ນ ດຸສິດ ເທພພະບຸຕພຸທທະມານດາເປັນປະທານ ໃນເທວະໂລກຕາວະຕິງສາໃນ ພັນສາ ທີ່ 7 ແຫ່ງ ການ ຕັສສະຮູ້ ໄດ້ສະແດງເປັນເວລາດົນເຖີງ 3 ເດືອນ (ຕາມເວລາ ໂລກມະນຸດ) ຕິດຕໍ່ກັນເປັນເວລາ ທັງກາງເວັນ ແລະກາງຄືນ ດັ່ງທີ່ ຄັມພີອັຕຖະສາລີນີ ກ່າວໄວ້ວ່າ ພຣະອະພິທັມທີ່ພຣະພຸທທະເຈົ້າ ສະແດງຕິດຕໍ່ກັນ 3 ເດືອນນັ້ນ,ບໍ່ຮູ້ຈັກຈົບສີ້ນ ບໍ່ອາດຄໍານວນໄດ້, ໂດຍບໍ່ຕ້ອງປ່ຽນອະຣິຍະບົດ ສ່ວນ ມະນຸດນັ້ນບໍ່ສາມາດຟັງອະພິທັມທີ່ພິສະດານໂດຍບໍ່ປ່ຽນອະຣິຍະບົດໄດ້ ຄືມີແຕ່ອະຣິຍະບົດດຽວ ຄື ຈະນັ່ງຟັງຕິດຕໍ່ກັນທັງກາງເວັນ ແລະ ກາງຄືນເປັນເວລາດົນເຖີງ 3 ເດືອນບໍ່ໄດ້ເດັດຂາດ ທີ່ເທວະດາ ນັ່ງຟັງຕິດຕໍ່ກັນໄດ້ນັ້ນ ກໍ່ເພາະວ່າ ໃນບາລີທັມມະຫະທະນະວິພັງ ແຫ່ງຄັມພີວິພັງ ອະພິທັມປິດົກ (ພຣະໄຕຣປີດົກເຫຼັ້ມທີ 15) ໄດ້ກ່າວເຖີງອາຍຸຂອງເທວະດາຊັ້ນຕາວະຕິງສາໄວ້ວ່າ 100 ປີຂອງ ມະນຸດ ນັບເປັນວັນຫນຶ່ງ ຄືນຫນື່ງ ຂອງເທວະດາຊັ້ນຕາວະຕິງ ເທວະດາຊັ້ນຕາວະຕິງສານັ້ນມີອາຍຸ 1000 ປີ ທິພ ນັບຢ່າງມະນຸດມີປະມານ 36 ລ້ານປີ ຈະເຫັນໄດ້ວ່າ ຣະຍະເວລາ 3 ເດືອນໃນໂລກ ມະນຸດນັ້ນບໍ່ດົນເລີຍ ເມື່ອປຽບທຽບກັບເວລາໃນສະຫວັນຊັ້ນຕາວະຕິງສາ.

➢ ຄັມພີອະພິທັມມັຕຖະສັງຄະຫະ ເປັນຄັມພີທີ່ຮີບໂຮມ ເນື້ອຄວາມສໍາຄັນຂອງພຣະໄຕຣປີດົກ

ໂດຍສະເພາະແມ່ນອະພິທັມປິດົກມາໄວ້ໂດຍຫຍໍ້ເຊີ່ງແບ່ງອອກເປັນ 9 ປະຣິເສສ ຄື

1.ປະຣິເສສ ທີ 1 ຄື ຈິຕຕະສັງຄະຫະ

2.ປະຣິເສສ ທີ 2 ຄື ເຈຕະສິກສັງຄະຫະ

3.ປະຣິເສສ ທີ 3 ຄື ປະກິນນະກະ ສັງຄະຫະ

4.ປະຣິເສສ ທີ 4 ຄື ວິຖີສັງຄະຫະ

5.ປະຣິເສສທີ 5 ຄື ວິຖີມຸຕຕະສັງຄະຫະ

6.ປະຣິເສສທີ 6 ຄື ຮູບສັງຄະຫະ

7.ປະຣິເສສ ທີ 7 ຄື ສະມຸຈຈະຍະສັງຄະຫະ

8.ປະຣິເສສທີ 8 ຄື ປັຈຈະຍະສັງຄະຫະ

9.ປະຣິເສສ ທີ 9 ຄື ກັມມັຕຖານສັງຄະຫະ

**ຈຸດປະສົງຂອງການສຶກສາ ພຣະອະພິທັມມັຕຖະສັງຄະຫະ**

1. ເພື່ອໃຫ້ຮູ້ເຖີງພຸທທະຈະຣິຍາທີ່ພຣະພຸທທະເຈົ້າໄດ້ສ້າງສົມມາ ແລະ ສໍານຶກໃນບຸນຄຸນອັນຫາ, ປຽບທຽບບໍ່ໄດ້ເລີຍ ເຖີງການສ້າງປາຣະມີສະແຫວງຫາໂມກຂະທັມ ເພື່ອນໍາມາສະແດງແກ່ພຸທທະບໍລິ ສັຕທັງຫຼາຍໃຫ້ຮູ້ຕາມ,

2. ເພື່ອຮັກສາຫຼັກຄໍາສອນ ຂອງອົງພຣະສັມມາສັມພຸທທະເຈົ້າໄວ້ໃຫ້ອະນຸຊົນຄົນລຸ່ນຫຼັງໄດ້ສຶກສາ ແລະ ເປັນຊ່ວຍກັນສືບອາຍຸພຣະພຸທທະສາດສະຫນາໃຫ້ຫມັ້ນຄົງຕະຫຼອດໄປ,

3. ເພື່ອກໍາຈັດຄວາມມືດບອດ ແລະ ໄດ້ຮູ້ຈັກນໍາເອົາພຣະທັມມາໄຊ້ ໃນການດໍາລົງຊີວິດ ຢ່າງຖືກຕ້ອງ ແລະ ພົ້ນຈາກໄພອັນຕະລາຍທັງປວງ ເເລະ ເພື່ອໃຫ້ເກີດອະຣິຍະປັນຍາ ອັນແທ້ຈິງທີ່ພົ້ນຈາກທຸກທັງ ປວງ ແລະ ເຂົ້າສູ່ຄວາມເປັນອະມະຕະສຸກ.

4. ເພື່ອການສຶກສາຮຽນຮູ້ ຄວາມເປັນສັຈຈະທັມທີ່ໄຈ້ແຍກສະພາວະທັມ ຂອງຄວາມຈິງທຸກລະດັບ ແລະ ເພື່ອໃຫ້ເຂົ້າໃຈທີ່ກໍາລັງເກີດຂື້ນໃນຊີວິດປະຈໍາວັນຂອງຕົວເຮົາ ໃນຄວາມເປັນຜິດ ຄວາມຍຶດ

ຫມັ້ນຖືຫມັ້ນໃນສິ່ງຕ່າງໆ ແລະ ສິ່ງທີ່ເຮົາບໍ່ຮູ້ສະສົມໄວ້ມາດົນນານໃນສັງສະຣະວັຕນີ້.

5. ເພື່ອໃຫ້ຮູ້ເຖີງຄວາມບໍ່ມີຕົວຕົນ ຄືບໍ່ມີສັດ ບໍ່ມີບຸຄຄົນ ເປັນຕົ້ນ ມີແຕ່ສະພາວະປະຣະມັຕຕະຖະທັມ ຄື ຈິຕ ເຈຕະສິກ ຮູບ ນິພພານ ສິ່ງທີ່ເກີດຂື້ນໂດຍອາໃສມີເຫຕປັຈໄຈມາປຸງແຕ່ງ ແລ້ວກໍ່ດັບໄປ.

**ປະຣິເສສ ທີ 1**

ຈິຕຕະສັງຄະຫະ

**ສັມມາ ສັມພຸທທະມະຕຸລັງ ສະສັທທັມມະຄະນຸຕຕະມັງ**

**ອະພິວາທິຍະ ພາສິສສັງ ອະພິທັມມັຕຖະສັງຄະຫັງ**

ຂ້າພະເຈົ້າ (ພຣະນຸຣຸທທະເຖຣະ) ຂໍນອບນ້ອມຖວາຍອະພິວັນທະນາການ ແດ່ພຣະພຸທທະເຈົ້າ ຜູ້ຕັສສະຮູ້ ເຍີຍຍະທັມທັງຫຼາຍເອງ ບໍ່ມີຜູ້ປຽບເທົ່າ ພ້ອມດ້ວຍພຣະສັຕທັມ ແລະ ຄະນະພຣະອະຣິ ຍະສາວົກທັງຫຼາຍ ເປັນຜູ້ອຸດົມແລ້ວ ຈັກແຕ່ງຄັມພີ ທີ່ມີນາມວ່າ ອະພິທັມມັຕຖະສັງຄະຫະຕໍ່ໄປ. ອະພິທັມມັຕຖະສັງຄະຫະ ຫນາຍຄວາມວ່າ ການຮີບໂຮມເນື້ອຄວາມຂອງ ອະພິທັມຄື: ຈິຕ ເຈຕະສິກ ຮູບ ນິພພານ ເປັນຕົ້ນ.

**ປະຣະມັຕຖະທັມ 4**

**ຕັຕຖະ ວຸຕຕາພິທັມມັຕຖາ ຈະຕຸທາ ປະຣະມັຕຖະໂຕ**

**ຈິຕຕັງ ເຈຕະສິກັງ ຣູປັງ ນິພພານະມິຕິ ສັພພະຖາ.**

ໃນອະພິທັມມັຕຖະສັງຄະຫະນັ້ນ, ເມື່ອວ່າໂດຍປະຣະມັຕຖະທັມແລ້ວ ບໍ່ວ່າປະການໃດໆ ຍ່ອມມີ ເນື້ອຄວາມຂອງອະພິທັມຢູ່ 4 ປະການ ຄື: ຈິຕ ເຈຕະສິກ ຮູບ ນິພພານ.

**ປະຣະມັຕຖະທັມມີ 4 ຢ່າງຄື**

1.ຈິຕ ທັມມະຊາດທີ່ຮູ້ອາຣົມ (ອາຣັມມະນະວິຊານະນະລັກຂະນັງ) ຫນາຍຄວາມວ່າ ໄດ້ຮັບອາຣົມຢູ່ ເລືອຍໆ ຈື່ງເອີ້ນວ່າຮູ້ອາຣົມ

2. ເຈຕະສິກ ທັມມະຊາດທີ່ອາໃສຈິຕ ເກີດ (ຈິຕຕະນິສິຕະລັກຂະນັງ) ເຈຕະສິກນີ້ເມືອເກີດຂື້ນ ກໍ່ຕ້ອງ ເກີດໃນຈິຕເລື່ອຍໆ ເມື່ອຈິຕເກີດ ເຈຕະສິກກໍ່ເກີດ ເມື່ອຈິຕດັບເຈຕະສິກກໍ່ດັບພ້ອມໆກັນ

3.ຮູບ ທັມມະຊາດທີ່ເຊື່ອມໄປເພາະວິໂຣທິປັຈຈັຍ (ຣູປປະນະລັກຂະນັງ) ຫນາຍຄວາມວ່າ ຮູບນີ້ເມື່ອ ຖືກວິໂຣທິປັຈຈັຍ ຄືປັຈຈັຍທີ່ບໍ່ຖືກກັນ ເຊີ່ງໄດ້ແກ່ຄວາມເຢັນ ແລະ ຄວາມຮ້ອນ ເປັນຕົ້ນ ແລ້ວ ຍອມປ່ຽນແປງໄປຕາມການເວລາ.

4.ນິພພານ ທັມມະຊາດທີ່ສະຫງົບຈາກຮູບນາມ ຂັນ 5 (ສັນຕິລັກຂະນັງ)

**ຈິຕຄືຫຍັງ?**

ຈິຕ ຄືທັມມະຊາດຊະນິດຫນື່ງທີ່ຮູ້ອາຣົມ ຈິຕເປັນຜູ້ຮູ້ ສິ່ງທີ່ຖືກຮູ້ ເເມ່ນເອີ້ນວ່າອາຣົມ

* ຈິຕ ຄືທັມມະຊາດຊະນິດຫນື່ງ ທີ່ ຮັບ ຈື່ ຄິດ ຮູ້ ເຊີ່ງອາຣົມ
* ຈິຕຕ້ອງຮັບອາຣົມຈື່ງຮູ້ ແລະ ຈື່ຈໍາ ແລະ ຄິດຕໍ່ໄປ
* ຈິຕ ມີຊື່ ເອີ້ນຫຼາຍຄໍາດ້ວຍກັນເຊັ່ນ ໃຈ ມະນາຍະຕະນະ ມະ ໂນວິນຍານ ວິນຍານນະຊັ້ນ ່ ມະໂນມະໂນວິນຍານນະທາຕຸ ມະໂນທະວາຣະວັຊຊະນະ,

**ອໍານາດຂອງຈິຕ**

1. ມີອໍານາດໃນການກະທໍາ ເຮັດໃຫ້ຢ້ານກົວ ທໍາກິຣິຍາມະຣະຍາຕທີ່ຫນ້າຮັກ ຫຼື ຜະລິດສິ່ງຕ່າງໆ ເຊັ່ນ ລົດ ເຮືອນ ຍົນ ແລະ ອື່ນໆ ທັງຫມົດນີ້ເອີ້ນວ່າ ວິຈິຕໃນການກະທໍາ

2. ມີອໍານາດດ້ວຍຕົນເອງ ຄື ຈິຕນັ້ນມີທັງຈິຕກຸສົລ ຈິຕອະກຸສົລ ຈິຕກະຣິຍາ ຈິຕທີ່ເປັນບຸນ ຈິຕທີ່ເປັນ ບາບ ຈິຕທີ່ໂງ ຈິຕທີ່ມີປັນຍາ ລວມແລ້ວ ເອີ້ນວ່າ ວິຈິຕດ້ວຍຕົນເອງ

3. ມີອໍານາດໃນການສະສົມກັນ ແລະ ກິເລສ ຄື ຈິຕນັ້ນເອງ ທີ່ເປັນຕົ້ນເຫຕໃນການທໍາທັມບາບ ທໍາ ກຸສົລ ອຸກຸສົລ ທໍາບຸນ ທໍາບາບ ທໍາຊານອະພິນຍາ ເມື່ອໄດ້ທໍາໄປແລ້ວກໍ່ເກັບຄວາມດີຄວາມຊົ່ວນັ້ນໄວ້ ເອີ້ນວ່າ ວິຈິຕໃນການສະສົມກັນ ແລະ ກິເລສ

4. ມີອໍານາດໃນການຮັກສາວິບາກ ຄື ຜົລຂອງກັມທັງຫຼາຍທີ່ເປັນກຸສົລກັມ ແລະ ອະກຸສົລກັມ ທີ່ຈິຕ ທໍາໄວ້ນັ້ນບໍ່ສູນຫາຍໄປໃສ ຜົລຂອງກັມນັ້ນບໍ່ເຊື່ອມຄຸນນະພາບ ເຖີງວ່າຈະດົນນານເທົ່າໃດກໍ່ຕາມ ເມື່ອມີໂອກາດ ສົ່ງຜົລ ນກໍ່ໃຫ້ຜົລໄດ້ຕະຫຼອດເວລາ ເຊິ່ງເອີ້ນວ່າ ວິຈິຕ ໃນການຮັກສາໄວ້ເຊີ່ງ ວິບາກກັມ ແລະ ກິເລສກັມ ທີ່ໄດ້ສະສົມໄວ້.

5. ມີອໍານາດໃນການສະສົມສັນດານຂອງໂຕເອງ ຄື ຖ່າໄດ້ຄິດ ໄດ້ກະທໍາຢ່າງໃດຢ່າງຫນື່ງກໍ່ຕາມ ຖ້າໄດ້ ທໍາຢູ່ເລື່ອຍໆ ທໍາຢູ່ສະເຫນີແລ້ວ ກໍ່ຝັ່ງຕິດເປັນນິໃສສັນດານ ມັກຈະຄິດຢ່າງນັ້ນ ທໍາຢ່າງນັ້ນໄປເລື່ອຍໆ ໄປ ເອີ້ນວ່າ ວິຈິຕໃນການສະສົມສັນດານຂອງຕົນເອງ

6. ມີອໍານາດຕໍ່ອາຣົມຕ່າງໆ ຄື ຈິຕຈະຮັລອາຣົມໄດ້ຕ່າງໆ ບໍ່ຈໍາກັດ ແລະ ສໍາຄັນທີ່ສຸດ ຄື ຄົນພານ ຈະຮັບອາຣົມທີ່ບໍ່ດີໄດ້ງາຍ ສໍາລັບບັນດິດຈະຮັບອາຣົມທີ່ດີໄດ້ງາຍ ເອີ້ນວ່າ ວິຈິຕດ້ວຍອາຣົມຕ່າງໆ.

    ເມື່ອກ່າວໂດຍສະພາວະແລ້ວ ຈິຕມີສະພາວະຫນື່ງດຽວ ຄື ຮັບຮູ້ອາຣົມ ແຕ່ວ່າໂດຍອາການທີ່ຮູ້ ຕາມ ປະເພດທີ່ຮູ້ ຄື ຮູ້ໃນເລື່ອງຂອງກາມ ເລື່ອງເປັນບຸນເປັນບາບ ເລື່ອງຂອງຮູບຊານ ອະຣູບຊານ ແລະ ນິພພານ ຖ່າກ່າວຕາມອາການທີ່ຮູ້ແລ້ວ ຈໍາແນກໄດ້ 4 ປະເພດ ນັບຈໍານວນໂດຍຫຍໍ້ 89 ດວງ ແລະ ໂດຍພິສະດານ 121 ດວງ.

**ຈິຕ ມີ 4 ປະເພດ ຄື**

(1.ກາມາວະຈອນຈິຕ ມີ 54.

(2.ຣູປາວະຈອນຈິຕ ມີ 15.

(3.ອະຣູປາວະຈອນຈິຕ ມີ 12 .

(4.ໂລກຸຕຕະຣະຈິຕ ມີ 8 ຫຼື 40 ຮ່ວມເປັນ 89 ຫຼື 121 ດວງ ນັ້ນ ເອງ.

**ການສະແດງຈິຕປະຣະມັຕ 89 ຫຼື 121 ດວງ**

**\_ໂລພະມູລະຈິຕ 8**

**ໂທສະມູລະຈິຕ 2** ລວມເປັນ ອະກຸສົລຈິ 12

**ໂມຫະມູລະຈິຕ 2**

**ອະເຫຕຸກະອະກຸສົລວິບາກຈິຕ 7**

**ອະເຫຕຸສະກຸສົລວິບາກຈິຕ 8** ລວມເປັນ ອະເຫຕຸກະຈິຕ 18

**ອະເຫຕຸກະກະຣິຍາຈິຕ**